
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1184 


25 Αυγούστου 2003 


ΑΠΟΦΑΣΕΙ Σ 

Αριθ. 2121/33/03 

Έγκριση του «Γενικού» Κανονισμού Λιμένα Ερμιόνης. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. -Τις διατάξεις του άρθρου ΙΟτουΝ. 1940/91 (ΦΕΚΑ 
40) «Μονάδα Ειδικών Αποστολών Λιμενικού Σώματος 
(ΜΕΑ /ΑΣ) και άλλες διατάξεις περί αυτού» που αντικαθι¬ 
στά το άρθρο 156 του Ν.Δ. 187/1973 «Περί Κ.Δ.Ν.Δ..» 
(ΦΕΚΑ261). 

2. - Την αριθμ 0-2386/18.6.2003 σύμφωνη γνώμη Νο¬ 
μάρχη Αργολίδας. 

3. - Τον Γ ενικό Κανονισμό Λιμένα Ερμιόνης που μας υπο¬ 
βλήθηκε με την αριθμ. Πρωτ 2121.1/03/03 αναφορά της 
Λιμενικής Αρχής Ερμιόνης με τις διατάξεις του οποίου 
ρυθμίζονται θέματα που αφορούν την εύρυθμη λειτουρ¬ 
γία του λιμένα. 

4. - Το άρθρο 29 Α του Ν. 1558/85 (ΦΕΚ Α 137), όπως 
προστέθηκε με το άρθρο 27 του Ν. 2081/92 (ΦΕΚΑ 154). 

5. - Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Άρθρο Μόνο 

α) Εγκρίνουμε τον πιο κάτω «Γενικό» Κανονισμό Λιμένα 
Ερμιόνης. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ ΕΡΜΙΟΝΗΣ 
Ο ΛΙΜΕΝΑΡΧΗΣ ΕΡΜΙΟΝΗΣ 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κω- 
δικοποιηθέντος Νόμου 499/47 «περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ Α'162) 
συνδυαζόμενες με τα άρθρα 141 -157 του Ν.Δ. 187/73 με 
το οποίο κυρώθηκε ο Κώδικας Δημοσίου Ναυτικού Δικαί¬ 
ου (ΦΕΚΑ261). 

β) Το άρθρο 156 του Ν.Δ. 187/73 (ΦΕΚ Α'261) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/91 «Μονάδα Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» (ΦΕΚΑ'40). 


γ) Τις διατάξεις του Ν.Δ. 444/70 «περί αρμοδιοτήτων Λι¬ 
μενικού Σώματος και σχέσεων προς τας αρμοδιότητας 
των Σωμάτων Ασφαλείας» (ΦΕΚ Α'39). 

δ) Το άρθρο 29Ατου Ν. 1558/85 (ΦΕΚΑΊ37), όπως προ¬ 
στέθηκε με το άρθρο 27του Ν. 2081/92 (ΦΕΚΑΊ54). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού και εκδίδουμε τον ακόλουθο Κανονισμό: 

ΚΕΦΑΛΑΙΟ Α’ 

ΟΡΙΑ ΙΣΧΥΟΣ-ΟΡΙΣΜΟΙ 

Άρθρο 1 

Ο παρών «Γενικός» Κανονισμός Λιμένα Ερμιόνης ισχύει 
στη χερσαία και θαλάσσια ζώνη του, τους λιμένες, τους 
όρμους, καθώς και στη θαλάσσια έκταση της περιοχής δι¬ 
καιοδοσίας της Λιμενικής Αρχής και των υφισταμένων της 
Λιμενικών Σταθμών και Υπαλλήλων Λιμένα, καθώς αυτή 
καθορίζεται από τις κείμενες διατάξεις. 

Άρθρο 2 

Ως πλοίο κατά την έννοια του παρόντος Κανονισμού νο¬ 
είται κάθε σκάφος, προοριζόμενο να μετακινείται στα 
ύδατα για μεταφορά προσώπων ή πραγμάτων, ρυμούλ¬ 
κηση, επιθαλάσσια αρωγή, αλιεία, αναψυχή, επιστημονι¬ 
κές έρευνες ή άλλο σκοπό, ως πλοίαρχος δε ο νόμιμα κυ- 
βερνών ή διοικών αυτό. 

ΚΕΦΑΛΑΙΟ Β’ 

ΠΛΟΗΓΗΣΗ - ΕΙΣΠΛΟΥΣ - ΕΚΠΛΟΥΣ 

Άρθρο 3 

1. - Εις τους λιμένες που λειτουργεί πλοηγικός σταθμός, 
επανδρωμένος ή όχι, τα της πλοήγησης των πλοίων ρυθ¬ 
μίζουν οι περί πλοηγικής Υπηρεσίας ισχύουσες διατάξεις. 

2. - Σε όσους λιμένες δεν υπάρχει πλοηγικός σταθμός, 
εφόσον ζητηθεί πλοηγός, η Λιμενική Αρχή, υποδεικνύει 
έμπειρο ναυτικό, γνώστη των συνθηκών του λιμένα και 
της περιοχής. Η αμοιβή του καθορίζεται από την Λιμενική 
Αρχή με απόφαση της μετά από έγκριση του ΥΕΝ. Στην 
περίπτωση αυτή δεν οφείλονται πλοηγικά δικαιώματα. 

3. - Αν η πλοήγηση δεν περιορίζεται στον είσπλου και έκ¬ 
πλου από τον λιμένα, αλλά και σε εκτέλεση διαδρομής 
από ένα λιμένα ή όρμο σε άλλο, για την πρόσθετη αμοιβή 
του χρησιμοποιούμενου ως πλοηγού ναυτικού, εφαρμό¬ 
ζονται οι διατάξεις του νόμου περί πλοηγικής υπηρεσίας. 

4.- Σε περίπτωση άρνησης χρησιμοποίησης πλοηγού 
από τον πλοίαρχο, δεν επιτρέπεται ο είσπλους του πλοίου 
στο λιμένα, εφόσον η πλοήγηση είναι υποχρεωτική. 

Άρθρο 4 

1Οι πλοίαρχοι των εισερχομένων στο λιμένα ή εξερ- 
χομένων από αυτόν πλοίων οφείλουν: 

α) Να κυβερνούν αυτοπροσώπως το πλοίο τους ανε¬ 
ξάρτητα της τυχόν σε αυτό παρουσίας πλοηγού. 

β) Να πλέουν ήρεμα σε ακτίνα ενός μιλίου από το λιμέ¬ 
να, εφόσον οι καιρικές συνθήκες και οι ελικτικές ιδιότητες 
του πλοίου επιτρέπουν αυτό, όμως με ταχύτητα όχι ανώ¬ 
τερη από πέντε (5) ναυτικά μίλιατην ώρα. Συγχωρείται αυ¬ 
ξομείωση της ταχύτητας μέσα στο λιμένα και πέρα από 
πέντε (5) ναυτικά μίλια την ώρα όταν καιρικές συνθήκες, 
κίνδυνοι ή εμπόδια επιβάλουν αυτό. 

γ) Να τηρούν χωρίς παρέκκλιση τις διατάξεις του Διε¬ 
θνούς Κανονισμού προς αποφυγή συγκρούσεων στη θά¬ 
λασσα και τις τυχόν ειδικές διαταγές της Λιμενικής Αρχής 
που αφορούν στην εν γένει κίνηση και ευταξία στο λιμένα. 

ΚΕΦΑΛΑΙΟ Γ’ 
ΕΛΕΥΘΕΡΟΚΟΙΝΩΝΙΑ 

Άρθρο 5 

1. - Τα της ελευθεροκοινωνίας των πλοίων ρυθμίζονται 
από τις ισχύουσες κάθε φορά σχετικές διατάξεις. 

2. - Πλοίαρχοι πλοίων, που προέρχονται από ξένη χώρα, 
οφείλουν να επαίρουν στον ακάτιο ιστό, το διεθνές σήμα 
καθάρσεως ή τα σήματα, τα οποία προβλέπονται από το 
Διεθνή Κανονισμό, ανάλογα με την υγειονομική τους κα¬ 
τάσταση και να συμμορφώνονται με τις υγειονομικές δια¬ 
τάξεις και τις διαταγές της αρμόδιας Υγειονομικής Αρ¬ 
χής- 

3. -Στις ίδιες υποχρεώσεις υπόκεινται και οι πλοίαρχοι: 

α) Πλοίων προερχόμενων από λιμένες του εσωτερικού, 

στην περιοχή των οποίων έχουν σημειωθεί κρούσματα 
των επιδημικών ή μολυσματικών νόσων, που προβλέπο- 
νται από τον Διεθνή Υγειονομικό Κανονισμό. 

β) Πλοίων στα οποία, ενώ διαρκεί το ταξίδι, σημειώθηκε 
κατά την κρίση του γιατρού του πλοίου ή ελλείψει γιατρού 
από τον πλοίαρχο, κρούσμα ύποπτης ασθένειας, σε κά¬ 
ποιον από τους επιβαίνοντες εν γένει του πλοίου. 

4. - Τα σήματα της παραγράφου 2 επαίρονται λίγο πριν 
την είσοδο του πλοίου στο λιμένα και υποστέλλονται με¬ 
τά την απάτην Υγειονομική Αρχή, χορήγηση άδειας ελευ¬ 
θεροκοινωνίας του πλοίου. 

5. - Προ της χορήγησης από την Υγειονομική Αρχή της 
άδειας ελευθεροκοινωνίας, απαγορεύ-εται η άνοδος στο 
πλοίο, καθώς και η κάθοδος από αυτό κάθε ατόμου, με 
εξαίρεση τον αρμόδιο για την πραγματοποίηση της ελευ¬ 
θεροκοινωνίας ιατρό, που ασκεί την υγειονομική υπηρε¬ 
σία, το Λιμενικό Όργανο και τον πλοηγό. 

6. -Απαγορεύεται σε πλοία οποιασδήποτε χωρητικότη¬ 
τας και προέλευσης που φέρουν φορτίο, η προσέγγιση σε 
λιμένες ή όρμους όπου δεν υπάρχει Λιμενική ή Τελωνεια- 
κή Αρχή, ή σε θέσεις άλλες από τις οριζόμενες για εκ- 
φόρτωση. Από την πιο πάνω απαγόρευση εξαιρούνται τα 
πλοία που προσεγγίζουν στις μνημονευθείσες περιοχές, 
λόγω ανωτέρας βίας. Στην περίπτωση αυτή οι πλοίαρχοι 
αυτών υποχρεούνται να ενημερώνουν τη Λιμενική Αρχή 
στην περιοχή της οποίας προσεγγίζουν τα πλοία για την 
αιτία της προσέγγισης τους. Στη Λιμενική Αρχή απομένει 
να κρίνει κατά πόσο η μη ενημέρωση της από τον πλοίαρ¬ 


χο ήταν αδύνατη λόγω της αιτίας της παραπάνω προσέγ¬ 
γισης ή των ειδικών συνθηκών κάτω από τις οποίες πραγ¬ 
ματοποιήθηκε. 

ΚΕΦΑΛΑΙΟ Δ’ 

ΥΓΕΙΟΝΟΜΙΚΕΣ ΔΙΑΤΑΞΕΙΣ 
Άρθρο 6 

1. - Οι πλοίαρχοι των πλοίων είναι υπεύθυνοι για την κα¬ 
θαριότητα και την υγιεινή των πλοίων γενικά, καθώς και 
για την τήρηση των οριζομένων μέτρων υγιεινής και κα¬ 
θαριότητας κάθε φορά. 

2. - Οι πλοίαρχοι υποχρεούνται να τοποθετούν σε όλα τα 
σχοινιά πρυμνοδέτησης και πρόσδεσης των πλοίων, χοά¬ 
νες από λευκοσίδερο ή αγκαθωτούς θυσανούς, για την 
παρεμπόδιση εισόδου ποντικών από την ξηρά στο πλοίο 
και αντίστροφα, εφόσον υπάρχουν ενδείξεις για ύπαρξη 
ποντικών ή υποδειχθεί τούτο από την Λιμενική Αρχή. 

3. -Οι για τους επιβάτες και τα εμπορεύματα, διατιθέμε¬ 
νοι χώροι πρέπει να είναι καθαροί και απαλλαγμένοι από 
κάθε εμπόδιο ή απορρίμματα ή ουσίες, που μπορούν να 
προκαλέσουν ατύχημα σε επιβάτη ή φθορά ή ζημιά στα 
ενδύματα και τις αποσκευές του ή τα μεταφερόμενα 
εμπορεύματα. 

Άρθρο 7 

1. - Για μεταφορά νεκρού με πλοίο απαιτείται προηγού¬ 
μενη άδεια της Λιμενικής Αρχής, η οποία χορηγείται μετά 
από: 

α) Αίτηση του ενδιαφερομένου. 

β) Πιστοποιητικό του Υγειονομικού Κέντρου και σε πε¬ 
ρίπτωση ελλείψεως του κοινοτικού ή άλλου ιατρού, ότι ο 
θάνατος του μεταφερομένου νεκρού δεν προήλθε από 
μολυσματική νόσο. 

γ) Βεβαίωση, που εκδίδεται όπως προηγούμενα, ότι ο 
νεκρός έχει συσκευασθεί και εγκιβωτισθεί σύμφωνα με 
τις υποδείξεις της Υγειονομικής Υπηρεσίας. 

2. - Προκειμένου για μεταφορά ασθενούς με πλοίο, πρέ¬ 
πει αυτός να είναι εφοδιασμένος με βεβαίωση ιατρού, 
που να έχει δημόσια ιδιότητα αν είναι δυνατόν, ότι η νόσος 
από την οποία πάσχει, δεν είναι μολυσματική, ειδικά δε σε 
άτομα που πάσχουν από ψυχική νόσο, για το επικίνδυνο ή 
όχι αυτών. Σε περίπτωση μεταφοράς ψυχασθενών ή βα- 
ρειά ασθενών ο συνοδός είναι απαραίτητος. 

3. - Ο ναυτικός πράκτορας είναι υπεύθυνος για την έκ¬ 
δοση φορτωτικής μεταφοράς ή εισιτηρίου, για την τήρη¬ 
ση των διατυπώσεων της προηγούμενης παραγράφου, 
χωρίς να απαλλά-σσεται ο πλοίαρχος, που πρέπει να 
ελέγχει κάθε μια από τις παραπάνω συγκεκριμένες περι¬ 
πτώσεις. 

Άρθρο 8 

Όλοι οι επιβαίνοντες σε πλοία με οποιαδήποτε ιδιότητα, 
ως και όσοι οπωσδήποτε χρησιμοποιούν χώρους αρμο¬ 
διότητας της Λιμενικής Αρχής, υποχρεώνονται να τηρούν 
τις διατάξεις που εκδίδονται από αυτήν περί υγειονομικού 
ελέγχου. 

ΚΕΦΑΛΑΙΟ Ε’ 

ΚΙΝΗΣΗ ΚΑΙ ΑΓΚΥΡΟΒΟΛΙΑ ΠΛΟΙΩΝ 
Άρθρο 9 

1.- Η σειρά, οι θέσεις και ο τρόπος (κάθετος στην προ¬ 
κυμαία ή παραβολή) αγκυροβολιάς, πρόσδεσης και πα¬ 
ραμονής των πλοίων σε λιμένες, κρηπιδώματα, προβλή- 

τες κ.λ.π. ορίζονται κάθε φορά από τη Λιμενική Αρχή αυ- 
τεπάγγελτα, εκτός αν ορίζεται διαφορετικά από ειδικές 
διατάξεις και τότε λαμβάνεται υπόψη το είδος και οι δια¬ 
στάσεις του πλοίου, το υπό φόρτωση ή εκφόρτωση είδος 
και η ποσότητα του εμπορεύματος, η ύπαρξη αποθηκών 
αναγκαιουσών για εναπόθεση του, οι διαθέσιμες προκυ¬ 
μαίες και προβλήτες, η κίνηση του λιμένα, ο μεταφερόμε- 
νος αριθμός επιβατών, ο λιμένας προέλευσης και τυχόν 
υποβληθέν αίτημα του πλοιάρχου ή πράκτορα, με την επι¬ 
φύλαξη του άρθρου 141, παραγρ. α'του ΚΔΝΔ. 

2. - Οι θέσεις αγκυροβολιάς και η διάρκεια παραμονής 
των σε επισκευή, αργία ή παροπλισμό πλοίων, καθορίζο¬ 
νται κάθε φορά από την Λιμενική Αρχή αυτεπάγγελτα ή 
μετά από αίτηση του πλοιάρχου, πράκτορα, πλοιοκτήτη ή 
νόμιμου αντιπροσώπου η οποία υποβάλλεται έγκαιρα. 

3. - Πλοία προοριζόμενα για αποθήκευση υλικών ή για 
οποιαδήποτε άλλη χρήση, μπορούν να παραμένουν μόνι¬ 
μα στο λιμένα ή όρμο, μόνο μετά από έγγραφη άδεια της 
Λιμενικής Αρχής. 

Άρθρο 10 

1. - Κατά την αγκυροβολιά οι πλοίαρχοι οφείλουν να τη¬ 
ρούν άνοιγμα αγκυρών και έκταμμα αλύσεων ανάλογο με 
το βάθος του λιμένα, το είδος του βυθού, το μέγεθος του 
σκάφους και τις καιρικές συνθήκες, να αποφεύγουν 
εμπλοκές με τις άγκυρες ή αλυσίδες των παραπλεύρως 
αγκυροβολημένων πλοίων και να μη θέτουν σε κίνηση τις 
μηχανές τους, γιατί προκαλούν ζημιές στον προβλήτα ή 
σε εγκαταστάσεις του λιμένος. 

2. - Απαγορεύεται η αγκυροβολιά πλοίων σε απόσταση 
μικρότερη από πεντακόσια (500) μέτρα από κάθε υπο¬ 
βρύχια κατασκευή ή καλώδιο. 

Άρθρο 11 

1. - Οι πλοίαρχοι ή κυβερνήτες οφείλουν να συμμορφώ¬ 
νονται απροφάσιστα προς τις διαταγές για την αγκυρο¬ 
βολιά και υποδείξεις της Λιμενικής Αρχής, μη επιτρεπό¬ 
μενης της έστω και προσωρινής αγκυροβολιάς ή παρα¬ 
μονής πλοίου σε θέση διάφορη της καθορισθείσας από τη 
Λιμενική Αρχή, πλην της περιπτώσεως ανωτέρας βίας, 
που ελέγχεται από τη Λιμενική Αρχή. 

2. - Απαγορεύεται η παραμονή επ' άγκυρα στον λιμένα 
κάθε σκάφους, πλην ανωτέρας βίας ή ειδικής διαταγής 
της Λιμενικής Αρχής, προς αποφυγή δημιουργίας δυσμε¬ 
νών συνθηκών και προκλήσεως ανωμαλίας στους χειρι¬ 
σμούς και κινήσεις άλλων πλοίων. 

3. - Οι πλοίαρχοι ή κυβερνήτες οφείλουν να συμμορφώ¬ 
νονται, εντός της τασσόμενης κάθε φορά προθεσμίας, 
προς τις διαταγές της Λιμενικής Αρχής, να μεταβάλουν 
θέση αγκυροβολιάς ή να την διορθώνουν. 

4. - Τα αγκυροβολούντο στην προκυμαία ιστιοφόρα ή 
πετρελαιοκίνητα, πρέπει να παραβάλουν σε τέτοια από¬ 
σταση από το κρηπίδωμα, ώστε να μη παρεμποδίζουν με 
τις κεραίες ή τους προβόλους των, την κυκλοφορία στην 
παραλία. Κατά την νύχτα (από την δύση μέχρι την ανατο¬ 
λή του ήλιου) πρέπει να αποσύρεται η σανίδα ή η σκάλα 
με την οποία τα σκάφη επικοινωνούν με την προκυμαία. 

5. - Οι πλοίαρχοι οφείλουν να αναφέρουν με τον κατά¬ 
πλου, κάθεπαρατηρηθέν κατά το ταξίδι τους εμπόδιο στη 
ναυσιπλοΐα, τη σβέση ή την πλημμελή λειτουργία των φά¬ 
ρων και των φανών, ως και κάθε ναυτιλιακό κίνδυνο ή άξιο 
λόγου συμβάν ή ρύπανση με πετρέλαιο. 


6. - Η σειρά είσπλου των πλοίων ρυθμίζεται, κατ’ αρχήν 
βάση της προτεραιότητος κατάπλου τούτων εκτός του λι¬ 
μένος. Η Λιμενική Αρχή δύναται, ανάλογα με τις παρου- 
σιαζόμενες ανάγκες, να μεταβάλει την τάξη αυτή. Σε κά¬ 
θε περίπτωση δίδεται προτεραιότητα στον είσπλου δρο¬ 
μολογημένων επιβατηγών ακτοπλοϊκών πλοίων που 
εκτελούν τακτικά δρομολόγια, φορτηγών ακτοπλοϊκών 
πλοίων και κρουαζιεροπλοίων. 

7. - Σε περίπτωση ταυτόχρονου απόπλου πλοίων, από 
τον λιμένα, την προτεραιότητα έκπλου καθορίζει η Λιμενι¬ 
κή Αρχή. 

8. - Απαγορεύεται η κυκλοφορία πλοίων και πλωτών εν 
γένει μέσων μη νηολογημένων, ως επίσης και πλοίων των 
οποίων άλλαξε ο ιδιοκτήτης, ανεξαρτήτως λόγων (π.χ. 
πώληση, δωρεά κ.λ.π.) και δεν ανεφέρθει τούτο στο αρ¬ 
μόδιο νηολόγιο για την αντίστοιχη μεταβολή. 

9. - Υπεύθυνοι προς τούτο είναι, τόσον ο πλοιοκτήτης, 
όσον και ο πλοίαρχος. 

Άρθρο 12 
Πρυμνοδέτηση 

1. - Τα πρυμνοδετούντα πλοία, πρέπει να προσδένονται 
με κατάλληλα πρυμνήσια, στις προς τούτο τοποθετημέ¬ 
νες στα κρηπιδώματα δέστρες, στους δακτύλους ή κρί¬ 
κους, μη επιτρεπομένηςτηςπρόσδεσηςτων σε άλλα αντι¬ 
κείμενα (στύλους, φανούς κ.λ.π.) 

2. - Τα καθέτως προς την παραλία αγκυροβολούντο και 
προσδένοντα πρυμνήσια πλοία, οφείλουν να τηρούνται 
σε αρκετή απόσταση μεταξύ των, ώστε να αφήνεται ο 
απαραίτητος χώρος προς διευκόλυνση των φορτοεκ¬ 
φορτώσεων, εξαιρέση αντίθετης διαταγής της Λιμενικής 
Αρχής. 

3. - Οι πλοίαρχοι οφείλουν να παρέχουν κάθε ευκολία, 
χαλαρώνοντας ή τεντώνοντας τα πρυμνήσια και τις αλυ¬ 
σίδες των αγκυρών, όταν τους ζητηθεί, προς διευκόλυν¬ 
ση της κινήσεως άλλων πλοίων. 

4. - Προβλεπομένης κακοκαιρίας, οι πλοίαρχοι είναι 
υποχρεωμένοι να παίρνουν όλες τις προφυλάξεις και κά¬ 
θε πρόσφορο, σύμφωνα με τους ναυτικούς κανόνες και 
τις υποδείξεις της Λιμενικής Αρχής, μέτρο, για την ασφά¬ 
λεια των πλοίων τους. 

5. - Προς αποφυγή διαβρώσεωςτωντεχνικών έργωντου 
λιμένος και γενικά ζημιών απαγορεύονται οι εντός αυτού 
και ιδιαιτέρως πλησίον των προκυμαιών, κινήσεις της έλι- 
κος για δοκιμή και έλεγχο της λειτουργίας της μηχανής. 

Άρθρο 13 
Μεθόρμιση 

1. - Η μεθόρμιση κάθε πλοίου εντός του λιμένος ή από 
αυτόν στους παρακείμενους όρμους και αντιθέτως, γίνε¬ 
ται μόνο κατόπιν σχετικής αδείας ή διαταγής της Λιμενι¬ 
κής Αρχής, με την επιφύλαξη της παραγράφου α’ του άρ¬ 
θρου 141 του ΚΔΝΔ. 

2. - Η Λιμενική Αρχή, η οποία διατάσσει τη μεθόρμιση, 
δεν φέρει καμία ευθύνη για πρόκληση τυχόν καθυστερή- 
σεως του μεθορμισμένου πλοίου ή προκαλούμενη σε αυ¬ 
τό ζημιά, εξαιτίας επισυμβάντος ατυχήματος κατά τη 
διάρκεια της μεθορμίσεως. 

Άρθρο 14 

Για την παράβαση των διατάξεων των άρθρων 9, 10, 11, 
12 και 13, υπεύθυνος θεωρείται ο πλοίαρχος του σκάφους, 
εκτός εάν η παράβαση οφείλεται σε υπαιτιότητα του πλοη¬ 
γού, οπότε η ευθύνη μετατοπίζεται στον τελευταίο. 

ΚΕΦΑΛΑΙΟ ΣΤ’ 

ΑΣΦΑΛΕΙΑ ΝΑΥΣΙΠΛΟΪΑΣ 

Άρθρο 15 

1Σε περιπτώσεις κατά τις οποίες ο λιμένας δεν παρέ¬ 
χει ασφάλεια, το πλοίο υποχρεούται, με υπόδειξη (ή μη) 
της Λιμενικής Αρχής, να αποπλεύσει εγκαίρως σε όρμο 
καταφυγής (εν αναμονή οδηγιών από αυτήν). 

2. - Στη Λιμενική Αρχή επιφυλάσσεται το δικαίωμα, σε 
περίπτωση κακοκαιρίας, βάσει κριτηρίων καθοριζομένων 
από τον ΚΔΝΔ και των κατ’ εξουσιοδότηση των εκδιδομέ- 
νων Π. Διαταγμάτων και εγκυκλίων διαταγών, να απαγο¬ 
ρεύει τον απόπλου κάθε Ε/Γ και Φ/Γ πλοίου ως και αλιευ¬ 
τικών. 

3. - Σε περίπτωση προκλήσεως ζημιάς σε Λιμενικές ή άλ¬ 
λες Δημόσιες εγκαταστάσεις ή έργα, με υπαιτιότητα οι- 
ουδήποτε πλοίου, ανεξαρτήτως σημαίας, η Λιμενική Αρ¬ 
χή δύναται να απαγορεύει τον απόπλου του πλοίου, μέ- 
χρις αποκαταστάσεως των ζημιών ή καταθέσεως 
σχετικής εγγυητικής επιστολής Τραπέζης. 

Άρθρο 16 

Εφόσον πλοίο: 

α) Δεν είναι εφοδιασμένο με όλα τα πιστοποιητικά 
ασφαλείας και γραμμής φορτώσεως. 

β) Πιστοποιητικό ή πιστοποιητικά του εδαφίου (α) είναι 
ληξιπρόθεσμα. 

γ) Η κατάσταση του πλοίου δεν ανταποκρίνεται προς 
την περιγραφομένη στα πιστοποιητικά του. 

δ) Επιθεωρήθηκε εκτάκτως και διαπιστώθηκαν ελλεί¬ 
ψεις, οι οποίες επηρεάζουν την ασφάλεια του, και 

ε) Υπέστη βλάβη στην πρωστήρια εγκατάσταση, προ¬ 
σάραξε ή συγκρούσθηκε, η Λιμενική Αρχή θα ενεργεί 
σύμφωνα προς τα υπό των σχετικών Δ. Συμβάσεων, εθνι¬ 
κών κανονισμών και εγκυκλίων διαταγών του ΥΕΝ, καθο¬ 
ριζόμενα κατά περίπτωση. 

Άρθρο 17 

1. - Ειδικώς για τα εκτελούντα εσωτερική ακτοπλοία ελ¬ 
ληνικά πλοία, δύναται να παρεμποδισθεί ο απόπλους, εφό¬ 
σον κατά τον γενόμενο έλεγχο διαπιστωθεί ότι το σκάφος: 

α) Δεν είναι εφοδιασμένο με έγκυρα πιστοποιητικά 
ασφαλείας. 

β) Τα εντός αυτού υπάρχοντα όργανα ή εφόδια δεν 
ανταποκρίνονται προς τα προβλεπόμενα υπό των ανωτέ¬ 
ρω πιστοποιητικών. 

γ) Σημεία ή σύμβολα επάνω στο σκάφος έχουν χαρα- 
χθεί ή καταχωρηθεί κατά τρόπο διαφορετικό του προβλε- 
πομένου στα οικεία πιστοποιητικά. 

δ) Έχουν παρέλθει τυχόν καθορισθείσες προθεσμίες 
από αρμόδια Αρχή (ως η ΔΕΕΠ) για την αποκατάσταση 
ελλείψεων, και 

ε) Μεταφέρονται υπεράριθμοι επιβάτες ή διαπιστούται 
παραβίαση της γραμμής φορτώσεως. 

2. - Η απαγόρευση του απόπλου δεν ισχύει εφόσον 
έπαυσαν να υπάρχουν οι λόγοι για τους οποίους αυτή 
επεβλήθη. 


ΚΕΦΑΛΑΙΟ Ζ’ 

ΦΩΤΑ - ΦΩΤΙΕΣ - ΣΗΜΑΤΑ 

Άρθρο 18 

1 .-Τα ορμούντα ή σε κίνηση πλοία και πλωτά εν γένει μέ¬ 
σα, πρέπει να φέρουν κατά τη νύκτα αναμμένους τους 
υπό του Διεθνούς Κανονισμού προς αποφυγή συγκρού¬ 
σεων προβλεπομένους για κάθε περίπτωση φανούς 
αγκυροβολιάς, απαγορευμένης της υπάρξεως άλλων 
φώτων. 

2. - Απαγορεύεται η σε παραλιακά κτίσματα, εγκατα¬ 
στάσεις και χώρους, τοποθέτηση ερυθρών και πράσινων 
φανών ή φωτεινών διαφημίσεων κατά τρόπο προκαλού- 
ντα σύγχυση προς τα νυχτερινά σήματα φάρων, φανών 
αγκυροβολιάς, πλοϊκών φώτων πλοίων ή σημάνσεως του 
λιμένος. 

3. - Προκειμένου περί φώτων ευρισκομένων εντός της 
ζώνης δικαιοδοσίας της Λιμενικής Αρχής, αυτή διστάσει 
την κάλυψη ή σβέση αυτών, ενώ, προκειμένου περί φώ¬ 
των ευρισκομένων εκτός της περιοχής δικαιοδοσίας της, 
αυτή ενεργεί μέσω της αρμόδιας Αρχής για την επίτευξη 
του ανωτέρω σκοπού. 

4. - Δεν επιτρέπεται η χρησιμοποίηση στην περιοχή του 
λιμένος πυροτεχνημάτων, βεγγαλικών κ.λ.π. φώτων, χω¬ 
ρίς προηγούμενη έγγραφη άδεια της Λιμενικής Αρχής. 

5. - Σε ελλιμενισμένα ατμοκίνητα πλοία δεν επιτρέπεται 
να διατηρούνται φωτιές, εφόσον δεν υπάρχει σ’ αυτά 
επαρκές προσωπικό λεβήτων ή συνεργείο επισκευών. 
Προκειμένου περί πλοίων κινουμένων με μηχανές εσωτε¬ 
ρικής καύσεως, δεν επιτρέπεται να τηρείται η μηχανή σε 
κίνηση, εφόσον δεν επιβαίνει σ’ αυτό επαρκές προσωπικό 
ή συνεργείο επισκευών. 

6. - Τα ορμούντα πλοία πρέπει να φέρουν επαρκή και κα¬ 
τάλληλο φωτισμό κλιμάκων αποεπιβιβάσεως. Ειδικότερα 
τα επιβατηγό πλοία πρέπει να φέρουν ένα τουλάχιστον 
πολύφωτο από τρεις (3) κατά κατώτερο αριθμό, λαμπτή¬ 
ρες, έντασης όχι μικρότερης των εκατό (100) κηρίων κά¬ 
θε μία. Η ίδια μέριμνα επαρκούς φωτισμού πρέπει να λαμ- 
βάνεται για τα κύτη, τα βαρούλκα κ.λ.π. χώρους κάθε 
πλοίου, το οποίο εκτελεί φορτοεκφορτώσεις κατά τη νύ¬ 
κτα. 

7. - Επίσης οι κατά τη νύκτα απασχολούμενες φορτηγί¬ 
δες, η άλλα πλωτά ναυπηγήματα πρέπει να έχουν επαρκή 
φωτισμό. 

Άρθρο 19 

1. - Όλα τα μηχανοκίνητα πλοία, εξαιρουμένων των μη¬ 
χανοκινήτων λέμβων, πρέπει να είναι εφοδιασμένα με κα¬ 
τάλληλα όργανα και μέσα, σύμφωνα με τον Διεθνή Κανο¬ 
νισμό προς αποφυγή συγκρούσεων. 

2. - Απαγορεύεται η χρήση ηχητικών σημάτων (σειρή¬ 
νων κ.λ.π.) από τα επιβατηγό και φορτηγά πλοία, προς σή¬ 
μανση των αφιξοαναχωρήσεων τους, τόσον εντός του λι¬ 
μένος όσον και εκτός αυτού από απόσταση πλησιέστερη 
από ένα ναυτικό μίλι κατά τη θερινή περίοδο από ώρα 
14:30 - 17:00 και από 23:00 - 07:00 και κατά τη χειμερινή 
περίοδο από ώρα 14:30 -16:30 και από 22:00 - 08:00. 

3. - Γ ια την ανωτέρω περίπτωση, ως θερινή περίοδος νο¬ 
είται το από 1ης Μαίου μέχρι 30ής Σεπτεμβρίου, ως χει¬ 
μερινή δε το από 1ης Οκτωβρίου μέχρι 30ής Απριλίου 
χρονικό διάστημα. 

4. - Από την ανωτέρω απαγόρευση εξαιρούνται τα ηχη¬ 
τικά σήματα τα καθοριζόμενα από τον Διεθνή Κανονισμό 

προς αποφυγή συγκρούσεων, που ση μαίνονται προς εξυ¬ 
πηρέτηση δημοσίας ανάγκης, για την κλήση του πλοηγού 
και προς πανηγυρισμό εξωτερικών γεγονότων, κατόπιν 
εγκρίσεως της Λιμενικής Αρχής. 

5. - Η αναγγελία του κατάπλου μόνο επιτρέπεται με ένα 
για μία φορά συριγμό 10 δευτερολέπτων, κατά τις ώρες, 
που δεν συμπίπτουν με τις ώρες απαγορεύσεως της πα¬ 
ραγράφου 2. 

6. - Απαγορεύεται η μετάδοση μουσικής και οποιαδήπο¬ 
τε ραδιοφωνική εκπομπή από τα μεγάφωνα του πλοίου 
κατά τις ώρες της παραγράφου 2, η δε ένταση της πρέπει 
να είναι τόση, ώστε να μην παρενοχλεί τους επιβάτες ή 
τους ευρισκομένους σε άλλα πλοία ή στην ξηρά. 

7. - Ο πλοίαρχος κάθε πλοίου, ανεξαρτήτως σημαίας, 
υποχρεούται να λαμβάνει τα κατά την κρίση του πρόσφο¬ 
ρα μέτρα προς αποτροπή επιβιβάσεως στο πλοίο λαθρε¬ 
πιβατών. 

8. - Ο πλοίαρχος πλοίου, προερχομένου από το εξωτε¬ 
ρικό στο οποίο ανεκαλύφθει λαθρεπιβάτης, υποχρεούται 
να λαμβάνει τα πρόσφορα μέτρα για την φύλαξη του, 
ώστε να αποκλεισθεί η δραπέτευση του από το πλοίο και 
η λαθραία έξοδος του στην Ελλάδα. 

9. - Σε περίπτωση δραπετεύσεως του υπεύθυνος θεω¬ 
ρείται ο πλοίαρχος. 

Άρθρο 20 

1. - Τα εισερχόμενα στο λιμένα ή από αυτόν αποπλέοντα 
πλοία οφείλουν να έχουν την ημέρα επηρμένη τη σημαία 
του Κράτους στο οποίο ανήκουν. 

2. -α) Όλα τα ξένα πλοία, καταπλέονταήπροσεγγίζοντα 
στο λιμένα, οφείλουν να αναρτούν στην καθιερωμένη θέ¬ 
ση, κατά τα υπό της Διεθνούς αβροφροσύνης επιβαλλό¬ 
μενα, την Ελληνική σημαία, διαστάσεων 0,63 X 0,95 μ. Οι 
ναυτικοί πράκτορες αλλοδαπών πλοίων, οφείλουν να δια¬ 
θέτουν ναυτική Ελληνική σημαία, του ανωτέρω μεγέθους 
και να εφοδιάζουν με αυτή, με τον κατάπλου, το στερού¬ 
μενο Ελληνικής σημαίας πλοίο. 

β) Το όνομα κάθε Ελληνικού εμπορικού πλοίου πρέπει 
να αναγράφεται στις παρειές του πλοίου, με όλα τα στοι¬ 
χεία, που φέρεται στα ναυτιλιακά του έγγραφα. 

γ) Σε παραβάσεις του εδαφίου α’ της παραγράφου 2 
του παρόντος άρθρου, συνυπεύθυνοι είναι και οι πράκτο¬ 
ρες μετά των πλοιάρχων των πλοίων, εκτός εάν αποδεί¬ 
ξουν ότι οι τελευταίοι εγγράφως αρνήθηκαν την έπαρση 
της Ελληνικής σημαίας. 

3. - Κατά τις Κυριακές και εορτές, όλα τα εις τον λιμένα 
ορμούντα πλοία και πλοιάρια, πρέπει να έχουν ανηρτημέ- 
νεςτις σημαίες τους απάτης 08:00 ώρας μέχρι της δύσε- 
ως του ηλίου. 

4. - Κατά την επέτειο Εθνικής εορτής ή και όσες φορές 
δοθεί διαταγή, τα στον λιμένα ορμούντα πλοία, υποχρε- 
ούνται να επαίρουν σημαιοστολισμό, μεγάλο ή μικρό, κα¬ 
τά τις οδηγίες της Λιμενικής Αρχής. Οι διατάξεις των πα¬ 
ραγράφων 3 και 4 είναι προαιρετικές για τα ξένα πλοία. 

5. - Όλα τα εις τον λιμένα, καταπλέοντα πλοία και πλοιά¬ 
ρια πρέπει να είναι εφοδιασμένα με την καθοριζόμενη Ελ¬ 
ληνική σημαία καθώς προβλέπεται από τις ισχύουσες δια¬ 
τάξεις, η οποία πρέπει να βρίσκεται σε άριστη κατάσταση. 
Εφόσον είναι αντικανονική, ρυπαρή, φθαρμένη ή αλλοιω¬ 
μένη, πέραν από τις προβλεπόμενες κυρώσεις, αυτή αντι¬ 
καθίσταται εντός προθεσμίας τασσομένης από τη Λιμενική 
Αρχή. Υπεύθυνοι για την τήρηση της παρούσας διατάξεως 
είναι ο πλοίαρχος, ο πλοιοκτήτης ή ναυτικός πράκτορας. 


ΚΕΦΑΛΑΙΟ Η’ 

ΘΕΩΡΗΣΗ ΝΑΥΤΙΛΙΑΚΩΝ ΕΓΓΡΑΦΩΝ 
Άρθρο 21 

1. - Οι πλοίαρχοι των από το εσωτερικό ή εξωτερικό κα- 
ταπλεόντων ελληνικών πλοίων, υποχρεούνται να προσκο¬ 
μίζουν, εντός της οριζόμενης από τις οικίες διατάξεις 
προθεσμίες, στη Λιμενική Αρχή για έλεγχο και θεώρηση 
τα ναυτιλιακά έγγραφα του πλοίου, ως και κάθε βιβλίο ή 
έγγραφο, το οποίο θα ζητηθεί από τη Λιμενική Αρχή. Εάν 
η Λιμενική Αρχή υποδείξει την άμεση προσκόμιση των 
ναυτιλιακών εγγράφων, οι πλοίαρχοι οφείλουν να συμ¬ 
μορφώνονται. 

2. -0 πλοίαρχος ή κυβερνήτης αφού λάβει απόπλου για 
συγκεκριμένο λιμένα δεν δύναται να μεταβάλλει το δρο¬ 
μολόγιο παρά μόνο κατόπιν δικαιολογημένης αιτίας (π.χ. 
λόγω καιρού, βλάβης μηχανής κ.λ.π. λήψη σχετικών οδη¬ 
γιών από τον εφοπλιστή κ.λ.π.) κάνοντας σχετική μνεία 
στο ημερολόγιο του πλοίου. 

3. - Για εγγραφές στο ημερολόγιο μη ανταποκρινόμενες 
προς τα πραγματικά περιστατικά ή μεταβάλλουσες την 
πραγματική έννοια των συμβάντων ευθύνεται ο πλοίαρ¬ 
χος- 

Άρθρο 22 

1. - Σε κανένα Ελληνικό πλοίο δεν επιτρέπεται να απο- 
πλεύσει από τον λιμένα χωρίς τα κατά το προηγούμενο 
άρθρο έγγραφα, κανονικώς θεωρημένα από την Λιμενική 
Αρχή, ως και άλλο ναυτιλιακό έγγραφο, το οποίο το πλοίο 
υποχρεούται να φέρει και τα αποδεικτικά εκπλήρωσης 
των νομίμων υποχρεώσεων του. 

2. - Εάν από τη θεώρηση των ναυτιλιακών εγγράφων 
προς απόπλου του πλοίου, μέχρι πραγματοποίησης του 
καταχωρηθούν νέες εγγραφές στο ημερολόγιο, λόγω με- 
σολαβήσεως συμβάντων, ο πλοίαρχος υποχρεούται να 
προσκομίσει τα ναυτιλιακά έγγραφα προς νέα θεώρηση. 

Ομοίως υποχρεούται να πράξει το ίδιο αν ο απόπλους 
καθυστερήσει, δι’ οιονδήποτε λόγο, πέραν της επομένης 
ημέρας, της αναγραφόμενης στη θεώρηση ημερομηνίας 
απόπλου. 

3. - Δεν επιτρέπεται η εγκατάλειψη στον λιμένα των ναυ¬ 
τιλιακών εγγράφων του αποπλέοντος Ελληνικού πλοίου, 
εξαιρέσει της περίπτωσης ανωτέρας βίας, που αφορά 
στην ασφάλεια του. 

4. - Εφόσον, μετά τη γενομένη θεώρηση, σημειώθηκε 
άξιο λόγου γεγονός, ο πλοίαρχος υποχρεούται να ανα¬ 
γράψει αυτό στο ημερολόγιο καταστρώματος, προκαλώ- 
ντας νέα θεώρηση της Λιμενικής Αρχής. 

ΚΕΦΑΛΑΙΟ Θ’ 

ΠΡΟΣΑΡΑΞΗ ΠΛΟΙΩΝ - ΝΑΥΑΓΙΑ 
Άρθρο 23 

1. - Σε περίπτωση προσαράξεως, συγκρούσεως και εν 
γένει βλάβης πλοίου και μάλιστα όταν η συνέχιση του τα¬ 
ξιδιού είναι επικίνδυνη για τη ζωή των επιβαινόντων, η συ¬ 
νέχιση του επιτρέπεται κατόπιν επιβεβαιώσεως για την 
αξιοπλοία του, σύμφωνα με τις ισχύουσες σχετικές δια¬ 
τάξεις των Δ. Συμβάσεων, Εθνικών Κανονισμών και εγκυ¬ 
κλίων του ΥΕΝ. 

2. - Στην περίπτωση, που θα διαπιστωθεί ότι το σκάφος 
υπέστη ζημιές, οι οποίες έχουν σαν αποτέλεσμα την απα¬ 
γόρευση ή ματαίωση του απόπλου, ο πλοιοκτήτης ή νόμι¬ 
μος αντιπρόσωπος του, υποχρεούται να διαθέσει έγκαιρα 

άλλο πλοίο ή άλλο κατάλληλο μέσον προς εξασφάλιση 
προωθήσεως επιβατών στον προορισμό τους. 

3. - α) Με την επιφύλαξη ισχύος των διατάξεων του Ν. 
2881 /2001 (ΦΕΚ Α16), ο ιδιοκτήτης προσαράξαντος ή βυ- 
θισθέντος πλοίου, υποχρεούται να ανελκύσει αμέσως 
τούτο, εφόσον αποτελεί εμπόδιο στη ναυσιπλοΐα ή απο¬ 
τελεί κίνδυνο για τη Δημόσια υγεία, εντός τασσόμενης 
από τη Λιμενική Αρχή προθεσμίας. 

β) Κατά τις εργασίες αποκόλλησης ή ανέλκυσης ο ιδιο¬ 
κτήτης υποχρεούται να λαμβάνει κάθε πρόσφορο μέτρο, 
το οποίο θα υποδείξει η Λιμενική Αρχή για την πρόληψη 
ρύπανσης της θάλασσας από τα στο πλοίο υπάρχοντα 
καύσιμα ή φορτία πετρελαιοειδών ή επικίνδυνα τοξικά ή 
άλλες ουσίες δυνάμενες να προκαλέσουν ρύπανση του 
θαλασσίου περιβάλλοντος. 

4. - Κάθε παράβαση, αναφερόμενη σε ανελκύσεις ναυα¬ 
γίων, ναυαγιαιρεσιακές εργασίες, ρυμουλκήσεις και ρυ- 
μουλκικές εργασίες, παροχή επιθαλάσσιας αρωγής και 
συναφείς εργασίες επ’ ευκαιρία ή εκτάκτως, τιμωρείται 
ως παράβαση του παρόντος Κανονισμού. 

5. - Η εκτέλεση πάσης φύσεως υποθαλάσσιας εργασίας 
όπως είναι ανασκαφές, γεωτρήσεις βυθών, πόντιση κα¬ 
λωδίων, τοποθέτηση αγωγών, διαμόρφωση βυθού από 
πλωτά μηχανικά συγκροτήματα, επιτρέπεται κατόπιν 
αδείας των αρμοδίων κατά νόμον Υπηρεσιών. 

6. - Οι ανάδοχοιτων έργων αυτών υποχρεούνται, προ της 
ενάρξεως των εργασιών να καταθέσουν στη Λιμενική Αρ¬ 
χή φωτοαντίγραφα της ανωτέρω αδείας, βάση της οποίας 
θα εφοδιάζονται με ειδική άδεια της Λιμενικής Αρχής. 

ΚΕΦΑΛΑΙΟ Ι’ 

ΠΑΡΑΠΟΝΑ ΕΠΙΒΑΤΩΝ 

Άρθρο 24 

1. - Όλοι οι πλοίαρχοιτων επιβατηγών πλοίων, είναι υπο¬ 
χρεωμένοι να αναρτούν σε εμφανή θέση των αιθουσών 
εκάστης θέσεως πινακίδες στις οποίες να αναγράφεται 
ότι οι επιβάτες για το δικό τους συμφέρον, πρέπει για κά¬ 
θε συγκεκριμένο παράπονο ή για κάθε παράβαση της 
υπηρεσίας του πλοίου, να απευθύνονται, κατ’ αρχή, προς 
τον πλοίαρχο του πλοίου και σε περίπτωση μη ικανοποιή- 
σεως τους, να προσφεύγουν στη Λιμενική Αρχή του πρώ¬ 
του λιμένος κατάπλου του πλοίου ή του λιμένος αποβιβά- 
σεωςτους. 

2. - Με ευθύνη των πλοιάρχων, τοποθετούνται σε κατάλ¬ 
ληλα και εμφανή σημεία των επιβατηγών πλοίων, κυτία 
παραπόνων, τις κλείδες των οποίων φυλάσσει η Λιμενική 
Αρχή αφετηρίας του πλοίου, προς ενημέρωση της σε κά¬ 
θε επανάπλου του πλοίου. 

ΚΕΦΑΛΑΙΟ ΙΑ’ 

ΑΠΟΥΣΙΑΖΟΝΤΑ ΜΕΛΗ ΠΛΗΡΩΜΑΤΟΣ 
Άρθρο 25 

1 .-Δεν επιτρέπεται απόπλους Ελληνικού πλοίου εάν δεν 
επιβαίνουν σ’ αυτό όλα τα μέλη του νομίμως ναυτολογη¬ 
μένου πληρώματος. Ο πλοίαρχος, ο οποίος υποχρεούται, 
προ του απόπλου του πλοίου να ελέγχει εάν επιβαίνουν 
του πλοίου όλα τα μέλη του πληρώματος, οφείλει να ζη¬ 
τήσει απάτη Λιμενική Αρχή την απόλυση κάθε μέλους του 
πληρώματος του, το οποίο δενεπέβητου πλοίου κατά την 
ώρα του απόπλου. Σ’ αυτή την περίπτωση η Λιμενική Αρ¬ 
χή αποφασίζει για το επιτρεπτό του απόπλου, για λόγους 
ασφαλείας. 


2.- Σε περίπτωση αδικαιολόγητης απουσίας μέλους του 
πληρώματος, που εξακριβώνεται μετά τον απόπλου, ο 
πλοίαρχος γράφει αυτό στο ημερολόγιο του πλοίου, το 
οποίο προσκομίζει για θεώρηση στη Λιμενική ή Προξενι¬ 
κή Αρχή του πρώτου λιμένα κατάπλου, από την οποία ο 
ναυτικός απολύεται «ως μη επιβαίνων». 

Άρθρο 26 

Στατιστικά δελτία ναυτιλιακής κίνησης 

Πλοίαρχοι, ναυτικοί πράκτορες και λογιστές πλοίων, 
υποχρεούνται να παραδίδουν εγκαίρως στη Λιμενική Αρ¬ 
χή κανονικά συμπληρωμένα άλατα στατιστικά δελτία κα¬ 
τάπλου ή απόπλου, επιβατών και εμπορευμάτων, καθώς 
αυτά καθορίζονται κάθε φορά από τις αρμόδιες Αρχές. 

Άρθρο 27 

1. - Ο πλοίαρχος κάθε καταπλέοντος στον λιμένα ελλη¬ 
νικού πλοίου, ανεξαρτήτως είδους και χωρητικότητος, 
προέλευσης εσωτερικού, υποχρεούται εφόσον ζητηθεί 
από τη Λιμενική Αρχή να καταθέτει σ’ αυτήν, υπογεγραμ¬ 
μένη και χρονολογημένη κατάσταση πληρώματος, όλων 
των μελών του, η οποία περιλαμβάνει όνομα πλοίου, λιμέ¬ 
να και αριθμό νηολογίου, λιμένα προελεύσεως, ονοματε¬ 
πώνυμο, αριθμό ναυτικού φυλλαδίου και ειδικότητα των 
μελώντου. 

2. - Από την ανωτέρω υποχρέωση εξαιρούνται τα επιβα¬ 
τηγό ακτοπλοϊκών και τοπικών συγκοινωνιών, ως και τα 
εκτελούντα τοπικές μεταφορές μικρά πλοία, κατά την κρί¬ 
ση του Λιμενάρχη, εφόσον τα στοιχεία των επιβαινόντων 
μπορούν να εξακριβώνονται και από άλλες πηγές. 

Άρθρο 28 

1. - Για τυχόν επιβάτες των φορτηγών πλοίων, συντάσ- 
σεται ιδιαίτερη κατάσταση κατά τον απόπλου, σε δύο 
αντίγραφα από τα οποία το ένα παραδίδεται στη Λιμενική 
Αρχή απόπλου και το άλλο συνοδεύει το πλοίο και παρα- 
δίδεται στη Λιμενική Αρχή κατάπλου. 

2. - Για τους μη ναυτολογημένους αλιεργάτες συντάσ- 
σεται ομοίως ιδιαίτερη κατάσταση, για κάθε απόπλου 
προς αλιεία. 

ΚΕΦΑΛΑΙΟ ΙΒ’ 

ΠΛΟΙΑ ΕΞΩΤΕΡΙΚΟΥ - ΕΞΟΔΟΣ ΠΛΗΡΩΜΑΤΟΣ - 
ΕΠΙΣΚΕΨΗ ΠΛΟΙΟΥ 

Άρθρο 29 

1. - Η επιβίβαση και αποβίβαση των επιβατών πλοίων, 
που προέρχονται από το εξωτερικό, γίνεται σε χώρους 
καθοριζόμενους για το σκοπό αυτό με διαταγή της Λιμε¬ 
νικής Αρχής. 

2. - Τόσο ο πλοίαρχος όσο και τα Πληρώματα των πλοί¬ 
ων εξωτερικού, Ελληνικών και ξένων, για την επικοινωνία 
τους με την ξηρά, οφείλουν να εφοδιάζονται με ειδική 
άδεια εξόδου (πάσσο) της Λιμενικής Αρχής, η οποία εκδί- 
δεται βάσει του κατατιθεμένου από τον πλοίαρχο κατα¬ 
λόγου των μελών του πληρώματος του και την αυτοπρό¬ 
σωπη παρουσία τους. Οι άδειες πρέπει να επιστρέφονται 
στη Λιμενική Αρχή με την μέριμνα και ευθύνη του Πλοιάρ¬ 
χου πριν από τον απόπλου, συνευθυνομένου και του πρά¬ 
κτορα. Εάν η Λιμενική Αρχή κρίνει ότι δεν απαιτείται αυ¬ 
τοπρόσωπη παρουσία των μελών του πληρώματος, πα- 
ραδίδει τις εκδιδόμενες άδειες στο εκπρόσωπο του 
πλοίου. 

Άρθρο 30 

Οι πλοίαρχοι των εμπορικών πλοίων, που προέρχονται 
από το εξωτερικό ανεξαρτήτως της σημαίας τους, οφεί¬ 
λουν μετά την ελευθεροκοινωνία να παραδίδουν στην Λι¬ 
μενική Αρχή χωριστά κατάσταση πληρώματος και επιβα¬ 
τών, οι οποίοι επιβαίνουν στο πλοίο, κατά το καθορισμένο 
από τον ΙΜΟ υπόδειγμα, καθώς και δήλωση περιλαμβά- 
νουσα τον λιμένα προέλευσης, το είδος και την ποσότητα 
του φορτίου τους. Η υποχρέωση αυτή δεν υπάρχει για 
τους ενδιάμεσους λιμένες του εσωτερικού. 

Άρθρο 31 

Με εξαίρεση τους επιβάτες και τα εκτελούντα υπηρεσία 
Όργανα των αρμοδίων Αρχών, σε κανένα δεν επιτρέπεται 
η άνοδος σε πλοίο εξωτερικού, χωρίς έγγραφη άδεια της 
Λιμενικής Αρχής, με την προϋπόθεση τήρησης και της 
διατάξεως της παραγράφου 1 του άρθρου 29.Το ίδιο 
ισχύει και για όλους τους εφοδιασμένους με μόνιμες άδει¬ 
ες πράκτορες, τροφοδότες κ.λ.π. εφόσον έχουν πρόθεση 
να επισκεφθούν πλοία μη πρακτορευόμενα ή φορτοεκ- 
φορτόμενα από αυτούς. 

ΚΕΦΑΛΑΙΟ ΙΓ’ 

ΚΙΝΗΣΗ ΚΑΙ ΜΕΤΑΦΟΡΑ ΕΠΙΒΑΤΩΝ 

Άρθρο 32 

1. - Πλοίαρχοι, πράκτορες, εφοπλιστές, πλοιοκτήτες ή 
αντιπρόσωποι τους οφείλουν να συμμορφώνονται απο¬ 
λύτως με τις υποχρεώσεις, τις οποίες έχουν σύμφωνα με 
τις ισχύουσες διατάξεις περί αναγγελίας και εκτελέσεως 
δρομολογίων, ναυλολογίων μεταφοράς επιβατών και 
εμπορευμάτων, εκδόσεως εισιτηρίων, εξασφαλίσεως θέ¬ 
σεων και εκτελέσεως γενικά των ακτοπλοϊκών συγκοινω¬ 
νιών. 

2. - Οι κρατικές μεταφορές και οι αναγόμενες στον επι¬ 
σιτιστικό ανεφοδιασμό της χώρας, προτιμούνται από κά¬ 
θε άλλη μεταφορά. 

Άρθρο 33 

Μέτρα ασφάλειας πλοίων 

1. - Τα εκτελούντα μεταφορές επιβατών πλοία κάθε εί¬ 
δους, πρέπει να πληρούν τις προϋποθέσεις κατασκευής 
εφοδιασμού και επάρκειας μέσων των ισχυόντων κανονι¬ 
σμών, να έχουν αναγνωρισθεί ως επιβατηγό και να είναι 
εφοδιασμένα με τα πιστοποιητικά επιθεωρήσεως, που 
προβλέπει η νομοθεσία περί της ΔΕΕΠ ή η Δ.Σ «Περί 
ασφάλειας της ανθρώπινης ζωής εν θαλάσση», τα οποία 
να είναι σε ισχύ. 

2. - Κατά τους διενεργούμενους ελέγχους προς εξακρί¬ 
βωση της καλής καταστάσεως των πλοίων, του εξοπλι¬ 
σμού, των σωστικών και λοιπών μέσων αυτού, καθώς αυ¬ 
τά προβλέπονται, η Λιμενική Αρχή βεβαιώνεται για το εύ¬ 
χρηστο και επαρκές αυτών σε περίπτωση ανάγκης. Οι 
πλοίαρχοι υποχρεούνται να παρέχουν στην Αρχή κάθε δι¬ 
ευκόλυνση. 

3. -α) Οι σωσίβιοι λέμβοι των πλοίων πρέπει να φέρουν 
γραμμένα στις παρειές τους τα στοιχεία του πλοίου στο 
οποίο ανήκουν, να φέρουν ενδεικτική πινακίδα για τον 
αριθμό των επιβιβαστέων ατόμων, στα οποία συμπερι- 
λαμβάνονται και οι επανδρώνοντες αυτές ναυτικοί και να 
είναι αριθμημένες και καλά εφοδιασμένες με τα εφόδια 
και τον εξοπλισμό, όπως τα προβλέπουν οι ισχύοντες κα¬ 
νονισμοί. 


β) Οι πλοίαρχοι υποχρεούνται να εκτελούν το προβλε- 
πόμενο από τον ισχύοντα Κανονισμό γυμνάσιο καθαιρέ- 
σεως σωσιβίων λέμβων, προς έλεγχο της ικανοποιητικής 
ασκήσεως των πληρωμάτων, της καλής καταστάσεως 
των λέμβων και της καλής λειτουργίας του μηχανισμού 
άρτησης ως και επαρκούς συνδέσεώς των, ειδοποιού- 
ντες εγκαίρως τη Λιμενική Αρχή περί του χρόνου εκτελέ- 
σεώς του. Τέτοιο γυμνάσιο δύναται να διατάσσεται και 
από τη Λιμενική Αρχή κατά τα οριζόμενα στον ισχύοντα 
Κανονισμό. 

4. - Κανένα πλωτό μέσο δεν επιτρέπεται να παραλάβει 
επιβάτες περισσότερους από τον οριζόμενο αριθμό θέ¬ 
σεων. Οι πλοίαρχοι είναι συνυπεύθυνοι μαζί με τους πλοι¬ 
οκτήτες εάν επιχειρούν ταξίδι με αριθμό επιβατών μεγα¬ 
λύτερο από τον επιτρεπόμενο. 

5. - Ο πλοίαρχος κάθε Ελληνικού επιβατηγού πλοίου 
υποχρεούται να δέχεται εμπορεύματα προς μεταφορά 
και μάλιστα ευπαθή, εφόσον υπάρχει στο πλοίο κατάλλη¬ 
λος χώρος και δεν προκαλείται υπερβολική καθυστέρηση 
του πλοίου εξαιτίας της φορτώσεως. 

Άρθρο 34 

Ευταξία κατά την επιβίβαση ή αποβίβαση 

1. - Η επιβίβαση των επιβατών πρέπει να γίνεται από τις 
υπάρχουσες προς τούτο κλίμακες ή πλευρικές θύρες, 
στους καθορισμένους από την Λιμενική Αρχή χώρους, με¬ 
τά το πέρας των χειρισμών, αγκυροβολιάς καιπαραβολής 
ή πρυμνοδέτησης και λήψης όλων των ενδεικνυόμενων 
μέτρων για την ακίνδυνη διεκπεραίωση των επιβατών, 
που ευρίσκονται στο πλοίο στην προκυμαία και αντιστρό- 
φως. 

2. - Οι πλοίαρχοι των Ε/Γ πλοίων υποχρεούνται να είναι 
παρόντες αυτοπροσώπως ή με αντιπρόσωπό τους κατά 
την καταμέτρηση των επιβιβαζομένων και αποβιβαζομέ- 
νων επιβατών. Επίσης οι πλοίαρχοι υποχρεούνται να συμ¬ 
μορφώνονται προς τις οδηγίες της Λιμενικής Αρχής, οι 
οποίες αφορούν τον τρόπο αποεπιβιβάσεως των επιβα¬ 
τών και να διαθέτουν το αναγκαίο προσωπικό για την τή¬ 
ρηση της τάξεως κατά την επιβίβαση ή αποβίβαση των 
επιβατών πάνω στο πλοίο. 

Ο πλοίαρχος υποχρεούται με τα μεγάφωνα του πλοίου 
να αναγγέλλει κάθε ενδιάμεσο λιμένα κατάπλου και να 
ενημερώνει τους επιβάτες για τον τρόπο αποβιβάσεως. 
Εφόσον η αποβίβαση επιβατών γίνεται κατά την διάρκεια 
της νύκτας, ο πλοίαρχος υποχρεούται να μεριμνά για τον 
επαρκή φωτισμό του χώρου ή της κλίμακος δια της οποί¬ 
ας πραγματοποιείται, με ένταση τριών (3) τουλάχιστον 
λαμπτήρων των εκατό (100) κηρίων. 

3. - Οι διάδρομοι, οι δίοδοι και οι χώροι στα σημεία επι- 
βιβάσεως ή αποβιβάσεως του πλοίου πρέπει να διατη¬ 
ρούνται ελεύθεροι προς διευκόλυνση της κυκλοφορίας 
των επιβατών και αποφυγή συνωστισμού. Ο πλοίαρχος 
του πλοίου υποχρεούται μετά μεγάφωνα του πλοίου και 
προ του κατάπλου σε κάθε λιμένα, να ενημερώνει τους 
επιβάτες για τον τρόπο αποβιβάσεως ώστε να αποφεύγο¬ 
νται συνωστισμοί στους διαδρόμους και προ των κλιμά¬ 
κων καθόδου, να τοποθετεί δε σε επίκαιρα σημεία και κυ¬ 
ρίως στις κλίμακες αποεπιβιβάσεως, αξιωματικούς ή άλ¬ 
λα μέλη του πληρώματος δια την τήρηση των ανωτέρω 
και την μαζί με το Λιμενικό όργανο, καταμέτρηση των επι¬ 
βατών καθώς και την διευκόλυνση των αποεπιβιβαζομέ- 
νων. 

4. - Οι αποσκευοφορείς εισέρχονται από τις κλίμακες 
που δεν περνούν επιβάτες (μπαρκαρίζοι κ.λ.π.), ώστε να 
μην καθυστερεί ή παρεμποδίζεται η άμεση αποβίβαση 
των επιβατών. Εάν δεν υπάρχουν ιδιαίτεροι είσοδοι για 
τους αποσκευοφορείς, οι χωρίς αποσκευές επιβάτες 
προτιμούνται σε προτεραιότητα αποβιβάσεως, μετά την 
αποβίβαση των οποίων ανέρχονται οι αποσκευοφορείς. 
Οι επιβάτες με αποσκευές, πρέπει να αναμένουν την πα¬ 
ράδοση των αποσκευών τους στους αποσκευοφορείς, 
αποβιβαζόμενοι μετά την άνοδο των τελευταίων. 

5. - Οι κλίμακες επιβιβάσεως και αποβιβάσεως των πλοί¬ 
ων, καθώς και οι θυροκλίμακες των πορθμείων, πρέπει να 
συντηρούνται καλώς, να στερεώνονται καταλλήλως και 
να είναι εφοδιασμένες με χειραγωγή και λοιπά εξαρτήμα¬ 
τα, ώστε να εξασφαλίζεται απόλυτα η μέσω αυτών διακί¬ 
νηση των επιβατών και οχημάτων. 

6. - Δεν επιτρέπεται η επιβίβαση των επιβατών με λέμ¬ 
βους μετά την λύση των πρυμνήσιων και την έναρξη των 
χειρισμών απάρσεως του πλοίου, με εξαίρεση έκτακτες 
περιπτώσεις, κατ’ εκτίμηση της Λιμενικής Αρχής. 

7. - Γιατις παραβάσεις των διατάξεωντου παρόντος άρ¬ 
θρου ευθύνεται ο πλοίαρχος ή ο από αυτόν εντεταλμένος 
αξιωματικός του πλοίου, για τις περιπτώσεις, που αφο¬ 
ρούν το πλοίο ή οι κατά περίπτωση παραβάτες του παρό¬ 
ντος άρθρου. 

Άρθρο 35 

Συμπεριφορά πληρωμάτων και επιβατών 

1. - Οι πλοίαρχοι και τα πληρώματα των Ελληνικών πλοί¬ 
ων, οφείλουν να συμπεριφέρονται με ευγένεια και κο¬ 
σμιότητα στους επιβάτες. 

2. - Ομοίως οι ανωτέρω οφείλουν να συμμορφούνται 
προς τις οδηγίες και τις συστάσεις της Λιμενικής Αρχής, 
καθόσον αφορά εις ζητήματα υγιεινής και καθαριότητας 
κάθε φύσεως διαμερισμάτων του πλοίου, του πληρώμα¬ 
τος και των επιβατών, των χρησιμοποιουμένων ειδών κλι¬ 
νοστρωμνής και εστιάσεως, ως και των αναλισκομένων 
τροφίμων και ποτών. 

3. - Οι αρχιθαλαμηπόλοι οφείλουν να παρέχουν στους 
επιβάτες τα βάσει του εισιτηρίου τους παρεχόμενα δικαι¬ 
ώματα ενδιαιτήσεως. 

4. - Οι επιβάτες πρέπει να συμπεριφέρονται κοσμίως κα¬ 
τά την παραμονή τους στα πλοία και να συμμορφώνονται 
με τις οδηγίες των αρμοδίων των πλοίων, που σχετίζονται 
με την ησυχία, ευταξία και ασφάλεια του πλοίου. 

5. - Οι αρχιθαλαμηπόλοι ή εν ελλείψει αυτών, οι θαλαμη¬ 
πόλοι ή οι εκμεταλλευόμενοι κυλικεία, υποχρεούνται σε 
περίοπτη θέση των εστιατορίων και κυλικείων των πλοίων 
να τηρούν αναρτημένους, θεωρημένους παρά της Λιμενι¬ 
κής Αρχής, τιμοκαταλόγους των προσφερομένων εδε¬ 
σμάτων και λοιπών ειδών, και ευθύνονται για την καλή 
εξόφληση των ισχυόντων λογαριασμών καταναλώσεως. 

6. - Κανένα φιλοδώρημα δεν οφείλεται από τους επιβά¬ 
τες, για την κατά το ταξίδι εξυπηρέτησή τους από τους 
θαλαμηπόλους των πλοίων. Η με οποιοδήποτε τρόπο αί¬ 
τηση φιλοδωρήματος απαγορεύεται. Τυχόν παροχή φι¬ 
λοδωρήματος, απόκεινται στην ελευθέρα διάθεση των 
επιβατών. Οι θαλαμηπόλοι οφείλουν ν’ αναμείνουν αξιο- 
πρεπώς εκδήλωση προθέσεωςτων επιβατών. 

7. α)- Απαγορεύεται η διενέργεια τυχερών παιχνιδιών 
στα ελληνικά πλοία τόσο από τα μέλη του πληρώματος, 
όσο και από τους επιβάτες, καθώς επίσης και η με χρήμα¬ 
τα χαρτοπαιξία. 


β) Υπεύθυνος για την σχετική παρακολούθηση είναι ο 
πλοίαρχος του πλοίου. 

Άρθρο 36 

1. - Κατά την άφιξη στο λιμένα επιβατηγών πλοίων, τα 
οποία εκτελούν δρομολόγια, απαγορεύεται η άνοδος σε 
αυτά επιβατών, προοριζομένων για επόμενους λιμένες, 
προ της αποβιβάσεως των προοριζομένων για τον λιμένα 
αυτόν επιβατών. 

2. - Με ευθύνη της υπηρεσίας του πλοίου, ανακοινώνε¬ 
ται με το μικρόφωνο και τους θαλαμηπόλους, στους επι¬ 
βάτες, που φέρουν αποσκευές, τις οποίες δεν δύνανται 
να μεταφέρουν μόνοι τους, να αναμένουν για λίγο την 
άφιξη των αποσκευοφορέων και να μην συνωθούνται γύ¬ 
ρω από τις κλίμακες καθόδου. 

Άρθρο 37 

Η Λιμενική Αρχή καθορίζει τις κλίμακες ή τις πλευρικές 
θύρες, ως και τον χρόνο διακινήσεως των αποεπιβιβαζο- 
μένων επιβατών και αποσκευοφορέων. 

Άρθρο 38 

1. - Απαγορεύεται η άνοδος σε επιβατηγό πλοίο, κάθε 
ατόμου το οποίο δεν είναι εφοδιασμένο με κανονικό εισι¬ 
τήριο ή άδεια της Λιμενικής Αρχής. Εξαιρούνται ο πρά¬ 
κτορας του πλοίου, τα δημόσια σε υπηρεσία όργανα, ο 
πλοίαρχος και το πλήρωμα. 

2. - Απαγορεύεται η χρησιμοποίηση θέσεως ανωτέρας 
της αναγραφόμενης στο εκδοθέν εισιτήριο, χωρίς κατα¬ 
βολή του κανονικού ναύλου, ως επίσης και η μη αποβίβα¬ 
ση στο λιμένα προορισμού, χωρίς έκδοση συμπληρωμα¬ 
τικού εισιτήριου και καταβολή της διαφοράς ναύλου. 

3. - Υπεύθυνοι για την παράβαση θεωρούνται, πλην του 
επιβάτου και ο πράκτορας, ο πλοίαρχος, οι θαλαμηπόλοι, 
ο λογιστής ή ο εντεταλμένος αξιωματικός του πλοίου, 
εφόσον είναι υπαίτιοι. 

4. -0 πλοίαρχος, μετά από αίτηση της Λιμενικής Αρχής, 
υποχρεούται να παραδώσει για έλεγχο τα εισιτήρια των 
επιβατών και τις αριθμητικές και ονομαστικές καταστά¬ 
σεις του λογιστηρίου. 

Άρθρο 39 

1 .-Απαγορεύεται η πρόκληση ζημίας των ναυτικών εφο¬ 
δίων, οργάνων και εργαλείων πλεύσης ή κινήσεως και σω¬ 
στικών μέσων των πλοίων. 

2.- Ο πλοίαρχος υποχρεούται με τον κατάπλου και προ 
της αποβιβάσεως των επιβατών, να αναφέρει στη Λιμενι¬ 
κή Αρχή, κάθε παραβάτη του παρόντος, για τη δίωξή του, 
προσκομίζοντας τους τυχόν μάρτυρες και πειστήρια. 

ΚΕΦΑΛΑΙΟ ΙΔ' 

ΕΚΤΕΛΕΣΗ ΔΡΟΜΟΛΟΓΙΩΝ 

Άρθρο 40 

1. - Απαγορεύεται σε οιοδήποτε άτομο να περιφέρεται 
στην περιοχή δικαιοδοσίας της Λιμενικής Αρχής και να 
εξαγγέλλει με φωνασκίες δρομολόγια πλοίων ή ναύλους 
ή να δυσφημεί άλλα πλοία. Επίσης απαγορεύεται η κατά 
οποιονδήποτε τρόπο ενόχληση των ταξιδιωτών, προς τον 
σκοπό να προτιμήσουν ορισμένο πλοίο, ξενοδοχείο κ.λ.π. 

2. - Οι πλοίαρχοι των καταπλεόντων επιβατηγών πλοίων 
υποχρεούνται να αναρτούν σε εμφανές μέρος αυτών πι¬ 
νακίδα, όπου να αναγράφεται η ώρα του απόπλου του 
πλοίου και ο λιμένας προορισμού. 

3.-Επιβατηγό πλοία με ξένη Σημαία, που εκτελούν διε¬ 
θνή δρομολογημένη γραμμή είναι υποχρεωμένα να εκτε¬ 
λούν ακριβώς τα εξαγγελθέντα με κάθε μέσο δρομολό¬ 
για. 

4 - Απαγορεύεται η εσπευσμένη αναχώρηση πλοίου, 
από την οποία δύναται να προέλθει κίνδυνος στην ασφά¬ 
λεια του, τη ζωή των επιβαινόντων ή βλάβη σε εμπορεύ¬ 
ματα φορτωθέντα ή για φόρτωση εντός φορτηγίδων ή 
επάνω στις προκυμαίες. 

Άρθρο 41 

1. - Τα δρομολογημένα επιβατηγό πετρελαιοκίνητα υπο- 
χρεούται: 

α) Να αναχωρούν τις κανονισμένες ημέρες και ώρες, 
καθώς αυτές καθορίζονται με την απόφαση δρομολογή- 
σεως. 

β) Να προσεγγίζουν σε όλους τους ενδιάμεσους λιμέ¬ 
νες του δρομολογίου. 

2. - Απαγορεύεται η μη εκτέλεση, παρέκκλιση, διακοπή 
ή μεταβολή των δρομολογίων, πλην της περιπτώσεως 
ανωτέρας βίας ή άλλης δικαιολογημένης αιτίας, που δια¬ 
πιστώνεται κανονικά από τη Λιμενική αρχή. 

Άρθρο 42 

Οι πλοιοκτήτες και οι πλοίαρχοι των δρομολογημένων 
επιβατηγών πετρελαιοκινήτων πρέπει να τα διατηρούν 
καθαρά και ευπαρουσίαστα. Επίσης υποχρεούνται εντός 
της τασσομένης από την Λιμενική Αρχή προθεσμίας να 
εκτελούν τις διατασσόμενες εργασίες βελτιώσεως της 
εσωτερικής και εξωτερικής εμφανίσεως των σκαφών, ως 
και αντικαταστάσεως εφθαρμένων ειδών κυλικείου, καθι¬ 
σμάτων κ.λ.π. 

ΚΕΦΑΛΑΙΟ ΙΕ’ 

ΜΕΤΑΦΟΡΑ ΦΟΡΤΙΩΝ ΜΕ Ε/Γ ΠΛΟΙΑ 

Άρθρο 43 

Τα μεταφερόμενα φορτία, κατά τα ισχύοντα, πρέπει να 
τοποθετούνται εντός των κυτών ή στο πρόστεγο, κατά 
τρόπο που να μην εμποδίζει την ελεύθερη κίνηση ή ασφά¬ 
λεια των επιβατών. 

Άρθρο 44 

1. - Η μεταφορά ευφλέκτων, επικινδύνων, οχληρών φορ¬ 
τίων ή ζώντων ζώων πρέπει να ενεργείται σύμφωνα με τις 
ισχύουσες κάθε φορά ειδικές διατάξεις. 

2. - Όταν υπάρχει ανάγκη μεταφοράς επικινδύνων ή ρυ- 
παινόντων ειδών ή ζώων από πλοία τοπικών συγκοινωνιών 
(Π/Κ - Ε/Γ - Ο/Γ) εκτελούνται έκτακτα ειδικά δρομολόγια 
και λαμβάνονται ειδικά μέτρα ασφαλείας. Κατά την εκτέ¬ 
λεση των δρομολογίωντούτων, τα οποία καθορίζονται με 
απόφαση της Λιμενικής Αρχής, απαγορεύεται η μεταφο¬ 
ρά επιβατών, πλην των συνοδών του φορτίου. 

Άρθρο 45 

Υπεύθυνοι για την τήρηση των διατάξεων των ανωτέρω 
ΙΔ' και I Ε' κεφαλαίων είναι κατά περίπτωση οι πλοιοκτήτες, 
πλοίαρχοι, πράκτορες των επιβατηγών, πετρελαιοκινή- 
των, ως και οι τυχόν από αυτούς προς τούτο εντεταλμέ¬ 
νοι. 


ΚΕΦΑΛΑΙΟ ΙΣΤ' 

ΣΤΟΛΕΣ ΑΞΙΩΜΑΤΙΚΩΝ ΚΑΙ ΠΛΗΡΩΜΑΤΟΣ 
Ε/Γ - Ο/Γ ΤΟΠΙΚΩΝ ΣΥΓΚΟΙΝΩΝΙΩΝ 

Άρθρο 46 

Ο πλοίαρχος και το πλήρωμα των Ε/Γ -Ο/Γ πλοίων τοπι¬ 
κών συγκοινωνιών πρέπει να φέρουν από την ώρα ενάρ- 
ξεως της επιβιβάσεως των επιβατών και καθ’ όλη τη διάρ¬ 
κεια του ταξιδιού, την καθορισμένη κατωτέρω στολή. 

1. -Οι διπλωματούχοι αξιωματικοί Ε.Ν. (καταστρώματος 
και μηχανής), οι υπηρετούντες στα ανωτέρω πλοία θα φέ¬ 
ρουν την καθιερωμένη εθιμικώς στο ΕΕΝ, για κάθε κατη¬ 
γορία από αυτούς στολή: 

2. - Στολή πτυχιούχων κυβερνητών: 
α) Χειμερινή. 

-Πηλίκιο πλοιάρχου Β’ τάξεως Ε.Ν. 

-Χιτώνιο βραχύ (βαθυκύανο) τύπου «ΒΑΤΕΕ ϋΠΕΒΒ» 
-Περισκελίδα (βαθυκύανη) 

-Υποκάμισο μαλακό (λευκό) 

-Λαιμοδέτη (μαύρο) 

-Περιπόδια (μαύρα) 

-Υποδήματα(μαύρα) 

-Επενδύτης βραχύς (βαθυκύανος), 
β) Θερινή 

-Πηλίκιο Ε.Ν. όπως στο εδάφιο -α- 
-Υποκάμισο ανοικτό τροπικό (χακί) 

-Περισκελίδα (χακί) 

-Ζωστήρας (χακί) 

-Περιπόδια 
-Υποδήματα (μαύρα). 

Παρατήρηση: Οι μηχανοδηγοί φέρουν στολή όπως οι 
κυβερνήτες, δηλαδή όπως στο εδάφιο -α- και -β- της πα- 
ρούσης παραγράφου καθορίζεται. 

3. - Στολή ναυκλήρων και ναυτών: 
α) Χειμερινή. 

-Πηλίκιο τύπου «τζόκεϊ» χρώματος βαθυκύανου χωρίς 
καμία ένδειξη. 

-Φανέλα ναυτική (βαθυκύανη) 

-Περισκελίδα (βαθυκύανη) 

-Περιπόδια (μαύρα) 

-Υποδήματα(μαύρα) 

-Επενδύτης βραχύς (βαθυκύανος). 

Τόσο στη φανέλα όσο και στον επενδύτη καμία μόνιμης 
μορφής ένδειξη δεν θα φέρεται, αλλά στο ύψος του στή¬ 
θους, μόνον επίρραμα ή «κονκάρδα» ως το κατωτέρω 
υπόδειγμα, τα γράμματα του οποίου, χρώματος λευκού, 
θα έχουν ύψος 0.01 μ. Το μήκος του επιρράματος ή κον¬ 
κάρδας θα είναι ανάλογο του μεγέθους του ονόματος του 
πλοίου, πάντως όχι κατώτερο των 0,07μ. 

ΥΠΟΔΕΙΓΜΑ 

Επίρραμα Κονκάρδα 

Ο/Γ ΗΓΟΥΜΕΝΙΤΣΑ Ο/Γ ΗΓΟΥΜΕΝΙΤΣΑ 

β) Θερινή. 

-Πηλίκιο, όπως στην παράγραφο -α- 
-Υποκάμισο ανοικτό τροπικό χρώματος κυανού (ανοι¬ 
κτού κυανού) με ένα ή δύο θυλάκια στο ύψος του δεξιού 
και αριστερού στήθους αντίστοιχα. 

-Περισκελίδα χρώματος κυανού (ανοικτού) ή και τύπου 
«μπλού τζιν». 

-Ζωστήρα (κυανούς ή λευκός). 

-Περιπόδια (κυανά ή λευκά). 

-Υποδήματα μαύρα. 

Στο υποκάμισο φέρεται επίρραμα ή κονκάρδα όπως 
στην παράγραφο (α). 

Παρατήρηση: Το προσωπικό μηχανής φέρει στολή ως 
προσωπικό καταστρώματος. 

Άρθρο 47 

1. - Η δαπάνη για την προμήθεια ή κατασκευή των στο¬ 
λών, που αναφέρονται στο προηγούμενο άρθρο βαρύνει 
τον πλοιοκτήτη κάθε Ε/Γ-Ο/Γ σκάφους. Εάν καθιερωθεί 
χορήγηση επιδόματος στολής στα πληρώματα των Ε/Γ- 
Ο/Γ σκαφών τοπικών συγκοινωνιών, θα γίνεται παρακρά¬ 
τηση αυτού μέχρι συμψηφισμού της σχετικής δαπάνης. 
Εάν κατά τον χρόνο της απόλυσης του ναυτικού έχουν 
συμψηφισθεί τα 2/3 τουλάχιστον της σχετικής δαπάνης 
από τις κρατήσεις του σχετικού επιδόματος, η στολή πα¬ 
ραμένει σ’ αυτόν, διαφορετικά επιστρέφεται στον πλοιο¬ 
κτήτη. 

2. - Οι θερινές στολές χορηγούνται εις διπλούν. 

ΚΕΦΑΛΑΙΟ ΙΖ’ 

ΠΛΩΤΕΣ ΔΕΞΑΜΕΝΕΣ ΥΓΡΩΝ ΚΑΥΣΙΜΩΝ 

Άρθρο 48 

Για την προσόρμιση πλωτών δεξαμενών υγρών καυσί¬ 
μων σε λιμένα ή όρμους της περιοχής μας και τη χρησι¬ 
μοποίηση τους προς αποθήκευση τέτοιων υλών, απαιτεί¬ 
ται άδεια της Λιμενικής Αρχής, χορηγούμενη κατόπιν τη- 
ρήσεως της απαιτούμενης διαδικασίας και μετά από 
προηγούμενη επιθεώρηση του πλωτού ναυπηγήματος 
παρά της Δ.Ε.Ε.Π. αποφαινομένης περί της καταλληλό¬ 
τητας αυτού, για το σκοπό για τον οποίο προορίζεται. 

Άρθρο 49 

1. - Τα αγκυροβόλια των ανωτέρω σκαφών καθορίζονται 
από τη Λιμενική Αρχή. 

2. - Η επικοινωνία με την ξηρά του προσωπικού των πλω¬ 
τών δεξαμενών διενεργείται πάντοτε με λέμβους και όχι 
με γεφυροκλίμακα. 

Άρθρο 50 

Ο εκμεταλλευόμενος πλωτή δεξαμενή υγρών καυσίμων 
είναι υπεύθυνος: 

α) Για την ασφαλή της αγκυροβολιά. 

β) Γιατην ασφάλιση των πληρωμάτων στο ΝΑΤ ή το ΙΚΑ 
κατά, τα περί ασφαλίσεως εργατών θαλάσσης ή ξηράς, 
ισχύοντα. 

γ) Γ ια την καθ’ όλο το εικοσιτετράωρο ύπαρξη φύλακα, 
εγκρινομένου από τη Λιμενική Αρχή, ο οποίος φροντίζει 
για την ασφαλή αγκυροβολιά, την αφή των φώτων αγκυ¬ 
ροβολιάς, την τήρηση μέτρων ασφαλείας και την διεξα¬ 
γωγή ή μη οποιοσδήποτε φορτοεκφορτωτικής εργασίας, 
την απαγόρευση προσεγγίσεως πλωτών μέσων ή ατόμων 
μη εφοδιασμένων με άδεια της Λιμενικής Αρχής. 

δ) Για την περιοδική επιθεώρηση αυτών παρά της 
Δ.Ε.Ε.Π. 

ε) Γ ιατην μη φόρτωση πέραν της καθοριζομένης γραμ¬ 
μής φορτώσεως. 

στ) Γ ια την μη ύπαρξη γυμνών φώτων, τιλμάτων εμποτι¬ 
σμένων δια υγρού καυσίμου ή άλλων ευφλέκτων αντικει¬ 
μένων. 

ζ) Γ ια την επάνδρωση της σύμφωνα προς την σχετική 
απόφαση του ΥΕΝ. 


η) Για την αφή, κατά τη διάρκεια της νύκτας, ειδικού φα¬ 
νού (ερυθρού ενδεικτικού του επικινδύνου του φορτίου). 

θ) Για την μη εκτέλεση εργασιών, με μέσα, τα οποία εί¬ 
ναι επικίνδυνα, κατά τον χρόνο που η πλωτή δεξαμενή εί¬ 
ναι φορτωμένη ή δεν έχει υποστεί την διαδικασία του 
ΡΒΕΕ ΟΑ33. 

ι) Για την εντός του πρώτου πενθημέρου κάθε μήνα πα¬ 
ράδοση στη Λιμενική Αρχή, πίνακα των ποσοτήτων, που 
έχουν εισαχθεί και εξαχθεί κατά είδος κατά τον προηγού¬ 
μενο μήνα, υπογεγραμμένο παρά του κυβερνήτου ή του 
υπευθύνου εκμεταλλεύσεως της πλωτής δεξαμενής και 

ια) Για την τήρηση κάθε άλλης υποχρεώσεως του, που 
απορρέει εκ της εκάστοτε κείμενης νομοθεσίας. 

Άρθρο 51 

Πλοία, τα οποία μεταφέρουν υγρά καύσιμα και τα οποία 
τελούν ως εκ τούτου υπό ειδική μεταχείριση δια λόγους 
ασφαλείας, εξακολουθούν να διέπονται υπό του αυτού 
καθεστώτος και μετά την εκκένωση των δεξαμενών των, 
εκτός εάν υποβληθούν στον κατωτέρω έλεγχο. 

Άρθρο 52 

Έλεγχος δεξαμενών κενών πετρελαιοφόρων 
(ΘΑ33 ΡΗΕΕ) 

Πλοίαρχοι ή πράκτορες, οι οποίοι επιθυμούν την άρση 
του χαρακτηρισμού των πλοίωντων ως επικινδύνων, μετά 
την εκκένωση των δεξαμενών αυτών, οφείλουν να προκα- 
λέσουν τον στα επόμενα άρθρα καθοριζόμενο έλεγχο 
υπό ειδικών επιστημονικών εργαστηρίων, προς γνωμά¬ 
τευση για την έλλειψη παντός κινδύνου. 

Άρθρο 53 

Ο έλεγχος, ο οποίος προβλέπεται υπό του παρόντος 
άρθρου, συνίσταται στην έρευνα της καταστάσεως των 
κενών δεξαμενών προς τον σκοπό διαπιστώσεως της 
ύπαρξης τυχόν κινδύνων λόγω της προηγηθείσας παρου¬ 
σίας υγρών καυσίμων ή εκκρηκτικών ουσιών ή δηλητη¬ 
ριωδών αερίων και γενικώς επικινδύνων υλών. 

Άρθρο 54 

1. - Δικαίωμα διενεργείας του στο προηγούμενο άρθρο 
ελέγχου και εκδόσεως πιστοποιητικών, διάτων οποίων θα 
επιτρέπεται η είσοδος τέτοιων πλοίων σε λιμένες χωρίς 
κινδύνους εκκρήξεως ή δια των οποίων θα επιτρέπεται η 
παραμονή ανθρώπου εντός δεξαμενών προς καθαρισμό 
αυτών ή τέλος η χορήγηση πιστοποιητικών δια των οποί¬ 
ων θα επιτρέπεται η εκτέλεση μηχανικών εργασιών σε δε¬ 
ξαμενόπλοια ή σε δεξαμενές ξηράς ή της περιοχής δικαι¬ 
οδοσίας της Λιμενικής Αρχής, έχουν μόνο χημικοί διπλω¬ 
ματούχοι του Πανεπιστημίου Αθηνών και Θεσσαλονίκης, 
του Εθνικού Μετσοβίου Πολυτεχνείου ή άλλων ισότιμων 
σχολών του εσωτερικού ή εξωτερικού. 

2. - Οι χημικοί, οι οποίοι πρόκειται να ασχοληθούν με την 
ανωτέρω εργασία, πρέπει να υποβάλλουν στην Λιμενική 
Αρχή, σχετική προς τούτο αίτηση, η οποία να συνοδεύε¬ 
ται από πιστοποιητικό ιδιώτου χημικού, κεκτημένου αδεί- 
ας να προβαίνει στον έλεγχο της απομακρύνσεως των εκ¬ 
κρηκτικών αερίων εκ διαφόρων αποθηκευτικών χώρων 
κλπ ή άλλων ειδικών της αλλοδαπής, κατόχων πιστοποιη¬ 
τικού, που να προκύπτει ότι οι αιτούντες Χημικοί έχουν ει- 
δικευθεί πλησίον τους επί ικανό χρόνο και έχουν την απαι- 
τούμενη κατάρτιση για τη διεξαγωγή του ανωτέρου ελέγ¬ 
χου. 

3. - Η Λιμενική Αρχή χορηγεί την αιτούμενη άδεια επί τη 
βάσει βεβαιώσεως του Γενικού Χημείου του Κράτους πε¬ 
ρί ενεργηθείσης εξετάσεως τόσο της εμπειρίας και της 
επιστημονικής καταρτίσεως του αιτούντος, όσο και της 
πληρότητος, καταλληλότητος και καλής λειτουργίας των 
ειδικών οργάνων, που διατίθενται παρ’ αυτού. Ο έλεγχος 
αυτός της καλής λειτουργίας των ειδικών οργάνων, πρέ¬ 
πει να επαναλαμβάνεται τουλάχιστον δύο φορές το έτος 
(το πρώτο δεκαπενθήμερο των μηνών Ιανουάριου και Ιου¬ 
λίου). Η σχετική άδειας της Λιμενικής Αρχής ανανεούται 
κάθε εξάμηνο και μετά την χορήγηση υπό των παραρτη- 
μάτωντου Γενικού Χημείου του Κράτους, σχετικής βεβαι¬ 
ώσεως περί της καταλληλότητας των οργάνων. Δεν απαι¬ 
τείται να επαναλαμβάνεται κάθε εξάμηνο ο έλεγχος επι¬ 
στημονικής καταρτίσεως και εμπειρίας του Χημικού. 

4. - Τα εργαστήρια των Χημικών των ασχολουμένων με 
τον έλεγχο της απομακρύνσεως εκκρηκτικών αερίων από 
τις δεξαμενές κλπ πρέπει να είναι εφοδιασμένα απαραι- 
τήτως και διάτων κατωτέρω οργάνων: 

α) Εκκρηγνυομέτρου (ΕΧΡΙΟ 8ΙΜΕΤΕΗ) 

β) Λυχνίας ασφαλείας ηλεκτρικής, αντιεκρηκτικού τύ¬ 
που, για τον φωτισμό κατά την είσοδο στις δεξαμενές. 

γ) Προσωπίδων οξυγόνου για την είσοδο σε χώρο μη 
αναπνεύσιμο ή με δηλητηριώδη ατμόσφαιρα. 

δ) Συσκευών ελέγχου δηλητηριωδών αερίων (μονοξεί- 
δια άνθρακος, υδρόθειου κλπ). 

ε) Συσκευής προσδιορισμού σημείου ανάφλεξης 
υγρών. 

5. - Τα εργαστήρια αυτά υποχρεούνται όπως ανακοινώ¬ 
σουν στην Λιμενική Αρχή κάθε μεταβολή (προσθήκες ή 
αχρηστεύσεις) στα όργανα, τις συσκευές κλπ καθώς και 
στο τεχνικό προσωπικό αυτών, για να εξακριβώνονται 
πριν από κάθε χρήση δια της ιδίας ως ανωτέρω διαδικα¬ 
σίας ή καταλληλότητος και επάρκεια μετά τις μεταβολές 
που έχουν επέλθει. 

Άρθρο 55 

1. - Οι προϊστάμενοι των ανωτέρω αναγνωρισμένων ερ¬ 
γαστηρίων υποχρεούνται όταν καλούνται από τους πλοι¬ 
άρχους ή ναυτικούς πράκτορες να μεταβαίνουν στο 
πλοίο προς έλεγχο, ερευνούν μετά μεγάλης προσοχής 
την κατάστασή του και υποδεικνύουν τις απαραίτητες ερ¬ 
γασίες ως προς τον καθαρισμό των δεξαμενών, εξαερι- 
σμό αυτών, πλήρωση ορισμένων εξ’ αυτών δια ύδατος 
κλπ. 

2. - Κατά την διαπίστωση της εκτελέσεως των εργασιών 
που υποδείχθησαν εκδίδεται από το επιστημονικό εργα¬ 
στήριο έγγραφη γνωμάτευση στην οποία εκτός των άλ¬ 
λων αναγράφεται απαραίτητα η ημερομηνία της τελευ¬ 
ταίας άφιξης του πλοίου με φορτίο, η ημερομηνία και η 
ώρα του διενεργηθέντος ελέγχου, τα αποτελέσματα αυ¬ 
τού ως προς την ύπαρξη κινδύνων καθώς και η δυνατότη¬ 
τα άρσης του χαρακτηρισμού του πλοίου ως επικινδύνου. 

3. - Μετά το τέλος των εργασιών πλύσης και απαγωγής 
των αερίων των εργασιών των δεξαμενοπλοίων και πριν 
από την έναρξη οποιοσδήποτε εργασίας σε αυτά, πρέπει 
να διενεργηθεί έλεγχος αυτών από αναγνωρισμένο χημι¬ 
κό ειδικό για τέτοιες εργασίες. 

4. - Η επιτρεπόμενη περιεκτικότητα σε εύφλεκτα (εκ- 
κρηκτικά) αέρια μετράται δια ειδικού οργάνου, εγκεκρι¬ 
μένου τύπου, η δυνατότητα εκτελέσως εργασιών εξαρτά- 
ται από τη φύση αυτών (εις θερμόν, εις ψυχρόν κλπ) και 
της περιεκτικότητας σε εύφλεκτα αέρια ως εξής: 


α) Προς επαναφόρτωση του πλοίου, το επιτρεπόμενο 
ποσοστό περιεκτικότητας πρέπει να είναι μικρότερο του 
40% του κατώτατου ορίου εκκρήξεως. 

β) Προς εσωτερική επιθεώρηση των δεξαμενών μικρό¬ 
τερο του 4% του κατώτατου ορίου εκκρηκτικότητας. 

γ) Προς εκτέλεση εργασιών σε ψυχρό μικρότερο του 
4%του κατώτατου ορίου εκκρηκτικότητας. Έλεγχος πρέ¬ 
πει να ενεργείται προς διαπίστωση μη ύπαρξης χαλαρών 
επικαθήσεων (καθαλατώσεις) στις μεταλλικές επιφάνει¬ 
ες, οι οποίες δυνατόν να εκλύσουν εύφλεκτα αέρια. 

δ) Προς εκτέλεση εργασιών σε θερμό, η περιεκτικότης 
πρέπει να είναι μικρότερη του 1% του κατώτατου ορίου 
εκκρηκτικότητας και οι χώροι πρέπει να είναι τελείως 
απαλλαγμένοι επικαθήσεων (καθαλατώσεων) δυναμένων 
να εκλύσουν αέρια και η ύπαρξη υπολοίπου φορτίου, το 
οποίο όταν θερμανθεί θα εκλύσει εύφλεκτα αέρια. Κατά 
τη διάρκεια εργασίας διατηρείται αποτελεσματικός αερι¬ 
σμός. 

5.- Η διαπίστωση μη ύπαρξης επικινδύνων αερίων εντός 
των δεξαμενών των δεξαμενοπλοίων αποδεικνύεται δια 
πιστοποιητικού, το οποίο εκδίδεται από το συνεργείο το 
οποίο ενήργησε τον έλεγχο, αφορά δε τον χρόνο εκτέλε¬ 
σης αυτού, γι’ αυτό και επιβάλλονται περιοδικοί έλεγχοι, 
κατά τη διάρκεια της εργασίας, προς διαπίστωση τυχόν 
αλλαγής της κατάστασης. Ειδικά για τη δυνατότητα δε- 
ξαμενισμού του πλοίου ή τη διενέργεια εργασίας σε αυτό, 
με χρήση φλόγας (οξυγόνου ή άλλης) ή διάνοιξης ή ηλε¬ 
κτροσυγκόλλησης κ.λ.π. απαιτείται ιδιαίτερη μνεία στη 
γνωμάτευση. 

Άρθρο 56 

1. - Επειδή ο ατμός, ο οποίος χρησιμοποιείται κατά την 
εκτέλεση των εργασιών, με την προβολή μπορεί να δημι¬ 
ουργήσει στατικό ηλεκτρισμό εντός ατμονέφους, πρέπει 
να εισάγεται στη δεξαμενή δια σταθερού μηχανισμού με 
μικρή ταχύτητα. 

2. - Απαγορεύεται η εισαγωγή ή παραμονή κρεμασμέ¬ 
νου οδηγού πλύσεως κάθε τύπου ή μηχανής πλύσεως, 
εντός δεξαμενής μη ελευθέρας αερίων, κατά τον χρόνο, 
που εισάγεται ατμός είτε παραμένει εντός αυτής σαν νέ¬ 
φος. 

3. - Απαγορεύεται η παραμονή μηχανής πλύσης ή άλλου 
οδηγού, γειωμένου ή μη, εντός δεξαμενής μη ελευθέρας 
αερίων, εντός της οποίας υπάρχει ατμονέφος. Τέτοιοι 
οδηγοί ή μηχανές πλύσεως εάν είναι αγείωτοι, δυνατό να 
συσσωρεύουν ηλεκτρικό φορτίο σε επικίνδυνη έκταση, 
διότι ο καταιονισμός δια ύδατος στις περιπτώσεις αυτές 
δεν αναχαιτίζει τη συσσώρευση στατικού ηλεκτρισμού 
στην ατμόσφαιρα της δεξαμενής, ούτε αποκλείει το επα¬ 
κόλουθο αναφλέξεως. 

Άρθρο 57 

1. - Η Λιμενική Αρχή απαγορεύει την διενέργεια εργα- 
σιώντου προηγουμένου άρθρου, εφόσον δεν αναγράφε¬ 
ται στη γνωμάτευση η δυνατότητα εκτέλεσης αυτών και 
απαγορεύει, στην περίπτωση αυτή, την αγκυροβολιά σε 
χώρους διενέργειας επισκευών άλλων πλοίων. 

2. - Τα προς παροπλισμό δεξαμενόπλοια πρέπει να είναι 
εφοδιασμένα με πιστοποιητικό απαλλαγής από τα αέρια 
(ΟΑ33 ΕΗΕΕ) (βλ. σχετικά και άρθρο 86του κανονισμού). 

Άρθρο 58 

1.- α) Κατά τη διάρκεια της έρευνας της κατάστασης 

των δεξαμενών ή της εκτέλεσης εργασιών για την άρση 
του χαρακτηρισμού πλοίων ως επικίνδυνων, τα υπό έλεγ¬ 
χο πλοία παραμένουν υποχρεωτικά επ’άγκυρα, εκτός λι- 
μένος και μακριά του θαλασσίου γενικά χώρου παραμο¬ 
νής αργούντων πλοίων ή των συνηθισμένων γραμμών διέ¬ 
λευσης πλοίων, που πρόκειται να εισέλθουν εντός του 
λιμένος. 

β.- Επίσης αποβάλλουν αυτομάτως κάθε ισχύ εφόσον 
επήλθε μεταβολή των συνθηκών επί των οποίων βασίσθη¬ 
κε η γνωμάτευση του χημικού κατά τον χρόνο της επιθε- 
ωρήσεως των εξετασθέντων χώρων. Μεταβολή των συν¬ 
θηκών αυτών, δημιουργεί κατ’ ανάγκη ανανέωση του 
υπάρχοντος ήδη πιστοποιητικού, με τη διενέργεια νέας 
επιθεωρήσεως. 

2.- Κατ’ εξαίρεση της προηγουμένης παραγράφου οι 
ως ανωτέρω εργασίες μπορούν να εκτελούνται και εντός 
του λιμένος, κατά την κρίση της Λιμενικής Αρχής, μακριά 
όμως από ελλιμενισμένα πλοία ή βιομηχανικές εγκατα¬ 
στάσεις, με ευθύνη του πλοιοκτήτη ή του πλοιάρχου, υπό 
τις κάτωθι προϋποθέσεις: 

α) Εφόσον δια του πλοίου μεταφέρεται αργό πετρέλαιο 
και προϊόντα αυτού. 

β) Το πλοίο περιβάλλεται με ειδικό πλωτό φράγμα συ¬ 
γκράτησης του πετρελαίου, σε περίπτωση διαρροής, 
εγκεκριμένου από το ΥΕΝ τύπου. 

γ) Ευρίσκεται σε ετοιμότητα κοντά στο πλοίο, ειδικό 
πλοιάριο, εφοδιασμένο με κατάλληλα μηχανικά μέσα 
αναρρόφησης, περισυλλογής και διαχωρισμού πετρελαι¬ 
οειδών από την θάλασσα και επαρκούς ποσότητος δια- 
σκορπιστικών ουσιών, οι οποίες θα χρησιμοποιούνται μό¬ 
νο σε περίπτωση κατά την οποία κάθε άλλη μέθοδος πε¬ 
ρισυλλογής του πετρελαίου δεν είναι αποτελεσματική, 
καθώς και συσκευής εκτόξευσης αυτών εγκεκριμένου 
από το ΥΕΝ τύπου και να διατίθεται κατάλληλο προσωπι¬ 
κό για τη χρησιμοποίηση των ανωτέρω μέσων και υλικών. 

δ) Ευρίσκονται σε ετοιμότητα οι αντλίες πυρκαγιάς και 
τα πυροσβεστικά μέσα του πλοίου και του ναυπηγείου, 
εφόσον οι εργασίες εκτελούνται σε αυτό. 

ε) Τα κατάλοιπα από τον καθαρισμό των δεξαμενών, σε 
καμμία περίπτωση δεν αποβάλλονται στη θάλασσα, αλλά 
συγκεντρώνονται σε δεξαμενή του πλοίου και αν αυτό δεν 
είναι δυνατό, διοχετεύονται σε κατάλληλη φορτηγίδα. 

στ) Οι αντλίες φορτίου και τα δίκτυα αυτών πλένονται 
προσεκτικά δια ύδατος. 

ζ) Τα επιστόμια εξαερισμού των δεξαμενών, στις οποίες 
εκτελούνται εργασίες, απομονώνονται. 

η) Τα θερμικά στοιχεία (σερπαντίνες) των δεξαμενών 
πλένονται δια ύδατος, ή δια ατμού. 

θ) Οι ανθρωποθυρίθες των δεξαμενών ανοίγονται, όπου 
απαιτείται. 

ι) Ρυθμίζεται, όσο απαιτείται, η λειτουργία των εκχυτή- 
ρων αερίου ή των ανεμιστήρων. 

ια) Παρέχεται επιπρόσθετος αερισμός στις δεξαμενές 
εάν στην ατμόσφαιρα αυτών περιέχονται εύφλεκτα αέ¬ 
ρια. 

ιβ) Απομακρύνονται η λάσπη και οι επικαθίσεις (καθα¬ 
λατώσεις) 

ιγ) Καθαρίζονται όλες οι σωληνώσεις αερίων και παρο¬ 
χής ατμού καθαρισμού και εξασφαλίζεται άλατα δικτυω- 
τά (ΡΕΑΜΕ ΑΒΒΕ8ΤΕΒ3) να διατηρούνται καθαρά και 
ελεύθερα. 


Άρθρο 59 

1. - Πλοίαρχοι ή ναυτικοί πράκτορες, οι οποίοι ζητούν 
την κατά τα προηγούμενα άρθρα διακοπή της μεταχειρί- 
σεως των πλοίων τους ως επικινδύνων (ιδίως από πλευ¬ 
ράς καθορισμού αγκυροβολιού εντός ή εκτός λιμένος ή 
αγκυροβολιάς αυτών ως αργούντων, εκτέλεσης επισκευ¬ 
ών εντός ή εκτός λιμένος ή δεξαμενισμού αυτών κλπ), 
οφείλουν όπως μετά της σχετικής αιτήσεως, υποβάλλουν 
και την γνωμάτευση περί της οποίας το άρθρο 55 του πα¬ 
ρόντος. 

2. - Προ της ενάρξεως οποιασδήποτε επισκευαστικής 
εργασίας, επειδή υπάρχει το ενδεχόμενο να έχουν δήμι¬ 
ου ργηθεί αέρια μέσα στα κατάλοιπα των πετρελαίων και 
να έχουν εγκλωβισθεί, οπότε και πάλι ο κίνδυνος είναι με¬ 
γάλος, τότε υποχρεωτικά απαιτείται έλεγχος, έστω και αν 
έχει προηγηθεί τοιούτος, όταν το σκάφος κατέπλευσε 
στον λιμένα, είτε από χημικό οριζόμενο από την πλοιο- 
κτήτρια εταιρεία, είτε από χημικό του εργοστασίου, το 
οποίο πρόκειται να αναλάβει τις επισκευαστικές εργα¬ 
σίες. 

Άρθρο 60 

Οι πλοίαρχοι των πλοίων είναι υποχρεωμένοι να συμ¬ 
μορφώνονται ακριβώς προς τις υποχρεώσεις και περιορι¬ 
σμούς, που τυχόν υπάρχουν στις γνωματεύσεις, οι οποί¬ 
ες αναφέρονται στο άρθρο 55 ιδίως όσων αφοράτην απα¬ 
γόρευση εργασιών. 

Άρθρο 61 

Οι γνωματεύσεις, οι οποίες αναφέρονται στο άρθρο 55, 
ανεξάρτητα του χρόνου ισχύος που αναγράφεται σε αυ¬ 
τές, αποβάλλουν αυτόματα κάθε ισχύ, απότηςφόρτωσης 
του πλοίου για ενέργεια νέας μεταφοράς υγρών καυσί¬ 
μων, όταν το πλοίο επανέρχεται στην κατάσταση της με- 
ταχειρίσεως αυτού ως επικινδύνου. 

Άρθρο 62 

Στα ίδια του παρόντος καθοριζόμενα μέτρα ελέγχου, 
υπόκεινται και τα καταπλέοντα για οποιαδήποτε αιτία 
στον λιμένα κενά πλοία, εφ’ όσον από της τελευταίας εκ- 
κενώσεως του σκάφους από του φορτίου δεν υποβλήθη¬ 
καν σε έλεγχο, αποδεικνυόμενο από γνωμάτευση ανα¬ 
γνωρισμένου εργαστηρίου (Ελληνικού ή ξένης χώρας). 

Άρθρο 63 

Πλοία ή πλωτά ναυπηγήματα, τα οποία χρησιμοποιού¬ 
νται ως πλωτοί διαχωριστήρες πετρελαιοειδών, εκτός 
των απαιτήσεων των άρθρων 48, 49, 50, πρέπει να συμ¬ 
μορφώνονται και προς τα κάτωθι: 

α) Το έκτου πλοίου μετά τον διαχωρισμό απορριπτόμε- 
νο νερό δεν πρέπει να περιέχει πετρελαιοειδή σε περιε¬ 
κτικότητα ανωτέρα των πέντε (5) μερών ανά εκατομμύριο 
(ΡΡΜ). Αυτό θα πιστοποιείται από ειδικό καταγραφικό μη¬ 
χάνημα, το οποίο είναι τοποθετημένο επί του πλοίου και 
θα καταγράφει συνεχώς την σε πετρέλαιο περιεκτικότητα 
του εκχυνομένου ύδατος. Σε καμμία περίπτωση δεν πρέ¬ 
πει γύρω από το πλοίο να υπάρχουν ορατά ίχνη πετρελαί¬ 
ου. 

β) Προ της ενάρξεως λειτουργίας του θα υποβάλλονται 
στην αρμόδια Λιμενική Αρχή σχετικά πιστοποιητικά, ανα- 
φερόμενα στη λειτουργικότητα αυτού ως πλωτού διαχω- 
ριστήρος. 

γ) Προ της ενάρξεως λειτουργίας θα υποβάλλει στην 
αρμόδια Λιμενική Αρχή προς έγκριση σχέδιο αμέσου 
ενεργείας σε περίπτωση εκτάκτου ανάγκης (πυρκαγιάς 
κ.λ.π.) στο οποίο να προβλέπεται εκτός των άλλων και ο 
τρόπος αμέσου απομακρύνσεως του πλοίου και ο εκτι- 
μώμενος προς τούτο χρόνος. 

δ) Τα ανωτέρω πλοία ή πλωτά ναυπηγήματα δεν επιτρέ¬ 
πεται να χορηγούν ατμό παραγόμενο από αυτά σε άλλα 
πλοία, τα οποία εξυπηρετούνται από αυτά. 

ΚΕΦΑΛΑΙΟ ΙΗ’ 

ΕΡΓΑΤΙΚΕΣ ΚΑΙ ΕΠΑΓΓΕΛΜΑΤΙΚΕΣ ΔΙΑΤΑΞΕΙΣ 
Άρθρο 64 

1. - Η κυκλοφορία εντός της χερσαίας και θαλάσσιας ζώ¬ 
νης του λιμένος ως και των λιμένων, όρμων και ακτών πε¬ 
ρί των οποίων το άρθρο 1 καθώς και η άνοδος στα πλοία 
κάθε εργαζομένου (εργολάβου, διερμηνέως, τροφοδό¬ 
του, μικροπωλητού, φωτογράφου κ.λ.π.) προς άσκηση 
του επαγγέλματος του, επιτρέπεται μόνο κατόπιν εγγρά¬ 
φου αδείας εκδιδομένης από τη Λιμενική Αρχή και κατα- 
χωρούμενης σε τηρούμενο από αυτή βιβλίο εργαζομένων 
στην περιοχή της. Η ανωτέρω άδεια εκδίδεται κατόπιν 
υποβολής των κάτωθι δικαιολογητικών: 

α) Αιτήσεως, στην οποία αναγράφονται άλατα στοιχεία 
της ταυτότητος του αιτούντος. 

β) Πιστοποιητικού Ποινικού Μητρώου. 

γ) Πιστοποιητικού Δήμου στο οποίο είναι εγγεγραμμέ¬ 
νος ή υπεύθυνης δήλωσης, στην οποία να περιέχονται τα 
στοιχεία του δελτίου αστυνομικής ταυτότητας του αιτού- 
ντος 

δ) Δυο φωτογραφιών. 

2. - Οι κατά την προηγούμενη παράγραφο άδειες κυ¬ 
κλοφορίας, υπόκεινται σε αναθεωρήσεις ανά διετία υπό 
της Λιμενικής Αρχής, είναι δε προσωπικές, απαγορευμέ¬ 
νης της εκχώρησης τους σε άλλα πρόσωπα. 

3. - Οι άδειες κυκλοφορίας πρέπει να επιδεικνύονται στα 
όργανα της Λιμενικής Αρχής, όταν ζητούνται από αυτά. 

Άρθρο 65 

1. - Δεν χορηγείται άδεια κυκλοφορίας ή εργασίας σε 
πρόσωπα: 

α) Καταδικασθέντα για κλοπή, απάτη, υπεξαίρεση, λα¬ 
θρεμπόριο, εμπορία ή χρήση ναρκωτικών, αλιεία με δυ- 
ναμίτιδα, παραβάσεις νόμου περί συναλλάγματος κ.λ.π. 
αδικήματα επιβαρυντικά από την εργασία σε λιμένες. 

β) Επικίνδυνα, κατά την κρίση της Λιμενικής Αρχής, για 
την στον λιμένα και στην περιοχή αυτής δημόσια τάξη, 
ασφάλεια, υγεία και τα δημόσια ήθη. 

γ) Μη έχοντα την προβλεπομένη ηλικία από τους εργα¬ 
τικούς νόμους. 

2. - Οι άδειες που έχουν χορηγηθεί ανακαλούνται, εφό¬ 
σον τα πρόσωπα στα οποία χορηγήθηκαν, στερήθηκαν 
μεταγενέστερα του δικαιώματος κτίσης τέτοιας άδειας. 

3. - Οι ανωτέρω άδειες υπόκεινται σε ανάκληση, εάν κα¬ 
τά την κρίση της Λιμενικής Αρχής, έγινε κακή χρήση αυ¬ 
τών ή συντρέχει άλλος σοβαρός προς τούτο λόγος, δι’ 
ανακλητικής αποφάσεως του Λιμενάρχη, δεόντως αιτιο¬ 
λογημένης. 

4. - Κατ' εξαίρεση των οριζομένων στην παράγραφο Ια 
επιτρέπεται η χορήγηση και μόνο των αιτουμένων ατομι¬ 
κών επαγγελματικών αδειών αλιείας σε άτομα με βεβα¬ 
ρημένο ποινικό μητρώο, εφόσον από την τέλεση του ποι¬ 
νικού αδικήματος έχει παρέλθει τριετία για τα πλημμελή¬ 


ματα και δεκαετία για τα κακουργήματα και δεν είναι υπό¬ 
τροπα για τα συγκεκριμένα αδικήματα που αναφέρονται 
στο παρόν άρθρο. 

Άρθρο 66 

Για την εργασία των φορτοεκφορτώσεων λιμένα κάθε 
ημέρας και για κάθε πλοίο συντάσσεται πίνακας με φρο¬ 
ντίδα του επικεφαλής των φορτοεκφορτωτών κατά τα ει¬ 
δικότερα από τους αρμόδιους οργανισμούς ισχύοντα, ο 
οποίος αφού υπογράφει από αυτόν, υποβάλλεται στη Λι¬ 
μενική Αρχή. 

Άρθρο 67 

Απαγορεύεται η παραμονή στους χώρους των φορτο¬ 
εκφορτώσεων στις φορτηγίδες και λοιπά πλωτά ναυπη¬ 
γήματα οποιουδήποτε προσώπου, το οποίο δεν είναι εφο¬ 
διασμένο με τις πιο πάνω, στα άρθρα 64και 66, προβλε- 
πόμενες άδειες κυκλοφορίας ή επαγγελματικής 
ταυτότητας, και το οποίο δεν έχει εργασία. 

Άρθρο 68 

Άνοδος επί πλοίων εργατοτεχνιτών προς εργασία 

Οι εργατοτεχνίτες μηχανουργείων και ναυπηγείων, κα¬ 
θώς και οποιοδήποτε άλλο εργοτεχνικό προσωπικό, 
ανέρχονται προς εργασίαν επί πλοίων, ευρισκομένων 
στην περιοχή των Λιμενικών Αρχών ως ακολούθως: 

1. - α) Βάσει ονομαστικής καταστάσεως, η οποία καταρ¬ 
τίζεται από τον εργοδότη σε δύο αντίγραφα, στην οποία 
αναγράφονται αυτοίπου αποτελούντην ομάδα εργασίας, 
με πλήρη στοιχεία και ειδικότητα ενός εκάστου, ελεγχο- 
μένη και θεωρούμένη από τη Λιμενική Αρχή. Στην κατά¬ 
σταση γράφεται η διάρκεια της ισχύος της, ο ημερήσιος 
χρόνος εργασίας των εργατοτεχνιτών και το πλοίο επί του 
οποίου θα εργασθεί η ομάδα. 

β) Πριν απάτην υποβολή της καταστάσεως, στη Λιμενι¬ 
κή Αρχή προς έλεγχο, πρέπει να υπάρχει σε αυτή σχετική 
θεώρηση της αρμόδιας υπηρεσίας επιθεώρησης εργα¬ 
σίας. 

γ) Δεν επιτρέπεται στα μέλη της ανωτέρω ομάδος να 
επιβιβάζονται σε άλλα πλοία εκτός του αναφερομένου ει¬ 
δικά στην κατάσταση, ούτε να περιφέρονται σε άλλους 
επισκευαστικούς χώρους, εκτός του χώρου στον οποίο 
ευρίσκεταιτο από αυτούς επισκευαζόμενο πλοίο. 

2. -Βάσει αδείας, η οποία εκδίδεται από τη Λιμενική Αρ¬ 
χή ή ειδικής επαγγελματικής ταυτότητας, η οποία εκδίδε- 
ται από τον εργοδότη και η οποία θεωρείται κάθε χρόνο 
από τη Λιμενική Αρχή. Η ανωτέρω άδεια χορηγείται αφού 
διαπιστωθεί η ασφάλιση του εργατοτεχνίτου στον αρμό¬ 
διο ασφαλιστικό φορέα. 

Άρθρο 69 

Άδειες ανόδου επί πλοίων εξωτερικού και εισόδου στον 
χώρο του λιμένος: 

1. - Οι επαγγελματικές ετήσιας ισχύος άδειες ανόδου 
επί πλοίων εξωτερικού εκδίδονται από τη Λιμενική Αρχή 
κατά την κρίση της. 

2. - Οι επαγγελματικές άδειες εισόδου προς εργασία 
στον λιμένα και λοιπές ειδικές άδειες, εκδίδονται από τη 
Λιμενική Αρχή κατά την κρίση της. 

3. - Οι άδειες ανόδου προς επίσκεψη επί πλοίων εξωτε¬ 
ρικού εκδίδονται ως ανωτέρω. 

4. - Οι άδειες εισόδου προς επίσκεψη στις αποβάθρες 
του τελωνειακώς υποκειμένου χώρου του λιμένος, εκδί- 

δονται από τη Λιμενική Αρχή, κατά την κρίση της και ανά¬ 
λογα των υφισταμένων κάθε φορά συνθηκών εργασίας 
και κινήσεως γενικά του λιμένος. 

5.- Σε όλες τις περιπτώσεις αυτού του άρθρου είναι ανα¬ 
γκαία η προσκόμιση και του δελτίου αστυνομικής ταυτό¬ 
τητας του ενδιαφερομένου. Το δελτίο ταυτότητας μπορεί 
να κρατηθεί από το Λιμενικό όργανο, που ασκεί τον έλεγ¬ 
χο και να επιστραφεί στον κάτοχο κατά την έξοδο. 

Άρθρο 70 

Διαχείριση και τύπος αδειών 

1. - α) Οι άδειες των παραγράφων 1 και 3 του άρθρου 69 
είναι διατιμημένα έντυπα του ΝΑΤ σύμφωνα με το άρθρο 
28 εδάφιο δ’ του Ν.Δ. 3738/1957, στο οποίο και αποδίδο¬ 
νται οι εισπράξεις. 

β) Επί της άδειας γράφονται τα στοιχεία ταυτότητας 
του κατόχου, η αιτία της ανόδου επίτου πλοίου, ο χρόνος 
ισχύος της, καθώς και άλλα σχετικά στοιχεία, κατά την 
κρίση της υπηρεσίας. 

2. - Οι άδειες των παραγράφων 2 και 4 του άρθρου 69 εί¬ 
ναι αστυνομικής φύσεως: 

α) Οι άδειες της παραγράφου 4 του άρθρου 69 είναι 
έντυπες διπλότυπες και κατά σώματα (μπλοκ), αριθμού- 
μενες και θεωρούμενες από το διαχειριστή της Λιμενικής 
Αρχής, αναγράφεται δε σε αυτές η τιμή διάθεσης. 

β) Οι άδειες του άρθρου 29 παράγραφος 2 αυτού του 
Κανονισμού και της παραγράφου 2 του άρθρου 69, είναι 
από χαρτόνι με έντυπο προς συμπλήρωση, χωρίς αύξο- 
ντα αριθμό και τιμή διάθεσης. 

3. - Ο τύπος των χορηγούμενων αδειών από τη Λιμενική 
Αρχή καθορίζεται ειδικότερα με απόφαση του Λιμενάρχη. 

4. - α) Για όλες τις κατηγορίες και ειδικότητες των απα¬ 
σχολούμενων επαγγελματικά στον λιμένα, οι οποίοι και εί¬ 
ναι εφοδιασμένοι με αστυνομικές επαγγελματικές άδει¬ 
ες, πρέπει να τηρείτε από τη Λιμενική Αρχή ειδικό βιβλίο 
μητρώου κατά ειδικότητα. 

β) Επίσης για τα τυχόν σκάφη ή πλωτά ναυπηγήματα, τα 
οποία χρησιμοποιούνται από τους κατά τα ανωτέρω 
επαγγελματίες προς εξυπηρέτηση των αναγκών λειτουρ¬ 
γίας του λιμένα, πρέπει να τηρείται ειδικό κατά κατηγορία 
βιβλίο μητρώου. 

γ) Ο τύπος τήρησης των επαγγελματικών ως ανωτέρω 
μητρώων καθορίζεται με απόφαση του Λιμενάρχη. 

ΚΕΦΑΛΑΙΟ ΙΘ’ 

ΝΑΥΤΙΚΟΙ ΠΡΑΚΤΟΡΕΣ 

Άρθρο 71 

Οι ναυτικοί πράκτορες ευθύνονται έναντι της Λιμενικής 
Αρχής για πράξη ή παράλειψη αυτών, που αντιβαίνει προς 
τις νομικές, επαγγελματικές και ηθικές αυτών υποχρεώ¬ 
σεις. 

Άρθρο 72 

Οι οικίες ατμοπλοϊκές εταιρείες επιβατηγών πλοίων, 
υποχρεούνται να γνωρίζουν εγγράφως στη Λιμενική Αρ¬ 
χή, ποιος είναι ο κεντρικός τους πράκτορας στην περιοχή 
δικαιοδοσίας αυτής, πριν από την έναρξη εκτελέσεως 
των πλόων των πλοίων. 

Άρθρο 73 

Οι ναυτικοί πράκτορες και αντιπρόσωποι πλοίων ή ναυ¬ 
τιλιακών επιχειρήσεωνγενικά, οφείλουν να ανακοινώνουν 
εγγράφως στη Λιμενική Αρχή, τουλάχιστον προ 24ώρου 


ακριβείς πληροφορίες περί της ημέρας και ώρας κατά¬ 
πλου, λιμένος προελεύσεως, είδος φορτίου (και μάλιστα 
εάν τούτο υπάγεται στην κατηγορία των επικινδύνων), 
αριθμού μεταφερομένων επιβατών, των υπ’ αυτών αντι- 
προσωπευομένων πλοίων, καθώς και κάθε μεταβολή των 
ανωτέρω. Σε περίπτωση καθυστερημένου κατάπλου του 
πλοίου, αυτοί οφείλουν να ενημερώνουν τους επιβάτες 
αναρτώντες σχετική ανακοίνωση έξω από το πρακτορείο 
τους. 

Άρθρο 74 

1. - Σε περίπτωση μη κανονικού, κατά το δρομολόγιο, 
απόπλου ενός ατμοπλοϊκού πλοίου εκ του λιμένα για 
οποιονδήποτε λόγω (εργασίας ή ανωτέρας βίας), ο πρά¬ 
κτορας του λιμένα αυτού υποχρεούται να ειδοποιεί έγκαι¬ 
ρα δια του ταχυτέρου μέσου τα πρακτορεία των επόμε¬ 
νων λιμένων προσέγγισης περί της ακριβούς ώρας από¬ 
πλου. 

2. - Ναυτικός πράκτορας όταν λαμβάνει ειδοποίηση πε¬ 
ρί καθυστερημένου κατάπλου πλοίου, οφείλει να ανακοι¬ 
νώνει αυτό εγγράφως έξω από το γραφείο του, προς ενη¬ 
μέρωση του κοινού. Επίσης υποχρεούται να ενημερώνει 
αμέσως και τη Λιμενική Αρχή. 

3. - Σε περίπτωση κατάπλου πλοίου χωρίς προηγούμενη 
αναγγελία αυτού υπό του ναυτικού πράκτορος και εάν 
αποδεδειγμένα αυτός δεν έχει λάβει γνώση, υπεύθυνοι εί¬ 
ναι ο Πλοίαρχος και ο πλοιοκτήτης του πλοίου. 

Άρθρο 75 

Σε περίπτωση καθυστέρησης του απόπλου ή ματαίω¬ 
σης εγκεκριμένου δρομολογίου, οπράκτοραςτου πλοίου 
υποχρεούται να εξαργυρώνει τα εισιτήρια των επιβατών, 
όταν ήθελε ζητηθεί αυτό από τον επιβάτη. 

Άρθρο 76 

Η Λιμενική Αρχή μπορεί όταν οποιοσδήποτε πράκτορας 
αρνηθεί να συμμορφωθεί προς τις δια τάξεις του προη¬ 
γουμένου άρθρου, να απαγορεύει σε αυτόν να εκδίδει ει¬ 
σιτήρια. 

Άρθρο 77 

Οι κάτοχοι εισιτηρίων επιστροφής, υποχρεούνται να 
δηλώνουν έγκαιρα στο αρμόδιο πρακτορείο, το δρομο¬ 
λόγιο επιστροφής των για να εξασφαλίζουν έτσι θέση ή 
κλίνη επί του πλοίου και ο πράκτορας υποχρεούται να 
ρυθμίζει ανάλογα την έκδοση των εισιτηρίων απ’ αυτόν 
μέσα στον κανονισμένο αριθμό των επιβατών, που πρέπει 
να μεταφέρει το πλοίο. 

Άρθρο 78 

Απαγορεύεται η αναγγελία των δρομολογίων των πλοί¬ 
ων με φωνασκίες στην περιφέρεια της δικαιοδοσίας της 
Λιμενικής Αρχής, καθώς και η κατά οποιονδήποτε τρόπο 
ενόχληση των ταξιδιωτών, με σκοπό προσελκύσεως αυ¬ 
τών υπέρ ορισμένου πλοίου. 

Άρθρο 79 

1.- Οι πράκτορες κάθε επιβατηγού ακτοπλοϊκού ή οχη¬ 
ματαγωγού πλοίου υποχρεούνται όπως επί των εκδιδομέ- 
νων από αυτούς αποδείξεων καταβολής ναύλου για μετα¬ 
φορά κάθε φύσεως οχημάτων, θέτουν επίτων αποδείξεων 
αυτών την ένδειξη «ΕΙΣ ΤΟΝ ΝΑΥΛΟ ΔΕΝ ΠΕΡΙΛΑΜΒΑ¬ 
ΝΟΝΤΑΙ ΤΑ ΦΟΡΤΟΕΚΦΟΡΤΩΤΙΚΑ ΔΙΚΑΙΩΜΑΤΑ» όταν η 
μεταφορά του οχήματος πραγματοποιείται δια φορτώσε- 

ως αυτού επί του καταστρώματος και όχι στο χώρο οχη¬ 
μάτων (γκαράζ). 

2.- Η ανωτέρω ένδειξη θα τοποθετείται επί του εισιτηρί¬ 
ου με ειδική σφραγίδα. 

Άρθρο 80 

1. - Σε περίπτωση αυξημένης κινήσεως επιβατών, η Λι¬ 
μενική Αρχή μπορεί να απαγορεύει την έκδοση εισιτη¬ 
ρίων, μέχρις ότου γίνει γνωστός ο αριθμός των διαθεσί¬ 
μων επί του πλοίου κενών θέσεων. Με την γνωστοποίηση 
αυτού επιτρέπει την έκδοση αντιστοίχου αριθμού εισιτη¬ 
ρίων για κάθε θέση, και αφού μονογράψει αυτά, ενημε¬ 
ρώνει σχετικά τη Λιμενική Αρχή του επομένου λιμένος κα¬ 
τάπλου του πλοίου. 

2. -Μέχρι πέρατος της σχετικής εξακριβώσεως, η Λιμε¬ 
νική Αρχή μπορεί να δεσμεύσει τα οικεία έντυπα (μπλοκ) 
των εισιτηρίων του πράκτορος. 

Άρθρο 81 

1 .-Εφόσον παρά του πράκτορος, κατόπιν αιτήσεως του 
ενδιαφερομένου, προσφέρονται και άλλες υπηρεσίες 
εκτός του κύκλου της πρακτορειακής εξυπηρέτησης, 
(π.χ. διάθεση διερμηνέως ή οργάνωση εκδρομών κ.λ.π), ο 
καθορισμός της αμοιβής του αποτελεί αντικείμενο ιδιαί¬ 
τερης συμφωνίας μεταξύ των συμβαλλομένων. 

2.-Κάθε αμφισβήτηση για την αμοιβή της προηγούμε¬ 
νης παραγράφου επιλύεται ενώπιοντης Λιμενικής Αρχής. 

Άρθρο 82 

Οι πρακτορειακοί υπάλληλοι πρέπει να εφοδιάζονται με 
άδεια κυκλοφορίας από τη Λιμενική Αρχή, η οποία χορη¬ 
γείται υπό τις προϋποθέσεις ότι παρέχουν εχέγγυο τήρη¬ 
σης των υποχρεώσεων που προβλέπονται από τις κείμε¬ 
νες διατάξεις και ειδικότερα εφόσον δεν έχουν καταδι- 
κασθεί για κλοπή, λαθρεμπόριο, υπεξαίρεση, πλαστο¬ 
γραφία και γενικά αδικήματα τα οποία έχουν σχέση με βα¬ 
ρεία παράβαση των καθηκόντων του επαγγέλματος. 

Άρθρο 83 

Κατά την εφαρμογή των διατάξεων του παρόντος Κε¬ 
φαλαίου επιφυλάσσεται πάντοτε η ισχύς ειδικών διατάξε¬ 
ων. 

ΚΕΦΑΛΑΙΟ Κ’ 

ΤΡΟΦΟΔΟΤΕΣ ΕΜΠΟΡΙΚΩΝ ΠΛΟΙΩΝ - 
ΠΟΛΕΜΙΚΩΝ - ΘΑΛΑΜΗΓΩΝ 

Άρθρο 84 

1 .-Για να ασκήσει κανείς το επάγγελμα του τροφοδότου 
πλοίων πρέπει να έχει άδεια από τη Λιμενική Αρχή, της 
οποίας η έκδοση διέπεται από τις προϋποθέσεις του άρ¬ 
θρου 65 του παρόντος. Η έκδοση της ανωτέρω άδειας 
προϋποθέτει έγγραφο διορισμών από μέρους πλοιοκτή¬ 
του ή πλοιάρχου του πλοίου, υποβαλλόμενο στη Λιμενική 
Αρχή με σχετική αίτηση. 

2. -0 τροφοδότης έχει δικαίωμα ανόδου μόνο επί των 
πλοίων για τα οποία έχει διορισμό. 

3. -Περί των τροφοδοτών ξένων πολεμικών πλοίων, 
ισχύουν οι ίδιες διατάξεις πλην αν διαφορετικά προβλέ- 
πεται από τις οικίες Ναυτικές Αρχές. 

4. -Οι τροφοδότες πλοίων, πριν από την επίδοση των τι¬ 
μολογίων, υποχρεούνται να προσκομίζουν αυτά στη Λιμε¬ 
νική Αρχή, προς αγορανομικό έλεγχο των τιμών. 


Άρθρο 85 

1 .-Σαν τροφοδότες θαλαμηγών, εάν ζητηθούν, χρησι¬ 
μοποιούνται οι αναγνωρισμένοι τροφοδότες εμπορικών 
πλοίων, εφόσον έχουντύχειτης ειδικής αναγνώρισης από 
τον Ναυτικό Όμιλο της Ελλάδος, σύμφωνα με το άρθρο 
19τουΑ.Ν. 864/1937. 

2. -Σε έλλειψη τροφοδοτών της προηγούμενης παρα¬ 
γράφου, μπορούν να χρησιμοποιηθούν σαν τροφοδότες, 
άτομα τα οποία κατέχουν ειδική αναγνώριση του Ν.Ο.Ε. 
καιτις προϋποθέσεις του άρθρου 65 του παρόντος Κανο¬ 
νισμού. Προς τούτο ο ενδιαφερόμενος υποβάλλει στην 
Λιμενική Αρχή τα υπό του άρθρου 64 προβλεπόμενα πι¬ 
στοποιητικά, ταυτόχρονα και αίτηση προς Ν.Ο.Ε., για 
αναγνώρισή του. Η Λιμενική Αρχή μετά από έλεγχο των πι¬ 
στοποιητικών διαβιβάζει την αίτηση στο Ν.Ο.Ε., μετά της 
σχετικής εισηγήσεως της και εφοδιάζει τον ενδιαφερόμε¬ 
νο, με ειδική άδεια, που καλείτε «Προσωρινή» μη επαγ¬ 
γελματική άδεια τροφοδότου Ο/Γ σκαφών. 

3. -Οι τροφοδότες θαλαμηγών της παραγρ.-2- υποχρε- 
ούνται στην τήρηση των οικείων διατάξεων του Κανονι¬ 
σμού Λιμένος και οι άδειες τους ανακαλούνται κατά τις εις 
αυτόν προβλεπόμενες περιπτώσεις. 

4. -Η αμοιβή του τροφοδότου καθορίζεται με ελεύθερη 
συμφωνία μεταξύ των ενδιαφερομένων. 

ΚΕΦΑΛΑΙΟ ΚΑ’ 

ΠΑΡΟΠΛΙΣΜΕΝΑ ΠΛΟΙΑ 

Άρθρο 86 

Φύλακες επί παροπλισμένων ή αργούντων πλοίων. 

1 ,-Για τον παροπλισμό πλοίων απαιτείται άδεια της Λι¬ 
μενικής Αρχής, η οποία χορηγείται κατόπιν αιτήσεως του 
ενδιαφερομένου πλοιοκτήτου ή πράκτορος. 

2. -Οι πλοιοκτήτες, οι πλοίαρχοι ή πράκτορες των αρ¬ 
γούντων πλοίων, τα οποία κατέπλευσαν στην περιοχή της 
Λιμενικής Αρχής προς παροπλισμό ή για οποιαδήποτε αι¬ 
τία, πρέπει μέσα σε 24 ώρες από τον κατάπλου ή της αρ¬ 
γίας να καταθέτουν στη Λιμενική Αρχή δήλωση περί αυ¬ 
τού στην οποία πρέπει να αναφέρονται η σημαία, το όνο¬ 
μα και ο αριθμός νηολογίου του πλοίου καθώς και κάθε 
άλλο στοιχείο που θα ζητηθεί από τη Λιμενική Αρχή. Κα¬ 
τόπιν η Λιμενική Αρχή, εφόσον υπάρχει κατάλληλος χώ¬ 
ρος καθορίζει το αγκυροβόλιο. 

3. -Στην δήλωση αυτή θα ορίζεται ο υπεύθυνος εκπρό¬ 
σωπος του πλοίου απέναντι στη Λιμενική Αρχή, σε περί¬ 
πτωση απουσίας των στην παράγραφο 1 εκπροσώπων, η 
οποία θα υπογράφεται και από τον οριζόμενο ως υπεύθυ¬ 
νο με την μνεία ότι αποδέχεται τον διορισμό. 

4. -0 στην προηγούμενη παράγραφο υπεύθυνος, υπο- 
χρεούται να προβαίνει κατά διαστήματα, στον έλεγχο των 
αγκυροβολιών των έπ’ αγκύρα, καθώς και των πρυμνή¬ 
σιων των σε παραβολή παροπλισμένων ή ακινητοποιου- 
μένων πλοίων και τη λήψη των αναγκαίων μέτρων σε πε¬ 
ρίπτωση διαπιστώσεως οποιοσδήποτε ανωμαλίας. 

5. -Οι φύλακες, οι οποίοι εκτελούν υπηρεσία σε παρο¬ 
πλισμένα ή αργούντα πλοία, η πρόσληψη των οποίων εί¬ 
ναι υποχρεωτική για τα άνω των 500 κ.ο.χ. πλοία πρέπει να 
εφοδιάζονται με άδεια της Λιμενικής Αρχής, η οποία χο¬ 
ρηγείται στους ενδιαφερομένους εφόσον υποβληθούν 
σε αυτήν: 

α) Αίτηση, 

β) Δήλωση του ενδιαφερομένου πλοιοκτήτου ή του εκ¬ 
προσώπου αυτού με πλήρη στοιχεία του φύλακος ότι ο 

προσλαμβανόμενος ως φύλακας είναι της προτιμήσεώς 
του, 

γ) Πιστοποιητικό φοίτησης σε Σχολή Πυροσβεστικών 
και Σωστικών Μέσων. 

6.-Η πρόσληψη φύλακος παροπλισμένου πλοίου γίνεται 
με σύμβαση εργασίας μεταξύ του προσλαμβανομένου 
και του πλοιοκτήτου ή του νομικού αντιπροσώπου αυτού, 
η οποία συντάσσεται σε τέσσερα (4) αντίγραφα και θεω¬ 
ρείται από τη Λιμενική Αρχή. 

Άρθρο 87 

Καθήκοντα φυλάκων παροπλισμένων ή 
αργούντων πλοίων. 

Οι φύλακες, οι οποίοι εκτελούν υπηρεσία επί παροπλι¬ 
σμένου ή για οποιαδήποτε αιτία αργούντος πλοίου, υπο- 
χρεούνται όπως λαμβάνουν κάθε μέτρο προς φύλαξη και 
διατήρηση αυτού σε ασφάλεια κατά τις υπάρχουσες δια¬ 
τάξεις και κανόνες ναυτικής εμπειρίας, ιδίως υποχρεού- 
νται όπως: 

α) Ελέγχουντοασφαλέςαγκυροβόλιοτουπλοίου, ώστε 
να προληφθεί κάθε μετακίνηση και προκληθεί ζημιά του 
ιδίου ή άλλου πλοίου ή γενικά της ασφάλειας ναυσι¬ 
πλοΐας, να ειδοποιηθούν αμέσως με κάθε πρόσφορο μέ¬ 
σο τον πλοιοκτήτη ή αντιπρόσωπο και τη Λιμενική Αρχή σε 
περίπτωση διαπίστωσης κάποιας ανωμαλίας καθώς επί¬ 
σης και σε περίπτωση διαπίστωσης περιστατικού ρυπάν- 
σεως θαλάσσιας περιοχής γύρω από το φυλασσόμενο 
πλοίο, 

β) Λαμβάνουν κάθε πρόσφορο μέτρο προς πρόληψη και 
καταστολή εμφανιζομένης πυρκαϊάς από πλησίον ορμού- 
ντα πλοία ή από οποιαδήποτε άλλη αιτία, ειδοποιούντες 
ομοίως ως στο προηγούμενο εδάφιο καθώς και τη Πυρο¬ 
σβεστική Υπηρεσία και να επισημαίνουν τον κίνδυνο δια 
εκτοξεύσεως ερυθρών φωτοβολίδων, με τις οποίες πρέ¬ 
πει να είναι εφοδιασμένοι μετά καταλλήλου πιστολιού ή 
άλλου καταλλήλου οργάνου, με μέριμνα του πλοιοκτήτου 
ή αντιπροσώπου ή του ορισθέντος υπευθύνου, 

γ) Απαγορεύουν την προσέγγιση κάθε πλωτού μέσου 
στο παροπλισμένο πλοίο καθώς και την άνοδο σ’ αυτό κά¬ 
θε προσώπου χωρίς άδεια της Λιμενικής Αρχής, 

δ) Απαγορεύουν την ενέργεια κάθε είδους επισκευών, 
την άνοδο συνεργείων ή εργατοτεχνικών γενικά, εφόσον 
δεν είναι εφοδιασμένοι με ειδική άδεια της Λιμενικής Αρ¬ 
χής, η οποία ορίζει το είδος, την έκταση, τη διάρκεια των 
εργασιών και τον επικεφαλής υπεύθυνο για τη λήψη των 
ενδεδειγμένων προληπτικών και κατασταλτικών μέτρων 
καθώς και την υποχρέωση επιθεώρησης του χώρου μετά 
τη λήξη της εργασίας, ότι δεν άφησε καμία επικίνδυνη 
εστία, 

ε) Παρέχουν πρόθυμα κάθε πληροφορία που ζητείται 
από τα Λιμενικά Όργανα, που αφορούν στα καθήκοντα 
αυτών και την ασφάλεια της ναυσιπλοΐας και γενικά την 
κατάσταση στην περιοχή. 

Άρθρο 88 

Υπόχρεοι προς εγκατάσταση των φυλάκων 

1. -Υπόχρεοι για την πρόσληψη και εγκατάσταση των 
φυλάκων είναι, για τα παροπλισμένα πλοία, οι ιδιοκτήτες 
ή οι στην Ελλάδα αντιπρόσωποι των ή οι πράκτορες, οι δη- 
λούντες κατάπλου στην Υπηρεσία του Λιμεναρχείου. 

2. -Σε αδυναμία ή άρνηση ορισμού φύλακα, ανεξάρτητα 
των επιβαλλομένων κυρώσεων, ορίζεται φύλακας με 
φροντίδα της Λιμενικής Αρχής, η σχετική δαπάνη κατα¬ 


λογίζεται στους υπόχρεους, οι οποίοι αναφέρονται στην 
παράγραφο 1 και εισπράττεται σαν έσοδο αποκαταστά- 
σεως των πραγμάτων στην σύ μφωνα με τον Κανονισμό Λι- 
μένος τάξη, κατά το άρθρο 157 παραγρ. 5 του ΚΔΝΔ δι’ 
απαγορεύσεως απόπλου του πλοίου. 

Άρθρο 89 

Φύλακες λοιπόν πλοίων σε ενέργεια 

Οι οριζόμενοι σαν φύλακες επί πλοίων, τα οποία είναι σε 
ενέργεια και δεν τελούν υπό απαγόρευση απόπλου λόγω 
αναγκαστικής ή συντηρητικής κατάσχεσης ή προσωρινής 
διαταγής των δικαστηρίων: 

α) Εφόσον είναι μέλη πληρώματος του ίδιου πλοίου, 
εκτελούν τα αναφερόμενα στον οικείο κανονισμό εργα¬ 
σίας καθήκοντα απαγόρευσης, και απαγορεύουντην άνο¬ 
δο επί του πλοίου κάθε προσώπου χωρίς άδεια της Λιμε¬ 
νικής Αρχής, εφόσον πρόκειται περί πλοίων εξωτερικού. 

β) Ο οριζόμενος σαν φύλακας εφόσον δεν ανήκει στο 
πλήρωμα του πλοίου, εφοδιάζεται με άδεια της Λιμενικής 
Αρχής και υποχρεούται στην εκπλήρωση των υποχρεώ¬ 
σεων του άρθρου 86. 

Άρθρο 90 

Διακριτικά Φυλάκων 

Οι εφοδιασμένοι με άδεια φύλακες υποχρεούνται όπως 
κατά τη διάρκεια της υπηρεσίας τους φέρουν κονκάρδα 
διαστάσεων 0,08 X 0,03 στην οποία να αναγράφονται οι 
λέξεις ( η μία άνωθεν της άλλης) «ΦΥΛΑΚΑΣ ΠΛΟΙΟΥ», 
στην Αγγλική «\Λ/ΑΤΟΗ ΜΑΝ», καθώς και στο δεξιό χέρι πε¬ 
ριβραχιόνιο πλάτους 0,06χρώματος κυανού μπλε, με σει- 
ρίδες στα άκρα λευκές 0,01. 

Άρθρο 91 

Επισκευές επί παροπλισμένων ή αργούντων πλοίων. 

1 .-Εφόσον οι συνθήκες ασφαλείας της περιοχής επι¬ 
τρέπουν, μπορεί να χορηγηθεί από τη Λιμενική Αρχή 
άδεια διενέργειας επισκευών επί των παροπλισμένων ή 
αργούντων πλοίων, εφόσον οι ενδιαφερόμενοι συμμορ- 
φούνται προς τις υποδείξεις της Λιμενικής Αρχής για τη 
λήψη των απαραιτήτων μέτρων ασφαλείας προς πρόλη¬ 
ψη κινδύνων από πυρκαϊάς, σύμφωνα με τις ισχύουσες 
διατάξεις. 

2. -Απαγορεύεται η διενέργεια κατασκευών, επισκευών 
ή μετασκευών επί πλοίων αγκυροβολημένων εντός του λι- 
μένος. 

3. -Κατ’εξαίρεση, μπορεί κατόπιν ειδικής αδείας της Λι¬ 
μενικής Αρχής, να επιτραπεί εντός λιμένος η εκτέλεση μι- 
κροεπισκευών και μόνο σε πλοία, τα οποία είναι σε ενέρ¬ 
γεια με την προϋπόθεση ότι θα ληφθούν τα απαραίτητα 
μέτρα ασφάλειας και θα ευρίσκονται σε ετοιμότητατα πυ¬ 
ροσβεστικά μέσα του πλοίου. 

4. -Σε όλες τις περιπτώσεις διενέργειας των ανωτέρω 
εργασιών, προκειμένου περί Δ/Ξ πρέπει το πλοίο να είναι 
απαλλαγμένο αερίων, αυτού διαπιστουμένου δια διενερ- 
γείας σχετικού ελέγχου των δεξαμενών (ΟΑ35 ΡΒΕΕ). 

Άρθρο 92 

Ρύθμιση λεπτομερειακών θεμάτων. 

Με απόφαση του Λιμενάρχου μπορούν να ρυθμίζονται 
δευτερευούσης φύσεως ζητήματα, το οποία ανάγονται 
στην ασφάλεια των παροπλιζομένων πλοίων σε ναυπη¬ 
γεία και επισκευαστικές βάσεις δικαιοδοσίας της Λιμενι- 

κής Αρχής από τον κίνδυνο πυρκάίάς, δυσμενών καιρικών 
συνθηκών κ.λ.π. 

ΚΕΦΑΛΑΙΟ ΚΒ’ 
ΦΟΡΤΟΕΚΦΟΡΤΩΤΕΣ 

Άρθρο 93 

1 .-Οι φορτοεκφορτωτικές εργασίες στους λιμένες διε- 
νεργούνται από αναγνωρισμένους εργάτες φορτοεκφορ¬ 
τώσεων. 

2. -Κανένας δεν μπορεί να ασκήσειτο επάγγελμα του ερ¬ 
γάτου φορτοεκφορτώσεων, κομιστού τελωνείου, φύλα- 
κος εμπορευμάτων, σημειωτού, ζυγιστού, αρχιεργάτου 
κ.λ.π καθώς και του ελευθέρου φορτοεκφορτωτού, όταν 
η δύναμη των μονίμων ή επίκουρων δεν επαρκεί σε δεδο¬ 
μένο χρόνο, εφόσον δεν είναι εφοδιασμένος δια της κατά 
νόμο επαγγελματικής άδειας, η οποία θεωρείται από τη 
Λιμενική Αρχή. 

3. -Μπορούν να χρησιμοποιηθούν σαν χειριστές βα¬ 
ρούλκων, μέλη του πληρώματος των πλοίων, εφόσον οι 
χειριστές βαρούλκων εκ των Λιμενεργατών κατά την κρί¬ 
ση των πλοιάρχων ή κατόπιν αιτήσεως του οικείου Σωμα¬ 
τείου, δεν θεωρούνται ικανοί, λόγω παρουσιαζόμενης σ’ 
αυτά μηχανικής ιδιομορφίας. 

Άρθρο 94 

1. - Οι εργάτες φορτοεκφορτώσεων πρέπει να: 

α) Εργάζονται απροφάσιστα, σύμφωνα προς τις διατα¬ 
γές της Λιμενικής Αρχής, τις αποφάσεις των αρμοδίων 
οργανισμών και τους ισχύοντες Κανονισμούς εργασίας, 

β) Τελειώνουν χωρίς βλάβη την εργασία για την οποία 
προσελήφθησαν, αμειβόμενοι σύμφωνα με ισχύοντα τι¬ 
μολόγια, 

γ) Μη αποκλείουν ή εξαιρούν εκ της εργασίας των, ορι¬ 
σμένη κατηγορία εμπορευμάτων και μη καπνίζουν κατά 
τη διάρκεια των φορτοεκφορτώσεων, εντός των κυτών 
του πλοίου, 

δ) Οι από τους λιμενεργάτες φορτοεκφορτωτές ενερ- 
γούμενες φορτοεκφορτώσεις πρέπει να διεξάγονται με 
απόλυτη συνεννόηση με τους ενδιαφερομένους πλοιάρ¬ 
χους, φορτωτές, παραλήπτες προς αποφυγή ζημιών και 
φθοράς του φορτίου, να αποφεύγονται να χρησιμοποιού¬ 
νται ακατάλληλα μέσα φορτώσεως ως αρπαγές (γάντζοι) 
για ευπαθή φορτία. Οι ζημιές από αμέλεια των φορτοεκ¬ 
φορτωτών, καταλογίζονται σε βάρος του Σωματίου ή του 
αμέσως υπευθύνου. 

Άρθρο 95 

1 .-Οι φορτοεκφορτωτές και οι εργοδότες των υποχρε- 
ούνται να εκτελούν απροφάσιστα κάθε διαταγή της Λιμε¬ 
νικής Αρχής, που έχει σχέση με την ασφάλεια και την τά¬ 
ξη του λιμένος και των πλοίων, την ομαλή διεξαγωγή των 
φορτοεκφορτωτικών εργασιών, καθώς καιτην καλή τάξη, 
καθαριότητα και υγιεινή του λιμένος. 

2. -Οι ανωτέρω υποχρεούνται όπως κάθε διαφορά των 
φέρουν προς επίλυση ενώπιον της Λιμενικής Αρχής ή του 
οικείου οργανισμού, ανάλογα του ισχύοντος καθεστώτος 
ρυθμίσεως των φορτοεκφορτωτικών εργασιών, προς 
αποφυγή διαταράξεως της τάξεως και ησυχίας. 

ΚΕΦΑΛΑΙΟ ΚΓ’ 

ΜΙΚΡΟΠΩΛΗΤΕΣ 

Άρθρο 96 

Οι μικροπωλητές κατά την άσκηση του επαγγέλματος 


τους οφείλουν να είναι κόσμιοι, καθαροί ξυρισμένοι, να 
φέρουν περιβολή καθαρή και επ’ αυτής τον αριθμό της 
άδειάς τους. 

Άρθρο 97 

Δεν επιτρέπεται στους μικροπωλητές : 

α) Να φωνασκούν για να προσελκύουν πελατεία, καθώς 
επίσης και να θορυβούν κατά οποιονδήποτε τρόπο, προ- 
καλώντας ενόχληση στο κοινό 

β) Να ευρίσκονται στις κλίμακες των πλοίων ή κοντά σε 
αυτές και να παρεμποδίζουν την ελεύθερη και άνετη κυ¬ 
κλοφορία των επιβατών και των εργαζομένων. 

γ) Να διαλαλούν επί των πλοίων, με τα οποία τυχόν τα¬ 
ξιδεύουν, τα διατιθέμενα από αυτούς προς πώληση είδη. 

Άρθρο 98 

1. - Μικροπωλητές αρτιδίων, παρασκευασμάτων, γλυκι¬ 
σμάτων, ξηρών καρπών κ.λ.π. παρεμφερών τροφίμων, 
υποχρεούνται να προφυλάσσουν αυτά, εντός υάλινων 
προθηκών και να χρησιμοποιούν λαβίδες ή άλλα κατάλ¬ 
ληλα όργανα, οι ίδιοι δε να είναι εφοδιασμένοι με βιβλιά¬ 
ριο υγείας, όπως προβλέπουν οι υγειονομικές διατάξεις. 

2. - Μικροπωλητές, που ανέρχονται στα πλοία κατόπιν 
άδειας της Λιμενικής Αρχής, πρέπει να παραμένουν στον 
καθοριζόμενο από τη Λιμενική Αρχή χώρο, απαγορευμέ¬ 
νης απόλυτα της κυκλοφορίας των εντός των διαμερι¬ 
σμάτων των πλοίων. 

Άρθρο 99 

Δεν επιτρέπεται η εναπόθεση και έκθεση εμπορευμά¬ 
των προς πώληση στις προβλήτες, προκυμαίες και άλ¬ 
λους παραλιακούς χώρους χωρίς προηγούμενη έγκριση 
της Λιμενικής Αρχής. 

ΚΕΦΑΛΑΙΟ ΚΔ’ 

ΦΩΤΟΓΡΑΦΟΙ 

Άρθρο 100 

1. - Οι εφοδιασμένοι με άδεια κυκλοφορίας στην περιο¬ 
χή δικαιοδοσίας της Λιμενικής Αρχής επαγγελματίες φω¬ 
τογράφοι, οφείλουν να είναι κόσμιοι, καθαροί και ευπα¬ 
ρουσίαστοι. 

2. - Δεν επιτρέπεται σε αυτούς: 

α) Να απομακρύνονται πέρατων ορισθέντων σε αυτούς 
από τη Λιμενική Αρχή χώρων. 

β) Να φωτογραφίζουν οποιοδήποτε πρόσωπο, εν 
αγνοίατου ή χωρίς προηγούμενη συγκατάθεση του, κα¬ 
θώς και κάθε φύσεως λιμενικές εγκαταστάσεις, χωρίς 
άδεια της Λιμενικής Αρχής. 

γ) Να ενοχλούν κατά οποιοδήποτε τρόπο το κοινό, τους 
ταξιδιώτες ή τους άλλους εργαζόμενους. 

ΚΕΦΑΛΑΙΟ ΚΕ’ 

ΑΠΟΣΚΕΥΟΦΟΡΕΙΣ 

Άρθρο 101 

1. - Η μεταφορά των αποσκευών των επιβατών, των πλη¬ 
ρωμάτων, που απολύονται και ναυτολογούνται από το 
πλοίο ή τη λέμβο στα μεταφορικά μέσα και η αντίστροφη 
εργασία γίνεται από αναγνωρισμένους αποσκευοφορείς. 

2. - Οι διατιθέμενοι εργάτες αποσκευοφορείς, για κάθε 
πλοίο απαρτίζουν ομάδες και ο αρχιεργάτης ορίζει έναν 
από αυτούς, που μετάσχουν στην ομάδα, σαν επικεφαλής 
υπεύθυνο. 

3.- Στους λιμένες στους οποίους δεν υπάρχει κατηγορία 
αποσκευοφορέων και δεν συντρέχει λόγος δημιουργίας 
της, λόγω μειωμένης κίνησης, η διεξαγωγή της σχετικής 
εργασίας ανατίθεται από τη Λιμενική Αρχή σε μία από τις 
υπάρχουσες άλλες κατηγορίες εργαζομένων (λεμβού¬ 
χους, λιμενεργάτες κ.λ.π). 

Άρθρο 102 

1Οι αποσκευοφορείς οφείλουν να είναι παρόντες κα¬ 
τά τις αφιξοαναχωρήσεις των πλοίων και στον αναγκαίο 
κάθε φορά αριθμό και να συμμορφούνται απροφάσιστα 
προς τις υποδείξεις της Λιμενικής Αρχής, ιδίως όσον αφο¬ 
ρά το άρθρο 34 παράγραφο 4. 

2. - Ανέρχονται στα πλοία μόλις καταπλεύσουν όχι από 
τις κλίμακες καθόδου επιβατών, αλλά από ειδικές διό¬ 
δους, που καθορίζονται από τη Λιμενική Αρχή, σε συνερ¬ 
γασία με την υπηρεσίατου πλοίου, μεταφέρουν δε τις από 
αυτούς παραλαμβανόμενες αποσκευές μετά την κάθοδο 
των χωρίς αποσκευές επιβατών. Τοποθετούντες αυτές σε 
τάξη σε σημείο του κρηπιδώματος, που υποδεικνύεται 
από τη Λιμενική Αρχή και φροντίζουν για την ασφαλή από¬ 
δοση των στους κατόχους τους, ευθυνόμενοι για κάθε 
βλάβη ή ζημία προκαλούμενη σε αυτές εξ υπαιτιότητός 
τους. 

3. - Απαγορεύεται η απομάκρυνση των αποσκευοφορέων 
από την εργασία πριν από το τέλος της αποεπιβιβάσεως. 

Άρθρο 103 

Οι αποσκευοφορείς κατά την ώρα της υπηρεσίας των 
δεν επιτρέπεται να καπνίζουν, να θορυβούν, να διαπλη¬ 
κτίζονται και να μεταφέρουν τις αποσκευές των επιβατών, 
χωρίς την συγκατάθεσή τους. Απαγορεύεται σε αυτούς 
να ζητούν φιλοδώρημα από τους επιβάτες για μεταφορά 
αποσκευών που πραγματοποίησαν. 

Άρθρο 104 

Οι αποσκευοφορείς πρέπει να είναι καθαροί, ευπαρου¬ 
σίαστοι και ντυμένοι με την ενδυμασία, που έχει ορισθεί 
από τη Λιμενική Αρχή και στην οποία απαραίτητα πρέπει 
να είναι γραμμένος ο αριθμός, τον οποίο κάθε αποσκευο¬ 
φορέας έχει λάβει παρά της Υπηρεσίας. 

ΚΕΦΑΛΑΙΟ ΚΣΤ’ 

ΦΟΡΤΟΕΚΦΟΡΤΩΣΕΙΣ ΠΛΟΙΩΝ 

Άρθρο 105 

1. - Απαγορεύεται η φόρτωση και εκφόρτωση εμπορευ¬ 
μάτων γενικά, από τις κλίμακες των πλοίων και τις κλίμα¬ 
κες των αποβαθρών επιβίβασης ή αποβίβασης επιβατών. 

2. - Απαγορεύεται επίσης η φόρτωση εμπορευμάτων: 

α) εντός των λέμβων των πλοίων, 

β) στους χώρους, οι οποίοι προορίζονται για την παρα¬ 
μονή, κίνηση και αναψυχή των επιβατών όλων των θέσε¬ 
ων, 

γ) στους χώρους, οι οποίοι χρησιμεύουν σαν διάδρομοι 
συγκοινωνίας μεταξύ όλωντων σημείωντου πλοίου, μετά 
των λέμβων αυτού και των εσωτερικών καθόδων και 

δ) στους χώρους, οι οποίοι προορίζονται για το ντύσιμο 
των αξιωματικών και του πληρώματος του πλοίου. 

3. -Οι φορτοεκφορτώσεις κάθε είδους εμπορευμάτων, 
πρέπει να διενεργούνται με κατάλληλα μηχανικά μέσα ή 
με εργάτες φορτοεκφορτωτές, οι οποίοι μεταφέρουν τα 
εμπορεύματα από το πλοίο στην προκυμαία ή τα μεταφο¬ 
ρικά μέσα και αντίστροφα. 


4. Τα εμπορεύματα ή αντικείμενα, που φορτοεκφορτώ- 
νονται πρέπει να τοποθετούνται ήρεμα και με προσοχή, 
προς αποφυγή ατυχημάτων ή ζημίας, απαγορευμένης 
της ρίψεως τούτων. 

5. - Οι χώροι, που τοποθετούνται τα εμπορεύματα, πρέ¬ 
πει να τηρούνται καθαροί και απαλλαγμένοι από κάθε ου¬ 
σία, που μπορεί να προκαλέσει φθορά, ρύπανση ή άλλη 
ζημία σε αυτά. Τα δάπεδα των Ο/Γ πλοίων, που προορίζο¬ 
νται για την υποδοχή αυτοκινήτων με ζώα, πρέπει να τη¬ 
ρούνται καθαρά, να διαθέτουν όλα τα εξαρτήματα που 
προβλέπονται από την τεχνική, για την έχμαση των οχη- 
μάτωνπρος αποφυγή ολισθήσεως ή μετακινήσεως αυτών 
κατά την φορτοεκφόρτωση ή κατά τον πλου. 

6. - Οι φορτοεκφορτώσεις στον λιμένα κατ’ αρχήν διε- 
νεργούνται κατά σειρά κατάπλου των πλοίων, η σειρά 
προτεραιότητος σε εξαιρετικές περιπτώσεις μπορεί να 
μεταβληθεί από τη Λιμενική Αρχή. Οι φορτοεκφορτώσεις 
στρατιωτικών ειδών και ειδών του Δημοσίου προτιμού- 
νται. 

Άρθρο 106 

1 .-Όταν επιτρέπεται η φόρτωση επίτου ανωτέρω κατα¬ 
στρώματος, του προστέγου και υποστέγου, κοφινιών με 
φρούτα ή κλωβών με πουλερικά και ελαφρών εμπορευ¬ 
μάτων, πρέπει να δέχονται αυτά, ώστε να είναι αδύνατη 
κάθε μετακίνηση και πτώση τους, σε περίπτωση θαλασ¬ 
σοταραχής. 

2. - Κατά την χρήση κιβωτίων ή άλλου είδους συσκευα- 
σίας πρέπει να λαμβάνεται φροντίδα ώστε να μη απομέ¬ 
νουν σε αυτά αιχμηρά κατάλοιπα συσκευασίας, που μπο¬ 
ρούν να επιφέρουν τραύματα και φθορές σε ανθρώπους. 

3. - Υποχρεωμένοι για την εκτέλεση των στην παράγρα¬ 
φο 2, είναι οι φορτωτές, μη αποκλεισμένης και της ευθύ¬ 
νης του πλοίου σε περίπτωση υπαιτιότητός. 

4. - Απαγορεύεται η φόρτωση ή εκφόρτωση κιβωτίων με 
ερπάγες (γάντζους) ενσακκισμένων δημητριακών, ζάχα¬ 
ρης, καφέ, οσπρίων, αλεύρων, υφασμάτων σε δέματα, 
καπνών κ.λ.π ως και κάθε άλλου ευπαθούς εμπορεύματος 
ή ευπαθούς συσκευασίας. Η φόρτωση αυτών πρέπει να 
γίνεται με κατάλληλα δίχτυα ή να παραδίδονται αυτά δια 
των χειρών εργατών. 

Άρθρο 107 

1. - Οι πλοίαρχοι πριν από τις διαταγές προς άπαρση, 
υποχρεούνται να διατάξουν την αποβίβαση των εργατών 
φορτοεκφορτώσεων, την απομάκρυνση έκτων πλευρών 
του πλοίου των φορτηγίδων ή άλλων πλωτών και το κλεί¬ 
σιμο των πλευρικών θυρών (μπαρκαρίζων). Τα πληρώμα¬ 
τα των φορτηγίδων κ.λ.π σκαφών πρέπει να συμμορφού- 
νται αμέσως προς τις ανωτέρω διαταγές των πλοιάρχων. 

2. - Απαγορεύεται στους φορτοεκφορτωτές των πλοίων 
να συνεχίζουν την φορτοεκφόρτωση φορτίων σε λεμβο¬ 
φορτηγίδες μετά την λύση των πρυμνήσιων προς άπαρ¬ 
ση. 

3. - Όλοι οι οπωσδήποτε συμμετέχοντες στις φορτοεκ¬ 
φορτωτικές εργασίες, απαγορεύεται να καπνίζουν επί 
των πλοίων, επί των οποίων διενεργούνται οι σχετικές ερ¬ 
γασίες και να συμμορφούνται προς τις διαταγές της Λι¬ 
μενικής Αρχής ή του πλοιάρχου. Απαγορεύεται το κάπνι¬ 
σμα από όλους στα κρηπιδιδώματατου λιμένα, στα οποία 
έχουν τοποθετηθεί εμπορεύματα. 

4. - Με απόφαση του Λιμενάρχου, καθορίζονται οι θέ¬ 
σεις προς εξυπηρέτηση διακινήσεως ειδικών φορτίων βά- 

σει επισήμων στοιχείων, που παρέχονται από την ΕΡΦΑ 
και το Λιμενικό Ταμείο, εφόσον δεν υπάρχει τέτοια ρύθμι¬ 
ση από τυχόν υπάρχοντα τοπικό Οργανισμό Λιμένος. 

Άρθρο 108 

1Η θέση ελλιμενισμού κάθε πλωτού μέσου για την πώ¬ 
ληση κάθε φύσης αγροτικών, βιομηχανικών, βιοτεχνικών, 
ή αλιευτικών προϊόντων από αυτό και πάνω σε αυτό, κα¬ 
θορίζεται από την Λιμενική Αρχή και απαγορεύεται η το¬ 
ποθέτηση των ανωτέρω προϊόντων στην ξηρά. 

2. - Απαγορεύεται η διενέργεια αγοραπωλησιών επί των 
ανωτέρω σκαφών κατά τις ώρες και ημέρες κατά τις οποί¬ 
ες, σύμφωνα με την κείμενη νομοθεσία, αργούν τα αντί¬ 
στοιχα καταστήματα αγοραπωλησίας ομοίων αγαθών. 

3. - Κατά τις αγοραπωλησίες επί των ανωτέρω σκαφών 
θα τηρούνται όλες οι σχετικές αγορανομικές και υγειονο¬ 
μικές διατάξεις. 

ΚΕΦΑΛΑΙΟ ΚΖ’ 

ΦΟΡΤΟΕΚΦΟΡΤΩΣΕΙΣ ΔΙΑ ΤΗΣ ΠΡΟΚΥΜΑΙΑΣ 
Άρθρο 109 

1. - Οι φορτοεκφορτώσεις πλοίων και η απόθεση φορ¬ 
τίων, διενεργούνται στους χώρους, που καθορίζονται κά¬ 
θε φορά από την Λιμενική Αρχή, ανάλογα του είδους και 
της ποσότητας των εμπορευμάτων, της προελεύσεως και 
του είδους του πλοίου, των διαθέσιμων χώρων και κρηπι¬ 
δωμάτων καθώς και των καιρικών συνθηκών. 

2. - Τοποθέτηση στο κρηπίδωμα εμπορευμάτων, που 
εξέχουν προς την θάλασσα απαγορεύεται. Κατά τις φορ¬ 
τοεκφορτώσεις πρέπει να λαμβάνεται φροντίδα, όπως, 
κατά μήκος των κρηπιδωμάτων αφήνεται αρκετός ακάλυ¬ 
πτος χώρος προς διέλευση των εντεταλμένων για διάφο¬ 
ρες εργασίες, καθώς και για τον χειρισμό των πρυμνή¬ 
σιων των πλοίων από ξηρά. Οιδέστρες, οι λήψεις ύδατος 
καθώς και κάθε άλλη ευκολίαλιμένος, εγκαταστημένη επί 
των κρηπιδωμάτων, πρέπει να παραμένει ακάλυπτη και να 
εξασφαλίζεται η απρόσκοπτη χρησιμοποίηση της, εφό¬ 
σον παραστεί ανάγκη. 

3. - Απαγορεύεται η τοποθέτηση κάθε είδους εμπορευ¬ 
μάτων στην προκυμαία, τα κρηπιδώματα, προβλήτες και 
παραλιακούς γενικά χώρους, για χρόνο μεγαλύτερο εκεί¬ 
νου, που απαιτείται προς εκπλήρωση των τελωνειακών και 
άλλων νομίμων διατυπώσεων προς φόρτωση ή παραλαβή. 
Εφόσον πρόκειται περί ακατέργαστων δερμάτων ή άλλων 
παρομοίων εμπορευμάτων, αυτά πρέπει να καλύπτονται 
με οθόνινο ύφασμα, ώστε να αποφευχθεί η δυσοσμία. 

Ανεξάρτητα της παρελεύσεως ή όχι του ανωτέρω χρό¬ 
νου, εφόσον έκτης παραμονής των εμπορευμάτων αυτών 
παρεμποδίζεται η φορτοεκφόρτωση ή προκαλείται οποι¬ 
αδήποτε άλλη δυσχέρεια, οι παραλήπτες τους, πράκτο¬ 
ρες ή έμποροι, υποχρεούνται στην άμεση παραλαβή ή με¬ 
τακίνησή τους. Στην περίπτωση δυστροπίας τους, η Λιμε¬ 
νική Αρχή τάσσει σε αυτούς εύλογη προθεσμία, μετά την 
παρέλευση της οποίας μπορεί να διατάξει τη μετακίνηση 
των εμπορευμάτων αυτών με έξοδα και με κάθε πρόσφο¬ 
ρο μέσο και ευθύνη αυτών, που είναι υποχρεωμένοι για 
την μεταφορά τους. 

4. - Απαγορεύεται η μόνιμη τοποθέτηση κάθε είδους ξυ¬ 
λείας, σιδηρικών, κοφινιών, βαρελιών, και γενικά κάθε εί¬ 
δους, στις προκυμαίες, παραλιακά πεζοδρόμια και παρα¬ 
λιακούς δρόμους, καθώς και η φορτοεκφόρτωση άμμου, 
χαλικιών και λοιπών παρεμφερών προϊόντων, σε λιμένες 
τουριστικής εμφανίσεως ή εξελισσομένους τουριστικά. 


5. - Σε όσους λιμένες υπάρχει προέκταση του σιδηρο¬ 
δρομικού δικτύου ή και ανεξάρτητο δίκτυο μετακινήσεως 
κάθε είδους οχημάτων, κυλιομένων γερανών κ.λ.π, απα¬ 
γορεύεται η τοποθέτηση εμπορευμάτων ή άλλων αντικει¬ 
μένων επάνω στις σιδηροδρομικές γραμμές, εφόσον αυ¬ 
τές είναι σε χρήση και σε απόσταση δύο (2) μέτρων από 
κάθε πλευρά αυτών. 

6. - Οι ναυτικοί πράκτορες, ή σε έλλειψη αυτών, οι πλοί¬ 
αρχοι ή οι επικεφαλής των εργατών, υποχρεούνται να ζη¬ 
τούν έγκαιρα από τη Λιμενική Αρχή, σχετικές οδηγίες πε¬ 
ρί του χώρου της φορτοεκφορτώσεως. 

Άρθρο 110 

1. - Πριν από την τοποθέτηση βαρέων και ογκωδών αντι¬ 
κειμένων στις προβλήτες και στις προκυμαίες αυτών, οι 
φορτωτές ή εργολάβοι, υποχρεούνται να παίρνουντα κα¬ 
τάλληλα μέτρα για να μην φθείρεται το δάπεδο. 

Για υπερβαρέα αντικείμενα, οφείλουν να γνωστοποιούν 
αυτό προηγουμένως στη Λιμενική Αρχή, προς εξακρίβω¬ 
ση της αντοχής των προκυμαιών, προβλητών κ.λ.π. Επί¬ 
σης οφείλουνναπαίρνουντα κατάλληλα μέτραπροςπρό- 
ληψη ατυχημάτων σε πρόσωπα ή άλλων ζημιών. 

2. - Τα σανιδώματα διελεύσεως εργατών, οι αρτάνες και 
άλλα μέσα φορτοεκφορτώσεως που χρησιμοποιούνται 
πρέπει να είναι απόλυτα στέρεα και κατάλληλα για το εί¬ 
δος των αντικειμένων που φορτοεκφορτώνονται. 

3. - Σιδερένια ελάσματα ή σύρματα, που περιβάλλουν κι¬ 
βώτια, κοφίνια, και άλλα αντικείμενα, πρέπει να απολή¬ 
γουν σε στρογγυλεμένα άκρα και να μην έχουν αιχμές. 
Πριν από τη φόρτωση των ανωτέρω ειδών, πρέπει να 
αφαιρούνται τα επ' αυτών εξέχοντα σιδηρά αντικείμενα, 
εφόσον από αυτά μπορεί να προέλθει τραυματισμός ή κά¬ 
ποια άλλη ζημία. 

4. -Για φορτοεκφορτώσεις φορτίων, που μεταφέρονται 
χύδην (π.χ. άνθρακας, θηραϊκή γη κ.λ.π) πρέπει να πα¬ 
ρεμβάλλεται μεταξύ του πλοίου και της προκυμαίας τε¬ 
μάχιο οθόνης σε καλή κατάσταση, προς αποφυγή ρυπάν- 
σεως του ενδιαμέσου θαλασσίου χώρου. 

Άρθρο 111 

Κατά τις φορτοεκφορτώσεις οι εργάτες και οι εργολά¬ 
βοι οφείλουν να τηρούν τέτοια διάταξη και στοιβασίατων 
εμπορευμάτων, ώστε να μην εμποδίζεται η κυκλοφορία 
στις προβλήτες και τις προκυμαίες. 

ΚΕΦΑΛΑΙΟ Λ’ 

ΦΟΡΤΟΕΚΦΟΡΤΩΣΕΙΣ ΖΩΩΝ 

Άρθρο 112 

Η φορτοεκφόρτωση καθώς και η μεταφορά ζώντων ζώ¬ 
ων με πλοία επιτρέπεται υπό τους όρους και τις προϋπο¬ 
θέσεις που προβλέπουν οι διατάξεις του ισχύοντος σχετι¬ 
κού Κανονισμού. 

ΚΕΦΑΛΑΙΟ ΛΑ’ 

ΚΙΝΗΣΗ ΤΡΟΧΟΦΟΡΩΝ 

Άρθρο 113 

Με το κεφάλαιο αυτό ρυθμίζεται η κίνηση κάθε είδους 
τροχοφόρων οχημάτων άσχετα με την κατασκευή ή τον 
προορισμό των αυτοκινουμένων ή όχι, τα οποία κινούνται 
στην περιοχή δικαιοδοσίας της Λιμενικής Αρχής. 

Άρθρο 114 
Ειδικές Διατάξεις 

Τα αυτοκίνητα πρέπει να είναι καθαρά, απαγορεύεται 
κάθε εργασία καθαριότητας αυτών στο χερσαίο χώρο του 
λιμένος. 

Άρθρο 115 

Η φόρτωση των φορτηγών αυτοκινήτων και ιππηλάτων 
οχημάτων πρέπει να γίνεται κατά τέτοιο τρόπο, ώστε να 
μη φέρουν φορτίο βάρους μεγαλύτερου του επιτρεπομέ- 
νου και να μην εξέχουν από αυτά κάθε είδους επιμήκη 
αντικείμενα, που μπορούν να προκαλέσουν ζημίες ή κίν¬ 
δυνο ή να σύρονται επάνω στο κατάστρωμα των οδών. 

Απαγορεύεται η παραλαβή επιβατών από τα ανωτέρω 
αυτοκίνητα, εκτός της θέσεως πλησίον του οδηγού, στην 
οποία μπορεί να επιβαίνει πρόσωπο, που έχει σχέση με το 
αυτοκίνητο ή το φορτίο. 

Άρθρο 116 

1. - Απαγορεύεται η παραλαβή και μεταφορά κάθε εί¬ 
δους φορτίου από τα επιβατηγό αυτοκίνητα. Εκτός από 
τις αποσκευές των επιβατών εντός του αποσκευοφορέως 
( ΡΟΒΤ ΒΑΟΑΖ ), που απαγορεύεται να παραμένει ανοι¬ 
κτός. 

2. - Οι οδηγοί των αυτοκινήτων δημοσίας χρήσης, όταν 
καλούνται από τα Αιμενικά Όργανα, υποχρεούνται να τί¬ 
θενται στη διάθεση αυτών για τη μεταφορά τραυματιών ή 
κάθε προσώπου, που έχει ανάγκη μεταφοράς για περί¬ 
θαλψη. 

3. - Η υποχρέωση αυτή βαρύνει και τους οδηγούς αυτο¬ 
κινήτων ιδιωτικής χρήσεως, σε έλλειψη ή αδυναμία μετα¬ 
φοράς με αυτοκίνητα δημοσίας χρήσεως. 

4. - Σε κάθε είδους αυτοκίνητα απαγορεύεται να επιβαί¬ 
νουν περισσότεροιτων θέσεων, που είναι γραμμένοι στην 
άδεια του αυτοκινήτου. 

Άρθρο 117 

1. - Οι οδηγοί αυτοκινήτων όταν ελέγχονται από τα λιμε¬ 
νικά Όργανα, υποχρεούνται να δεικνύουν σε κάθε ζήτηση 
κάθε δικαιολογητικό για το οποίο υπάρχει υποχρέωση, να 
εφοδιάζονται (άδεια κυκλοφορίας αυτοκινήτων, άδεια 
ικανότητας οδηγού, πιστοποιητικό κυριότητας αυτοκινή¬ 
των κ.λ.π). 

2. - Οι οδηγοί των αυτοκινήτων υποχρεούνται να σταθ¬ 
μεύουν αμέσως μόλις διαταχθούν από τα Αιμενικά Όργα¬ 
να και να συμμορφώνονται απροφάσιστα προς τα σήμα¬ 
τα και οδηγίες, που δίδονται από αυτά. 

3. - Οι οδηγοί αυτοκινήτων υποχρεούνται σε συμμόρ¬ 
φωση προς τις καθοδηγητικές πινακίδες κάθε είδους, 
που έχουν τοποθετηθεί από το λιμεναρχείο. 

4. -Απαγορεύεται στους οδηγούς των αυτοκινήτων να 
χρησιμοποιούντο ηχητικά όργανα των οδηγουμένων από 
αυτούς αυτοκινήτων, σε όλες τις ώρες του 24ώρου, εκτός 
της περιπτώσεως ανάγκης, η οποία δικαιολογεί την χρή¬ 
ση. 

5. - Οι οδηγοί αυτοκινήτων υποχρεούνται να λαμβάνουν 
τα απαραίτητα μέτρα και να καταβάλουν, την απαιτούμε- 
νη προσοχή για την πρόληψη ρύπανσης των διερχομένων 
ατόμων από την εκτίναξη των υδάτων από τους τροχούς. 

Άρθρο 118 

1 .-Οι οδηγοί αυτοκινήτων με μετρητή υποχρεούνται εις 
εξυπηρέτηση του κοινού και μεταφορά αυτού χωρίς κα¬ 


μία διάκριση ως προς τα πρόσωπα, ανεξάρτητα από την 
έκταση της διαδρομής και χωρίς κανένα δικαίωμα εις επι¬ 
πλέον από το καθοριζόμενο τιμολόγιο αμοιβής. 

2.-Απαγορεύεταιη απομάκρυνση του οδηγού αυτοκινή¬ 
του με μετρητή από τη θέση του, όταν το αυτοκίνητο ευ- 
ρίσκεται σε καθορισμένους τόπους σταθμεύσεως της λι¬ 
μενικής περιοχής. 

Άρθρο 119 

Στάθμευση 

1. - Οι χώροι στάθμευσης των κάθε είδους αυτοκινήτων 
εντός, της περιοχής δικαιοδοσίας της λιμενικής Αρχής, 
καθορίζονται με απόφαση του λιμενάρχου, δεικνύονται 
με πινακίδες και καθοδηγητικά σημεία επάνω στο έδα¬ 
φος. 

2. - Οδηγοί εφοδιασμένοι με ειδικές άδειες σταθμεύσε¬ 
ως σε καθορισμένο χώρο, υποχρεούνται να τοποθετούν 
αυτές επάνω στο παρμπρίζτων αυτοκινήτων τους. 

3. -Απαγορεύεται και η προσωρινή έστω στάθμευση κά¬ 
θε αυτοκινήτου σε χώρους, όπου απαγορεύεται αυτή, ή 
όταν από την στάθμευση εμποδίζεται η κυκλοφορία και η 
διακίνηση επιβατών ή εμπορευμάτων. 

4. -Απαγορεύεται τα φορτηγά οχήματα, άμαξες, χειρά¬ 
μαξες κ.λ.π τροχοφόρα, να παραμένουν στους προβλή¬ 
τες, προκυμαίες και παραλιακούς χώρους, πέρα από τον 
απόλυτο αναγκαίο χρόνο για φορτοεκφόρτωση. 

Άρθρο 120 

1. - Οι οδηγοί αυτοκινήτων οφείλουν, όταν ευρίσκονται 
σε χώρους σταθμεύσεως ή κινούνται σε περιοχή δικαιο¬ 
δοσίας του Λιμεναρχείου, να συμπεριφέρονται μεταξύ 
των και προς το κοινό με ευγένεια και ευπρέπεια. Επίσης 
απαγορεύεται να απομακρύνονται από τα σχήματά τους 
προς άγρα πελατών ή άλλου αδικαιολογήτου λόγου. 

2. - Απαγορεύονται οι κάθε είδους θόρυβοι, φωνασκίες, 
διαπληκτισμοί και γενικά πράξεις, που μπορούν να διατα- 
ράξουν την κοινή ησυχία ή και να προκαλέσουν παράπο¬ 
να των επιβατών. 

Άρθρο 121 

1. - Με απόφαση του Λιμεναρχείου καθορίζεται κάθε λε¬ 
πτομέρεια, που αφορά στον τρόπο και χώρο κινήσεως 
των οχημάτων στην περιοχή του λιμένος, εφόσον θέματα 
τροχαίας κινήσεως ρυθμίζονται από αυτή, κατά τις υπάρ- 
χουσες διατάξεις. 

2. - Οι καραγωγείς πρέπει να οδηγούν τους ίππους, βα- 
δίζοντες παραπλεύρως αυτών, οφείλουν να τηρούν κα¬ 
θαρούς τους χώρους από τους οποίους διέρχονται. 

3. - Η μεγαλύτερη ταχύτητα των φορτηγών αυτοκινή¬ 
των, βαγονιών και σιδηροδρομικών συρμών, ορίζεται σε 
δέκα (10) χιλιόμετρα εντός του λιμένος και σε πέντε (5) χι¬ 
λιόμετρα την ώρα στα κρηπιδώματα, καθώς και έξω από 
τις θύρες αποθηκών και υποστέγων. 

4. - Η μεγαλύτερη ταχύτητα των βαγονιών κατά τον σχη¬ 
ματισμό σιδηροδρομικών συρμών ορίζεται επίσης σε πέ¬ 
ντε (5) χιλιόμετρα την ώρα. 

5. - Απαγορεύεται η είσοδος και κυκλοφορία εντός του 
λιμένος κάθε είδους οχήματος, που δεν ανήκει στον μόνι¬ 
μο εξοπλισμό του λιμένος χωρίς άδεια της Λιμενικής Αρ¬ 
χής· 

6. -Η μεγαλύτερη ταχύτητα των διακινουμένων εντός 
του λιμένος αυτοκινήτων γενικά ορίζεται σε είκοσι (20) χι¬ 
λιόμετρα. 

Άρθρο 122 

Οι διατάξεις του άρθρου 119 εφαρμόζονται ανάλογα 
και σε μη αυτοκίνητα οχήματα, εφόσον δεν είναι ασυμβί¬ 
βαστες προς το είδος του οχήματος και τον τρόπο κινή- 
σεως αυτών. 

Άρθρο 123 

Αυτοί, που επιβαίνουν σε ποδήλατα, οι οδηγοί ιππηλά¬ 
των οχημάτων και αυτοί, που χρησιμοποιούν χειραμάξια, 
υποχρεούνται να συμμορφώνονται στις ειδικές απαγο¬ 
ρεύσεις κυκλοφορίας σε ορισμένους χώρους, που καθο¬ 
ρίζονται με απόφαση του λιμενάρχου ως εισόδους σε 
προβλήτες και εκτελούν τις διαταγές, που δίδονται από 
τα λιμενικά Όργανα, που ρυθμίζουν την κίνηση. 

Άρθρο 124 

Στους παραβάτες του παρόντος κεφαλαίου, εκτός του 
προστίμου, μπορεί να εφαρμοστεί ανάλογα και ο Κ.Ο.Κ., 
όπως ισχύει σε κάθε περίπτωση. 

Άρθρο 125 

Υπεύθυνοι για κάθε παράβαση οποιουδήποτε οχήμα¬ 
τος είναι οι οδηγοί και οι ιδιοκτήτες αυτών. 

ΚΕΦΑΛΑΙΟ ΛΒ’ 

ΦΟΡΤΗΓΙΔΕΣ 

Άρθρο 126 

Οι φορτηγίδες, που χρησιμοποιούνται στο λιμένα και 
την περιοχή του πρέπει να είναι γραμμένες σε ένα από τα 
τηρούμενα από τη Λιμενική Αρχή βιβλία (νηολογίων ή 
φορτηγίδων). Και στις δύο πλευρές κάθε φορτηγίδος 
πρέπει να είναι γραμμένα το όνομά της ή το διακριτικό 
στοιχείο με το οποίο έχει νηολογηθεί (π.χ. αριθμός), κάτω 
από αυτόν και σε σειρά ο λιμήν στα βιβλία του οποίου έχει 
καταχωρηθεί και ο αύξων αριθμός του οικείου βιβλίου στο 
οποίο έχει γραφεί. 

Άρθρο 127 

Οι ιδιοκτήτες των φορτηγίδων ή αυτοί που εκμεταλλεύ¬ 
ονται αυτές είναι υπεύθυνοι: 

1. - Για τη στεγανότητα αυτών. 

2. -Για τον επαρκή εφοδιασμό τους με τα αναγκαία εφό¬ 
δια και εξαρτήματα (αδιάβροχα καλύμματα, σχοινιά, 
αντλίες νερού κ.λ.π) 

3. - Γιατην καθαριότητα των φορτηγίδων και του τμήμα¬ 
τος της παραλίας που αντιστοιχεί στα αγκυροβολιά των. 

4. - Γιατη συνεχή ύπαρξη φύλακος, επάνω στη φορτηγί¬ 
δα, η οποία παραμένει με φορτίο. 

5. -Για την ασφαλή αγκυροβολιά των φορτηγίδων. 

Άρθρο 128 

1. - Η παραβολή των φορτηγίδων στα πλοία πρέπει να γί¬ 
νεται με τρόπο παράλληλο προς το μήκος των πλοίων και 
όχι περισσότερο από μία σειρά για κάθε πλευρά του πλοί¬ 
ου. 

2. - Δεν επιτρέπεται η παραμονή των φορτηγίδων στα 
πλευρά των πλοίων περισσότερο από τον απαραίτητο για 
φόρτωση χρόνο. 

3. - Απαγορεύεται η τοποθέτηση των φορτηγίδων κάθε¬ 
τα προς τις πλευρές των πλοίων. 

4. -Απαγορεύεται η παραμονή και η συσσώρευση κενών 
ή με φορτίο φορτηγίδων, στους χώρους φορτοεκφορτώ- 
σεωςτου λιμένος. 


Άρθρο 129 

Οι ιδιοκτήτες ή οι εκμεταλλευόμενοι τις φορτηγίδες 
υποχρεούνται: 

1. - Να αφήνουν ελεύθερο χώρο, που χρησιμοποιείται 
για την πρυμνοδέτηση των πλοίων. 

2. - Να μετασταθμεύουν έγκαιρα τις φορτηγίδες των, 
κατά τις διαταγές της Λιμενικής Αρχής και τις παρουσια- 
ζόμενες ανάγκες. 

Οι πλοίαρχοι πριν από τις διαταγές απάρσεως οφείλουν 
να βεβαιωθούν ότι απομακρύνθηκαν από τα πλευρά του 
πλοίου τους όλες οι φορτηγίδες κ.λ.π. πλωτά μέσα. 

3. - Τα πληρώματα των φορτηγίδων υποχρεούνται να 
απομακρύνουν από το πλοίο αυτές, αμέσως μόλις διατα- 
χθούν από τον πλοίαρχο. 

4. - Δεν επιτρέπεται η εξακολούθηση των φορτοεκφορ¬ 
τωτικών εργασιών με φορτηγίδες μετά την λύση των πρυ¬ 
μνήσιων ή την έναρξη γενικά των χειρισμών απάρσεως. 

5. - Απαγορεύεται κατά την άφιξη του πλοίου η έναρξη 
φορτοεκφορτωτικών εργασιών με φορτηγίδες, πριν το 
πλοίο αγκυροβολήσει και προσδεθεί ασφαλώς. 

Άρθρο 130 

1. - Το αγκυροβόλιο των φορτηγίδων ορίζεται κάθε φο¬ 
ρά με διαταγή της Λιμενικής Αρχής. 

2. - Γ ιατη μετακίνηση φορτηγίδων σε άλλο λιμένα, απαι¬ 
τείται ειδική έγκριση της Λιμενικής Αρχής. 

Άρθρο 131 

Ρυμούλκηση φορτηγίδων και ιστιοφόρων 

1. - Η ρυμούλκηση φορτηγίδων εντός και εκτός του λι¬ 
μένος, εφόσον υπάρχουν ρυμουλκά μηχανοκίνητα, εκτε- 
λείται από αυτά. Απαγορεύεται η ρυμούλκηση από κωπή- 
λατα σκάφη ή η έλξη αυτών από την προκυμαία με σχοι¬ 
νιά. 

2. - Απαγορεύεται εντός του λιμένος η ρυμούλκηση 
φορτηγίδων, περισσοτέρων των δύο κατά παραγωγή ή 
περισσοτέρων της μίας ανά πλευρά. 

3. - Η παράγραφος -2- ισχύει και για ρυμούλκηση με 
ιστιοφόρο, εφόσον το μήκος των ρυμουλκουμένων κατά 
παραγωγή, δεν υπερβαίνει τα τριάντα (30) μέτρα, συμπε¬ 
ριλαμβανομένου και του σχοινιού ρυμούλκησης (ρυμουλ- 
κίου). 

4. - Είναι υποχρεωτική η ρυμούλκηση ιστιοφόρων, που 
δεν διαθέτουν μηχανική κινητήριο δύναμη κατά την είσο¬ 
δό και έξοδο από τον λιμένα. 

5. - Η ασφαλής ρυμούλκηση φορτηγίδων και ιστιοφό¬ 
ρων, βαρύνει τους κυβερνώντεςτα ρυμουλκά πλοία. 

ΚΕΦΑΛΑΙΟ ΛΓ’ 

ΛΕΜΒΟΙ 

Άρθρο 132 

Οι λέμβοι, οι οποίες εξυπηρετούν τον λιμένα και την πε¬ 
ριοχή του και οι οποίες εργάζονται μόνιμα ή κυκλοφορούν 
επαγγελματικά ή για ψυχαγωγία και τα υπό Ελληνική Ση¬ 
μαία σκάφη αναψυχής, πρέπει: 

α) Να είναι καθαρές και να συντηρούνται με επιμέλεια. 

β) Οι χρησιμοποιούμενες για μεταφορά επιβατών να φέ¬ 
ρουν επάνω στα καθίσματά τους καθαρά στρώματα και 
να επιθεωρούνται κάθε έτος από τη Λιμενική Αρχή. 

γ) Οι λέμβοι, που χρησιμοποιούνται για την κίνηση των 
επιβατών καθώς και τα επαγγελματικά σκάφη αναψυχής, 
πρέπει να φέρουν πινακίδα σε εμφανές μέρος στην οποία 

να αναγράφεται καθαρά ο αριθμός επιβατών που έχει κα¬ 
θοριστεί από τη Λιμενική Αρχή. 

Άρθρο 133 

1Απαγορεύεται η προσέγγιση λέμβων στα πλοία πριν 
από την ελευθεροκοινωνία, αγκυροβολιά και πρυμνοδέ¬ 
τη σή τους. 

2.- Απαγορεύεται η πρόσδεση λέμβων και μηχανοκινή¬ 
των σκαφών στις κλίμακες των πλοίων, καθώς και μπρο¬ 
στά από τις σκάλες των αποβαθρών. 

Επίσης απαγορεύεται η αγκίστρωση των λέμβων επάνω 
στα πλοία κατά τον πλου ή και πριν από την αγκυροβολιά 
τους. 

Άρθρο 134 

1. - Δεν επιτρέπεται στις ιδιωτικής χρήσης λέμβους και 
πλοιάρια, να χρησιμοποιούνται σε εργασίες εκτελούμε- 
νες από επαγγελματικά σκάφη. 

2. - Δεν επιτρέπεται η χρήση ιστίων κατά τη μεταφορά 
επιβατών με λέμβους. 

3. - Δεν επιτρέπεται στις λέμβους και μηχανοκίνητα σκά¬ 
φη να πλέουν μπροστά από τα υπηρεσιακά εφόλκια της 
Λιμενικής Αρχής, του Πολεμικού Ναυτικού και του Πλοη¬ 
γικού Σταθμού. 

Άρθρο 135 

1. - Η περιοχή αγκυροβολιάς των λέμβων και μηχανοκι¬ 
νήτων σκαφών επαγγελματικών και ιδιωτικών, καθορίζε¬ 
ται πάντοτε από τη Λιμενική Αρχή. 

2. - Επίσης απάτη Λιμενική Αρχή μπορεί να καθορίζονται 
περιοχές, στις οποίες απαγορεύεται η κυκλοφορία των 
ανωτέρω πλωτών μέσων, όταν υπάρχουν ειδικοί λόγοι. 

Άρθρο 136 

Η προσέγγιση κάθε πλωτού μέσου στα κάθε κατηγο¬ 
ρίας αλλοδαπά πλοία ή στα προερχόμενα από το εξωτε¬ 
ρικό, καθώς και στα πολεμικά σκάφη, απαγορεύεται χω¬ 
ρίς άδεια της Λιμενικής Αρχής. 

Άρθρο 137 

1. - Κατά τις ημέρες και ώρες τις οποίες οι λέμβοι και τα 
μηχανοκίνητα σκάφη δεν χρησιμοποιούνται, πρέπει με 
φροντίδα του ιδιοκτήτη τους ή του οικείου λεμβούχου, να 
ασφαλίζονται και τα κουπιά και τα ιστία να αφαιρούνται. 

2. - Απαγορεύεται η ανέλκυση λέμβων και πλοιαρίων 
στις αποβάθρες, προκυμαίες και προβλήτες, χωρίς άδεια 
της Λιμενικής Αρχής, καθώς και σε χώρους, οι οποίοι χρη¬ 
σιμοποιούνται για λήψη θαλασσίων λουτρών. 

ΚΕΦΑΛΑΙΟ ΛΔ 
ΛΟΙΠΑ ΝΑΥΠΗΓΗΜΑΤΑ 

Άρθρο 138 

Πλωτά ή βοηθητικά ναυπηγήματα, όπως νοούνται αυτά 
κατά τις ισχύουσες διατάξεις, πρέπει να είναι γραμμένα 
στο οικείο νηολόγιο ή βιβλίο φορτηγίδων. Και στις δύο 
πλευρές τους πρέπει να είναι γραμμένο το όνομα ή το δια¬ 
κριτικό στοιχείο, με το οποίο έχουν καταχωρηθεί στα ανω¬ 
τέρω βιβλία (π.χ. αριθμός) και σε σειρά ο λιμήν στα βιβλία 
του οποίου έχουν καταχωρηθεί και ο αύξων αριθμός της 
εγγραφής και να εφοδιάζονται με ΠΓΕ σύμφωνα με τις 
διατάξεις περί επιθεωρήσεως των πλοίων κ.λ.π. 

Άρθρο 139 

Δεν επιτρέπεται η χρησιμοποίηση των ανωτέρω ναυπη¬ 


γημάτων, εφόσον αυτά δεν πληρούν τους όρους καταλ¬ 
ληλότητας για το σκοπό για τον οποίο προορίζονται και 
δεν είναι εφοδιασμένα με τα απαραίτητα κατά την κρίση 
της ΔΕΕΠ εξαρτήματα και εφόδια. 

Άρθρο 140 

1. - Η κυκλοφορία στο λιμένα και στην περιοχή των ανω¬ 
τέρω ναυπηγημάτων, επιτρέπεται μόνο κατόπιν εγγρά¬ 
φου αδείας κυκλοφορίας, που εκδίδεται από τη Λιμενική 
Αρχή. 

2. - Δεν επιτρέπεται η απομάκρυνση ή μεθόρμιση κάθε 
ναυπηγήματος από την περιοχή του λιμένος χωρίς έγ¬ 
γραφη ειδική άδεια της Λιμενικής Αρχής. 

ΚΕΦΑΛΑΙΟ ΛΕ' 

ΣΚΑΦΗ ΝΑΥΤΙΚΟΥ ΑΘΛΗΤΙΣΜΟΥ ΚΑΙ ΑΝΑΨΥΧΗΣ 

Άρθρο 141 

1. - Ως σκάφη ναυτικού αθλητισμού νοούνται τα ειδικής 
κατασκευής κωπήλατα, ιστιοφόρα ή μηχανοκίνητα σκά¬ 
φη και λέμβοι, τα οποία προορίζονται να χρησιμοποιού¬ 
νται αποκλειστικά για ναυτικά αθλήματα. 

2. - Τα σκάφη αυτά μπορούν να αποτελούν ιδιοκτησία 
Ναυταθλητικού Σωματίου ή Ομίλου, ή και ιδιωτικών μελών 
των Σωματίων αυτών. 

3. - Τα σκάφη, που ανήκουν στην δύναμη κάθε Ναυτα- 
θλητικού Σωματείου ή Ομίλου, πρέπει να φέρουν καθαρά 
και ανεξίτηλα τα διακριτικά σημεία του Σωματείου τους 
και τον αριθμό τους, ο οποίος γράφεται και επί της ιστιο- 
φορίας τους. 

Άρθρο 142 

1. - Τα μη μηχανοκίνητα μικρά σκάφη, που ανήκουν σε 
Ναυταθλητικά Σωματεία ή Ομίλους, εξαιρούνται της υπο- 
χρεώσεως εγγραφής στα Βιβλία Εγγραφής Μικρών Σκα¬ 
φών (ΒΕΜΣ) του λιμένα. Στην περίπτωση αυτή, το Ναυτα¬ 
θλητικό Σωματείο οφείλει να παραδίδει στην Λιμενική Αρ¬ 
χή, κατάσταση στην οποία να περιέχονται όλα τα στην 
δύναμη του γραμμένα σκάφη και στην οποία αναφέρεται 
κάθε φορά ο τύπος, οι διαστάσεις, η κινητήριος δύναμη, 
καθώς και τα διακριτικά σημεία και ο αριθμός κάθε σκά¬ 
φους. Η κατάσταση αυτή τηρείται πάντοτε ενήμερη με 
φροντίδα του Σωματείου. 

2. - Οι διοικούντες τα Ναυταθλητικά Σωματεία ευθύνο- 
νται για τη διατήρηση τους στη δύναμη των γραμμένων 
σκαφών, σε καλή κατάσταση από άποψη ασφαλούς ναυ¬ 
σιπλοΐας και εξαρτισμού γενικά. Ευθύνονται επίσης για 
την επάνδρωση τους με ικανούς και κατάλληλους χειρι¬ 
στές και πληρώματα κατά τις σχετικές προβλέψεις των 
ισχυόντων εσωτερικών τους κανονισμών, οι οποίοι κοινο¬ 
ποιούνται έγκαιρα στη Λιμενική Αρχή, καθώς και για τη λή¬ 
ψη των απαραίτητων μέτρων, της τηρήσεως από αυτούς 
των κανόνων ναυσιπλοΐας και των διατάξεων του παρό¬ 
ντος Κανονισμού Λιμένος, ανεξάρτητα της ειδικότερης 
ευθύνης των χειριζομένων αυτά. 

Άρθρο 143 

1. - Δεν επιτρέπεται ο απόπλους σκαφών αναψυχής, 
εφόσον αυτά δεν πληρούν τις ισχύουσες κάθε φορά δια¬ 
τάξεις περί ασφάλειας της ναυσιπλοΐας τις αναφερόμε- 
νες στην κατηγορία τους και δεν έχουν επαρκές και 
έμπειρο πλήρωμα. 

2. - Δεν επιτρέπεται η απομάκρυνση σκαφών αναψυχής 
από την περιοχή του λιμένα χωρίς έγγραφη άδεια της Λι- 

μενικής Αρχής, στην οποία να αναγράφονται και οι επι- 
βαίνοντες σε αυτά. Εξαιρούνται της απαγόρευσης αυτής: 

α) τα ναυπηγήματα, τα αποκλειστικά προοριζόμενα για 
το ναυτικό αθλητισμό, εφόσον αυτά ανήκουν στην δύνα¬ 
μη αναγνωρισμένων ναυτικών Σωματείων. 

β) τα αλιευτικά (επαγγελματικά - ερασιτεχνικά), τα 
οποία είναι εφοδιασμένα με την προβλεπόμενη άδεια. 

ΚΕΦΑΛΑΙΟ ΛΣΤ' 

ΘΑΛΑΣΣΙΕΣ ΤΕΡΨΕΙΣ-ΑΘΛΗΜΑΤΑ- 
ΕΟΡΤΕΣ-ΙΣΤΙΟΠΛΟΪΑ 

Άρθρο 144 

1. - Απαγορεύεται η ιστιοπλοΐα τόσο εντός του λιμένα 
όσο και σε ακτίνα 500 μέτρων από της εισόδου του, καθώς 
επίσης και εντός των διαύλων, κοντά σε αγκυροβόλια και 
σε περιοχές, όπου παρατηρείται αυξημένη κίνηση από 
διελεύσεις πλοίων. 

2. - Η Λιμενική Αρχή μπορεί: 

α) Να απαγορεύει την ιστιοπλοΐα σε λέμβους των οποί¬ 
ων η κατάσταση, από απόψεως σκάφους και ιστιοφορίας, 
δεν παρέχει επαρκή ασφάλεια και δεν επιβαίνει σε αυτή 
έμπειρος ναυτικός. 

β) Να αναστέλλει ή να περιορίζει τον πλου ιστιοφόρων 
λέμβων, εάν από την κατάσταση του καιρού προβλέπεται 
κίνδυνος. 

Άρθρο 145 

Η διδασκαλία ιστιοπλοΐας επιτρέπεται μόνο σε εφοδια¬ 
σμένους από την Λιμενική Αρχή, με ειδική άδεια, η οποία 
χορηγείται σε έμπειρους ναυτικούς ή εφοδιασμένους με 
το σχετικό δίπλωμα, πτυχίο ή άδεια ναυτικής ικανότητος. 

Άρθρο 146 

Ναυτικοί αγώνες και εορτές 

1. - Δεν επιτρέπεται στο λιμένα και στην περιοχή του, η 
οργάνωση και τέλεση ναυτικών εορτών ή αγώνων ή επι¬ 
δείξεων, κατά τις οποίες πρόκειται να χρησιμοποιηθούν 
πλοία και πλωτά μέσα, κρηπιδώματα, κτίσματα ή εγκατα¬ 
στάσεις και παραθαλάσσιοι γενικά χώροι, χωρίς προη¬ 
γούμενη έγκριση της Λιμενικής Αρχής. 

2. - Αυτοί, που οργανώνουν τέτοιες εορταστικές συγκε¬ 
ντρώσεις, ή άλλες ομαδικές εκδηλώσεις, υποχρεούνται 
να υποβάλλουν στη Λιμενική Αρχή τρεις (3) τουλάχιστον 
ημέρες πριν από τηντέλεση της εορτής σχετικά αίτηση, η 
οποία να περιλαμβάνει το πρόγραμμα και τις λοιπές λε¬ 
πτομέρειες. 

3. - Οι οργανωτές τέτοιων εορτών υποχρεούνται να 
παίρνουν κάθε πρόσφορο μέτρο για την πρόληψη ατυχη¬ 
μάτων και εξασφάλιση της ελεύθερης κυκλοφορίας των 
θεατών και να συμμορφούνται σε κάθε σχετική υπόδειξη 
της Λιμενικής Αρχής. 

Άρθρο 147 
Θαλάσσια Λουτρά 

1. - Η λήψη θαλάσσιου λουτρού εντός του λιμένος και 
των διαύλων απαγορεύεται. 

2. - Από τη Λιμενική Αρχή μπορεί να απαγορεύεται η λή¬ 
ψη θαλασσίων λουτρών σε ορισμένες θαλάσσιες περιο¬ 
χές, για λόγους ασφάλειας, υγιεινής ή για άλλη αιτία. 

3. - Οι περιοχές στις οποίες απαγορεύεται η λήψη θα¬ 
λασσίου λουτρού, σημαίνονται με φροντίδα του Λιμενι¬ 
κού Ταμείου ή του αρμόδιου Οργανισμού τοπικής αυτο- 
διοικήσεως, κατόπιν υποδείξεως της Λιμενικής Αρχής. 


Άρθρο 148 

1. - Η ανέγερση λουτρικών εγκαταστάσεων σε θαλάσσι¬ 
ους ή παραλιακούς χώρους, επιτρέπεται μόνο κατόπιν εγ¬ 
γράφου αδείας των κατά νόμο αρμοδίων Αρχών, για την 
οποία πρέπει να ειδοποιείται η Λιμενική Αρχή, με φροντί¬ 
δα των ενδιαφερομένων. 

2. - Για τη λειτουργία των ανωτέρω εγκαταστάσεων, 
απαιτείται έγγραφη έγκριση της Λιμενικής Αρχής, η οποία 
παρέχεται κατόπιν επιθεωρήσεως και ελέγχου κατά την 
έναρξη κάθε θερινής περιόδου, των όρων ασφαλείας, κα- 
θαριότητος, επάρκειας και υγιεινής των λουτρικών εγκα¬ 
ταστάσεων και των εντός αυτών κυλικείων. 

3. - Οι ιδιοκτήτες μόνιμων λουτρικών εγκαταστάσεων 
καθώς και οι εκμεταλλευόμένοι αυτές, υποχρεούνται να 
επισημαίνουν τα όρια, μέσα στα οποία απαγορεύεται η κί¬ 
νηση και κυκλοφορία όλων των μηχανοκινήτων σκαφών 
με σειρά ευδιάκριτων πλωτών σημαντήρων ή άλλων εμ¬ 
φανών επιπλεόντων αντικειμένων, τα οποία τοποθετού¬ 
νται κατά τις υποδείξεις της Λιμενικής Αρχής. 

Άρθρο 149 

Οι εκμεταλλευόμενοι λουτρικές εγκαταστάσεις υπο- 
χρεούνται: 

α) Να τηρούν γενικά τους όρους υγιεινής και καθαριό- 
τητος των εγκαταστάσεων, συμμορφούμενοι και προς τις 
υποδείξεις της Λιμενικής Αρχής. 

β) Να μην επιτρέπουν την είσοδο σε άτομα, που πά¬ 
σχουν από δερματικές νόσους. 

γ) Να δέχονται προς φύλαξη χρήματα, τιμαλφή ή άλλα 
αντικείμενα αξίας, τα οποία παραδίδονται εις αυτούς από 
τους λουόμενους. Η παράδοση και παραλαβή πρέπει να 
πραγματοποιείται με βιβλίο, το οποίο να τηρείται από την 
υπηρεσία των λουτρικών εγκαταστάσεων και εις το οποίο 
να αναγράφονται τα αντικείμενα, που θα παραδίδονται 
προς φύλαξη και θα βεβαιούται η παράδοση με υπογρα¬ 
φή του παραδίδοντος και παραλαμβάνοντος χωρίς καμ- 
μία πρόσθετη αμοιβή. 

δ) Να μην χορηγούν στους λουόμενους λουτρική περι- 
βολή και προσόψια. 

ε) Να τοποθετούν στα σημεία καθόδου των λουσμένων 
προς την θάλασσα, κατάλληλους χειραγωγούς τεταμέ¬ 
νων σχοινιών για να συγκροτούνται από αυτούς οι λουσ¬ 
μένοι. 

στ) Να μεριμνούν για την καθαριότητα και αισθητική του 
θαλασσίου και χερσαίου χώρου, φροντίζοντας ιδιαίτερα 
για την αφαίρεση και απομάκρυνση γυάλινων, μεταλλι¬ 
κών κ.λ.π. αντικειμένων, επικινδύνων για τους λουόμε¬ 
νους και να διατηρούν γενικά τον βυθό καθαρό και απαλ¬ 
λαγμένο από τέτοια αντικείμενα ή βράχους, που να μπο¬ 
ρούν να προκαλέσουν τραυματισμό των λουσμένων. 

ζ) Να τοποθετούν σε επίκαιρα και εμφανή σημεία του 
θαλασσίου χώρου, ευανάγνωστες πινακίδες ενδεικτικές 
του βάθους της θάλασσας και των τυχόν ανωμαλιών του 
βυθού. 

η) Να διατηρούν λέμβο με ικανό κολυμβητή και επαρκή 
αριθμό καταλλήλων σωσιβίων για την παροχή βοήθειας 
σε λουόμενους, που κινδυνεύουν. 

θ) Να διατηρούν κατάλληλο θάλαμο με ανάκλιντρο και 
τα απολύτως αναγκαία φαρμακευτικά είδη, για την παρο¬ 
χή πρώτων βοηθειών στους λουσμένους, προσλαμβάνο¬ 
ντας και ειδικό πρόσωπο, που να έχει άδεια νοσοκόμου. 

ι) Να αναρτούν σε περίοπτη θέση των λουτρικών εγκα¬ 
ταστάσεων πίνακα, ο οποίος να περιλαμβάνει απόσπα¬ 
σμα των διατάξεων του παρόντος Κανονισμού, περί θα¬ 
λασσίων λουτρών, το τιμολόγιο εισόδου, τις ώρες λει¬ 
τουργίας των λουτρών, το ονοματεπώνυμο του 
υπευθύνου Διευθυντού και τον αριθμό τηλεφώνου της 
αρμόδιας Λιμενικής Αρχής, στην οποία μπορούν να απευ¬ 
θύνονται οι λουόμενοι, σε περίπτωση ανάγκης. 

ια) Να επιμελούνται της καλής συντηρήσεως των ανα¬ 
βατήρων καταδύσεων, καθώς και των κλιμάκων καθόδου 
στην θάλασσα, φροντίζοντας για τον καθαρισμό αυτών 
απάτην γλοιώδη ουσία, που επικάθεται συνήθως στις κλί¬ 
μακες, ευθυνόμενοι για κάθε ατύχημα, που προέρχεται 
από ελαττωματικότητα αυτών. 

ιβ) Να έχουν κυκλικά σωσίβια, με αρκετά λεπτό συρμα¬ 
τόσχοινο ή κατάλληλο σχοινί τοποθετημένο σε κατάλλη¬ 
λες θέσεις, κατά τρόπο που να επιτρέπει τη χρήση από 
οποιοδήποτε πρόσωπο, για την παροχή βοήθειας σε άτο¬ 
μα που κινδυνεύουν. Να επισημαίνουν με σχετικές ενδει¬ 
κτικές πινακίδες σε σημεία, που να φαίνονται τους κοινό¬ 
χρηστους χώρους, να παρέχουν (ντουζ) και επαρκή αφο¬ 
δευτήρια ανδρών και γυναικών, σε διαφορετικές θέσεις 
και να απαγορεύουν την είσοδο σε πρόσωπα, που συνο¬ 
δεύονται από κατοικίδια ζώα και να δίνουν πρόθυμα τα 
στατιστικά στοιχεία, που ζητά η Λιμενική Αρχή. 

ιγ) Να απαγορεύουν την είσοδο στις λουτρικές εγκατα¬ 
στάσεις και στην περιοχή τους σε άτομα, που φέρουν 
όπλα υποβρυχίου αλιείας. 

Αυτοί που τυχόν φέρουν τέτοια όπλα πρέπει να τα πα¬ 
ραδίδουν κατά την είσοδό τους προς φύλαξη, στον υπεύ¬ 
θυνο των λουτρικών εγκαταστάσεων. 

ιδ) Να παραδίδουν στη Λιμενική Αρχή κάθε απωλεσθέν 
αντικείμενο, που παραδόθηκε εις αυτούς με πλήρη στοι¬ 
χεία του ευρέτου, για να γραφεί στα βιβλία απωλεσθέ- 
ντων και να γίνουν οι απαραίτητες ενέργειες για την ανεύ¬ 
ρεση του κατόχου. 

Άρθρο 150 

1. - Οι λουόμενοι οφείλουν: 

α) Να φέρουν κόσμια λουτρική περιβολή, απαγορευμέ¬ 
νης της λήψεως θαλασσίου λουτρού χωρίς λουτρική πε- 
ριβολή στους άρρενες από ηλικίας πέντε (5) ετών και άνω 
και στις θήλεις από ηλικίας τριών (3) ετών. 

β) Να μην ρίπτουν στην θάλασσα αντικείμενα επικίνδυ¬ 
να για τους λουόμενους. 

γ) Να μην ασχημονούν, βρίζουν ή ενοχλούν κατά οποι- 
ονδήποτε τρόπο τους άλλους λουόμενους ή θαμώνες. 

δ) Να μην ρυπαίνουν ή προξενούν φθορά στις λουτρι¬ 
κές εγκαταστάσεις. 

ε) Να μην ασχολούνται στην ακτή ή μέσα στην θάλασσα 
με παιγνίδια, που να παρενοχλούν τους άλλους λουόμε¬ 
νους ή μπορεί να προκαλέσουν κάποια βλάβη σε αυτούς. 

στ) Να συμμορφούνται πρόθυμα προς τις συστάσεις 
και υποδείξεις των οργάνων της Λιμενικής Αρχής ή της 
υπηρεσίας των λουτρικών εγκαταστάσεων. 

ζ) Απαγορεύεται η κυκλοφορία ζώων καθώς και το λού¬ 
σιμο αυτών στους χώρους λουομένων. 

2. - Απαγορεύεται η έξοδος των λουομένων πέρα από τη 
θαλάσσια περιοχή, η οποία ενδεχομένως καθορίζεται δια 
σχετικών σημάνσεων (φελλών κ.λ.π), καθώς και η απομά¬ 
κρυνση από την ακτή σε απόσταση μεγαλύτερη από αυ¬ 
τή, που καθορίζεται από τη Λιμενική Αρχή, όταν συντρέ¬ 
χουν ειδικοί λόγοι. 


ΚΕΦΑΛΑΙΟ ΛΖ’ 

ΑΛΙΕΙΑ-ΑΛΙΕΙΣ 

Άρθρο 151 

Απαγορεύεται απόλυτα η αλιεία με κάθε μέσο: 

Εντός του λιμένος, εκτός της αλιείας από την ξηρά με 
πετονιά, καθετή ή με καλάμι και από θέσεις οριζόμενες 
από τη Λιμενική Αρχή. 

Εντός της συνήθους πορείας των πλοίων, των διαύλων 
και της περιοχής παράλλαξης ή αλλαγής πορείας των 
πλοίων. 

Σε περιοχές ναρκοπεδίων. 

Σε απόσταση μικρότερη των πεντακοσίων (500) μέτρων 
από κάθε υποβρύχια κατασκευή ή καλώδιο (αποχετευτι¬ 
κοί αγωγοί, υδρεύσεως, υποβρύχια καλώδια, τηλεπικοι¬ 
νωνιών, ηλεκτρικού κ.λ.π) 

Επίσης απαγορεύεται η αλιεία και η προσέγγιση κάθε 
πλωτού μέσου σε απόσταση μικρότερη των διακοσίων 
(200) μέτρων από στρατιωτικές γενικά εγκαταστάσεις, 
καθώς και αεροδρόμια. Το προϊόν, που αλιεύθηκε κατά 
παράβαση των ανωτέρω, κατάσχεται και εκποιείται αμέ¬ 
σως με πρόχειρη δημοπρασία από τη Λιμενική αρχή, 
όπως προβλέπεται από τις περί αλιείας διατάξεις (Ν.Δ 
420/1970) άρθρο (11) και το χρηματικό ποσό, που ει- 
σπράττεται κατατίθεται στο Δημόσιο Ταμείο, με φροντίδα 
της Λιμενικής Αρχής. 

Απαγορεύεται η κατάληψη θαλασσίου χώρου μετηνπό- 
ντιση αχρήστων ή ακαταλλήλων δικτύων ή άλλων σχετι¬ 
κών μέσων, σε σημεία διέλευσης ιχθύων (περάσματα) με 
σκοπό διατηρήσεως προτεραιότητας για την πόντιση κα¬ 
νονικών δικτύων. 

Τυχόν διαφορές, που προκύπτουν μεταξύ αλιέων επι¬ 
λύονται από τη Λιμενική Αρχή, η οποία μπορεί να καθορί¬ 
σει εκ περιτροπής την αλιεία στους ανωτέρω χώρους. 

Σε περίπτωση ύπαρξης άλλων περιπτώσεων, που δεν 
προβλέπονται απάτην κείμενη νομοθεσία και που επιβάλ¬ 
λουν απαγόρευση της αλιείας σε ορισμένους χώρους, 
αυτή μπορεί να επιβληθεί με απόφαση της Λιμενικής Αρ¬ 
χής· 

Άρθρο 152 

1. - Όλοι οι ασχολούμενοι στην αλιεία, αλιείς, αλιεργά- 
τες, πληρώματα αλιευτικών πλοίων, εργάτες ιχθυοτρο¬ 
φείων και θυννείων, καθώς και ερασιτέχνες αλιείς, πρέπει 
να εφοδιάζονται με ατομική αστυνομική άδεια αλιείας, 
που εκδίδεται από τη Λιμενική Αρχή κατόπιν υποβολής αι- 
τήσεως και δύο (2) φωτογραφιών του ενδιαφερομένου. 

2. - Από την υποχρέωση αυτή εξαιρούνται οι ερασιτέ¬ 
χνες αλιείς, που αλιεύουν με πετονιά ή καλάμι από την ξη¬ 
ρά. 

Άρθρο 153 

1. - Η άδεια αλιείας διακρίνεται σε ατομική και σκάφους. 
Η ατομική άδεια αλιείας (επαγγελματική - ερασιτεχνική) 
εκδίδεται μία φορά και θεωρείται κάθε διετία με φροντίδα 
των κατόχων, χωρίς την υποβολή αιτήσεως με απλή προ¬ 
σκόμιση αυτής στη Λιμενική Αρχή. Η αλιευτική άδεια σκά¬ 
φους (επαγγελματική - Ερασιτεχνική) εκδίδεται και ανα- 
νεούται σύμφωνα με τις οικείες διατάξεις(Β.Δ 666/66). 

2. - Σε περίπτωση αλλαγής περιοχής αλιείας η άδεια 
πρέπει να θεωρείται από την οικεία Λιμενική Αρχή του 
απόπλου και κατάπλου. 

3.- Κατά τη διάρκεια της αλιευτικής εργασίας η άδεια 
πρέπει να φέρεται επάνω στο σκάφος και να επιδεικνύε¬ 
ται σε κάθε ζήτηση των Λιμενικών Οργάνων. 

Άρθρο 154 

Σε περίπτωση απώλειας η άδεια αλιείας αντικαθιστάται 
υποχρεωτικά, με αντίγραφο της άδειας που απωλέσθη ή 
εφθάρη. 

Άρθρο 155 

1Απαγορεύεται η αλιευτική εργασία: 

α) Σε αυτούς, που δεν έχουν άδεια. 

β) Σε αυτούς, που έχουν ληξιπρόθεσμη άδεια. 

γ) Σε αυτούς, που δενεθεώρησαντην άδεια τους σε πε¬ 
ρίπτωση αλλαγής περιοχής αλιείας. 

2.- Απαγορεύεται η κατοχή ερασιτεχνικής και επαγγελ¬ 
ματικής άδειας αλιείας από το ίδιο άτομο ή να κατέχει το 
ίδιο άτομο περισσότερες από μία άδειας αλιείας. 

Άρθρο 156 

1 .-Όλα τα αλιευτικά σκάφη, πρέπει να είναι εφοδιασμέ¬ 
να με άδεια κυκλοφορίας αλιευτικού σκάφους. 

2. - Οι διατάξεις των άρθρων 132 - 133 εφαρμόζονται 
κατ’ αναλογία και για τις άδειες των αλιευτικών πλοίων. 

3. - Όλα τα σκάφη εσωτερικής αλιείας πρέπει να φέρουν 
γραμμένο το όνομα και στοιχεία νηολογίου αυτών στις 
δύο παρειές της πρώρας και στην πρύμνη. Το μέγεθος 
των γραμμάτων καθορίζεται από τη Λιμενική Αρχή, βάσει 
των διαστάσεων του σκάφους. Η Λιμενική Αρχή και εφ’ 
όσον λόγοι ασφαλείας ή ελέγχου επιβάλλουν αυτό, μπο¬ 
ρεί να διατάξει να γράφουν και στις δύο πλευρές τους τα 
ανωτέρω στοιχεία, με τη χρήση όταν είναι ανάγκη και ει¬ 
δικής γραφής (π.χ. αντανακλωμένου φωτός κ.λ.π). 

4. - Το μέτρο, το οποίο αναφέρεται στην προηγούμενη 
παράγραφο και εφόσον συντρέχουν οι ίδιοι λόγοι, μπορεί 
να επεκτείνεται και σε κάθε άλλη κατηγορία σκαφών, τα 
οποία κυκλοφορούν στην περιοχή της Λιμενικής Αρχής. 

5. - Οι εργαζόμενοι ως αλιεργάτες σε κάθε αλιευτικό 
σκάφος πρέπει να είναι ασφαλισμένοι στο I. Κ. Α, και οι αλ¬ 
λοδαποί, εκτός της ανωτέρω ασφαλίσεως, πρέπει να 
έχουν σχετική άδεια παραμονής και εργασίας από την αρ¬ 
μόδια Αρχή. Υπεύθυνοι για την τήρηση αυτού είναι ο ιδιο¬ 
κτήτης και ο πλοίαρχος του σκάφους. 

Άρθρο 157 

1. - Οι πλοίαρχοι ή κυβερνήτες των αλιευτικών σκαφών, 
υποχρεούνται όπως: 

α) Παραδίδουν στην αρμόδια υπηρεσία έγκαιρα και κα¬ 
νονικά συμπληρωμένα, τα δελτία στατιστικής αλιείας και 
να παρέχουν κάθε πληροφορία γενικά για το ποσό, είδος, 
προέλευση, τρόπο αλιείας και λοιπά στοιχεία που αφο¬ 
ρούν το αλίευμα. 

β) Συντάσσουν κατάσταση, σε δύο αντίγραφα, στην 
οποία θα αναγράφονται τα στοιχεία ταυτότητος των προ- 
σλαμβανομένων αλιεργατών. Αυτές αφού θεωρηθούν 
από τη Λιμενική Αρχή, η μία θα κρατείται απ' αυτή και η άλ¬ 
λη θα επιστρέφεται στον Κυβερνήτη, ο οποίος υποχρεού- 
ται να φέρει αυτήν στο σκάφος κατά την διάρκεια της αλι¬ 
είας. 

2. - Με απόφαση του Λιμενάρχου μπορεί ν’ απαγορευθεί 
η αλιεία οστράκων και εχινοδέρμων σε θαλάσσιες περιο¬ 
χές, όπου τα ύδατα ευρέθηκαν μολυσμένα από την οικεία 
Υγειονομική Υπηρεσία. 


Άρθρο 158 

Απαγορεύεται στα υπό ξένη Σημαία αλιευτικά πλοία η 
εντός των Ελληνικών χωρικών υδάτων αλιεία χωρίς άδεια, 
καθώς και η παρά Ελληνικών πλοίων και άλλων πλωτών 
μέσων αλιεία στα χωρικά ύδατα γειτονικών χωρών, εφό¬ 
σον αυτές απαγορεύουν αυτήν. 

Άρθρο 159 

α) Οι χώροι αγκυροβολιάς των αλιευτικών σκαφών και 
συγκροτημάτων, καθώς και οι θέσεις εκφορτώσεως και 
διαλογής των αλιευμάτων, καθορίζονται από τη Λιμενική 
Αρχή. 

β) Η τοποθέτηση για στέγνωμα ή επισκευή αλιευτικών 
δικτύων σε παραλιακούς γενικά χώρους, επιτρέπεται μό¬ 
νο κατόπιν αδείας της Λιμενικής Αρχής. 

γ) Δεν επιτρέπεται η μόνιμη τοποθέτηση για επισκευή ή 
πλύση κενών ιχθυοκιβωτίων σε κρηπιδώματα και παρα¬ 
λιακούς γενικά χώρους. 

Άρθρο 160 

Υποβρύχιος Αλιεία - Δραστηριότητα 

1. - Απαγορεύεται σε όλους να φέρουν όπλα υποβρυχί¬ 
ου αλιείας (ψαροντούφεκα) στην περιοχή λουτρικών 
εγκαταστάσεων. Εφόσον μεταφέρονται αυτά μέσω του 
λιμένος, επάνω σε πλωτά μέσα ή φέρονται στην ακτή πρέ¬ 
πει να μην τηρούνται σε κατάσταση οπλισμού. 

2. - Η χρήση αυτόνομου υποβρυχίου καταδυτικής συ¬ 
σκευής επιτρέπεται μόνο σε άτομα, που έχουν ειδικά εκ- 
παιδευθεί σε σχετική εγκεκριμένη Σχολή και έχουν πιστο¬ 
ποιητικό αυτής. 

Άρθρο 161 

1. - Η υποβρύχιος αλιεία καθώς και οποιαδήποτε υπο¬ 
βρύχια δραστηριότης απαγορεύονται: 

α) Εντός της περιοχής του λιμένος ή λουτρικών εγκατα¬ 
στάσεων. 

β) Σε παράκτιες περιοχές όπου συχνάζουν λουόμενοι. 

γ) Σε περιοχές, όπου συντελείται επαγγελματική αλιεία 
και γενικά, όπου έχουν ριφθεί κάθε φύσεως αλιευτικά ερ¬ 
γαλεία. 

δ) Σε περιοχές, όπου υπάρχει μεγάλη κίνηση πλωτών 
μέσων. 

ε) Σε άτομα ηλικίας κατώτερης των δεκαοκτώ (18) ετών. 

στ) Σε βάθη θαλάσσης μεγαλύτερα των δέκα (10) μέ¬ 
τρων για τους ελεύθερα καταδυομένους ή των τριάντα 
(30) μέτρων για τους φέροντες αυτόνομη καταδυτική συ¬ 
σκευή. 

2. - Άτομα τα οποία ασχολούνται με την υποβρύχια αλι¬ 
εία ή δραστηριότητα, οφείλουν: 

α) Να ειδοποιούν την πλησιέστερη Λιμενική Αρχή της 
περιοχής, στην οποία πρόκειται να καταδυθούν και να τη¬ 
ρούν τις διδόμενες από αυτήν οδηγίες ή απαγορεύσεις, 
ιδίως σε ότι αφορά το μέγεθος του αλιεύματος ή τις πε¬ 
ριοχές και το είδος της υποβρυχίου δραστηριότητος. 

β) Να μην καταδύονται μεμονωμένα και χωρίς συνοδό ή 
εκπαιδευτή. 

γ) Να ποντίζουν στο σημείο, όπου πρόκειται να καταδυ¬ 
θούν, σημαντήρα (πλαστικό) κίτρινου χρώματος με ερυ¬ 
θρή λωρίδα, στην οποία να γράφονται τα ψηφία ΥΔ (Υπο¬ 
βρύχια Δραστηριότης). 

δ) Να αποφεύγουντη φωτογράφηση του βυθού σε απα¬ 
γορευμένες περιοχές χωρίς άδεια της Λιμενικής Αρχής, η 
οποία δίδεται μετά από σύμφωνη γνώμη του Τοπικού 
Εφόρου Αρχαιοτήτων. 

ε) Να μη αλιεύουν με υποβρύχιο τουφέκι, φέροντας αυ¬ 
τόνομη καταδυτική συσκευή. 

στ) Να μην ανελκύουν από το βυθό ή μετακινούν τυχόν 
ευρισκόμενα στο βυθό αντικείμενα αρχαιολογικής αξίας. 
Αυτοίπου ανακαλύπτουν τέτοια αντικείμενα, οφείλουν να 
αναφέρουν στη Λιμενική Αρχή την ακριβή θέση των. 

ζ) Να μη καταδύονται μετά τη δύση του ηλίου και πριν 
την ανατολή. 

3. - Πλοία που πλέουν στην περιοχή, όπου εκτελείται 
υποβρύχια αλιεία ή δραστηριότητα, οφείλουν να απομα¬ 
κρύνονται έγκαιρα της περιοχής αυτής. 

4. - Η υποβρύχια αλιεία με ψαροντούφεκο με την βοή¬ 
θεια ηλεκτρικού φανού ή άλλου φωτιστικού μέσου, απα¬ 
γορεύεται. 

ΚΕΦΑΛΑΙΟ ΛΗ' 

ΑΠΑΓΟΡΕΥΣΗ ΟΠΟΙΑΣΔΗΠΟΤΕ 
ΜΟΡΦΗΣ ΚΑΤΑΔΥΣΗΣ ΣΕ ΠΕΡΙΟΧΕΣ 
ΑΡΧΑΙΟΛΟΓΙΚΩΝ ΘΗΣΑΥΡΩΝ 

Άρθρο 162 

Απαγορεύονται απόλυτα οι καταδύσεις με ή χωρίς χρη¬ 
σιμοποίηση καταδυτικής συσκευής αέρος, με αντλία από 
σκάφος, φορητής (αυτόνομο σκάφανδρο) ή άλλων μηχα¬ 
νημάτων καταδύσεως σε όλες τις θαλάσσιες περιοχές, 
καθώς και η πόντιση και ανέλκυση κάθε αντικειμένου, χω¬ 
ρίς άδεια. 

Άρθρο 163 

Τέτοιες καταδύσεις επιτρέπονται χάρη ψυχαγωγίας σε 
θαλάσσιες περιοχές, κατόπιν σχετικής αποφάσεως του 
αρχαιολογικού Συμβουλίου. 

ΚΕΦΑΛΑΙΟ ΛΘ' 

ΑΜΜΟΛΗΨΙΑ - ΠΑΡΑΚΤΙΕΣ ΕΠΙΧΕΙΡΗΣΕΙΣ 

Άρθρο 164 

1. - Η εξόρυξη και λήψη άμμου, χαλίκων κ.λ.π. από την 
περιοχή δικαιοδοσίας της Λιμενικής Αρχής επιτρέπεται 
μόνο υπό τις προϋποθέσεις των ισχυουσών κάθε φορά 
διατάξεων επί του θέματος αυτού. 

2. - Η εξόρυξη και λήψη άμμου από επιτρεπόμενες ως 
ανωτέρω περιοχές πρέπει να διενεργούνται επιφανειακά, 
κατά τρόπο, που να αποκλείει τη διάβρωση της ακτής ή 
της θάλασσας, σε περίπτωση κατά την οποία αυτή διε- 
νεργείται μέσα στην θάλασσα, καθώς και τη δημιουργία 
εξάρσεων ή κοιλοτήτων ή άλλων επιβλαβών καταστάσε¬ 
ων. 

Άρθρο 165 
Εκτέλεση έργων 

1. - Γιατην εκτέλεση κάθε φύσης έργων (κτισμάτων, πα¬ 
ραπηγμάτων, περιπτέρων κ.λ.π) μέσα στην περιοχή των 
Λιμενικών Αρχών, εκτός της σχετικής αδείας των αρμο¬ 
δίων υπηρεσιών, που προβλέπεται από τις υπάρχουσες 
διατάξεις, απαιτείται και ειδική άδεια της οικείας Λιμενι¬ 
κής Αρχής. 

2. - Πριν από την έναρξη εκτέλεσης κάθε έργου, ως ανω¬ 
τέρω, καθώς και μετά το τέλος αυτού, οι ενδιαφερόμενοι 
οφείλουν να ενημερώνουν σχετικά την οικεία Λιμενική Αρ¬ 
χή- 


Άρθρο 166 

Ανέλκυση ναυαγίων κ.λ.π. 

1. - Εργασίες ανελκύσεως ναυαγίων και κάθε είδους 
αντικειμένων από τη θάλασσα, ενεργούμενες κατά τις 
υπάρχουσες διατάξεις επιτρέπονται μόνο κατόπιν αδείας 
της Λιμενικής Αρχής και υπό τους όρους και περιορι¬ 
σμούς, που καθορίζονται από αυτήν. 

2. - Απαγορεύεται η εγκατάλειψη ναυαγίων ή άλλων 
αντικειμένων στην ξηρά ή μέσα στη θαλάσσια ζώνη της δι¬ 
καιοδοσίας της Λιμενικής Αρχής κατά τρόπο που να εμπο¬ 
δίζει την ναυσιπλοΐα ή την πλήρη χρήση ή εκμετάλλευση 
λιμένων, ακτών και θαλασσίων γενικά χώρων. 

3. - Απαγορεύεται η χρησιμοποίηση εκρηκτικών υλών 
κατά την διάλυση κάθε είδους ναυαγίου και σε οιοδήποτε 
θαλάσσιο χώρο, χωρίς άδεια της Λιμενικής Αρχής. 

4. - Οι ιδιοκτήτες ή αντιπρόσωποι καθώς και αυτοί, που 
επιχειρούν ανελκύσεις, ευθύνονται γιατηντυχόν μη ανέλ¬ 
κυση εντός της παραχωρούμενης σε αυτούς προθεσμίας 
από τη Λιμενική Αρχή, καθώς και για κάθε παράλειψη επι- 
σημάνσεως του από την αιτία αυτή δημιουργουμένου 
ναυτιλιακού κινδύνου, επιφυλασσομένης και της εφαρ¬ 
μογής των διατάξεων του ν.2881/2001 (ΦΕΚΑ 16). 

Άρθρο 167 

Νεωλκεία, ναυπηγεία, μηχανουργεία 

1. - Για την ίδρυση και λειτουργία νεωλκείων, ναυπηγεί¬ 
ων κ.λ.π, παρομοίων εγκαταστάσεων, απαιτείται άδεια 
της Λιμενικής Αρχής, εκδιδόμενη βάσει των ισχυουσών 
διατάξεων. 

2. - Δεν επιτρέπεται η ανέλκυση επάνω στην ξηρά, επι¬ 
σκευή ή κατασκευή ναυπηγημάτων, χωρίς την άδεια της 
Λιμενικής Αρχής, η οποία καθορίζει και τις τυχόν προϋπο¬ 
θέσεις ανέλκυσης. 

3. - Απαγορεύεται η έναρξη εκτέλεσης κάθε εργασίας 
ναυτικής κατασκευής ή μετασκευής, μεγάλης έκτασης, 
σε Ελληνικό πλοίο, χωρίς προηγούμενη προσκόμιση στη 
Λιμενική Αρχή της αναγκαίας προς τούτο εγγράφου 
εγκρίσεως της Δ.Ε.Ε.Π. 

4. - Οι υπεύθυνοι των ναυπηγείων, μηχανουργείων και 
νεωλκείων, υποχρεούνται να τηρούν βιβλίο, στο οποίο να 
αναγράφονται τα στοιχεία των κατασκευαζομένωνή δια- 
λυομένων για οποιαδήποτε αιτία σκαφών. 

5. - Όλα τα ναυπηγεία, νεωλκεία και μηχανουργεία, που 
λειτουργούν στην περιοχή της Λιμενικής Αρχής, υποχρε- 
ούνται να είναι εφοδιασμένα με τα καθοριζόμενα από την 
Πυροσβεστική Υπηρεσία πυροσβεστικά μέσα. 

6. - Το τιμολόγιο ανέλκυσης και καθέλκυσης των σκα¬ 
φών, καθορίζεται με απόφαση της Λιμενικής Αρχής, κα¬ 
νονικά αιτιολογημένης, μετά την έγκριση του ΥΕΝ. 

7. - Για κάθε ενέργεια εργασίας επισκευής, ενημερώνε¬ 
ται η Λιμενική Αρχή, προς παρακολούθηση και έλεγχο του 
τρόπου ενέργειας της επισκευής, κατά τις οδηγίες της 
Δ.Ε.Ε.Π. 

8. - Υπεύθυνοι για την κατά την προηγούμενη παράγρα¬ 
φο ενημέρωση είναι εξίσου, οι πλοιοκτήτης, πράκτορας, 
πλοίαρχος καθώς και αυτός που έχει αναλάβει την εκτέ¬ 
λεση των εργασιών επισκευής. 

Άρθρο 168 

1.- Οι ιδιοκτήτες των ναυπηγείων, νεωλκείων, ή μηχα¬ 
νουργείων, που λειτουργούν στον λιμένα και στην περιο¬ 
χή του, υποχρεούνται να τηρούν με ακρίβεια, κατά τις 

υποδείξεις της Λιμενικής Αρχής, πίνακα στον οποίο να 
αναφέρονται οι απασχολούμενοι υπάλληλοι και εργάτες. 

2. - Όλα τα ναυπηγεία, νεωλκεία ή μηχανουργεία, που 
λειτουργούν στην περιοχή του λιμένα, υποχρεούνται να 
διαθέτουν τον αναγκαίο εξοπλισμό πυρασφάλειας, τον 
οποίο ήθελε υποδείξει σε αυτά η αρμόδια Π.Υ, να διατη¬ 
ρούν αυτόν σε τέτοια κατάσταση και σε τέτοιες θέσεις, 
που υποδεικνύεται κατά τις εκτελούμενες από την Π.Υ, 
περιοδικές επιθεωρήσεις. 

3. - Όλοι οι εργαζόμενοι επάνω στα πλοία τεχνικοί και ερ¬ 
γάτες για κατασκευές, επισκευές ή διαλύσεις πλοίων είτε 
αυτά ευρίσκονται επάνω στις εσχάρες, είτε παραμένουν 
επ' αγκύρα κ.λ.π, οφείλουν να ακολουθούν τις οδηγίες 
της ΔΕΕΠ σε ότι αφορά τον τρόπο εργασίας και τα προ- 
φυλακτικά μέτρα, προς αποφυγή πυρκαϊάς ή άλλου κιν¬ 
δύνου, που πρέπει να λάβουν. 

Άρθρο 169 

1. - Απαγορεύεται η χωρίς προηγούμενη άδεια της Λιμε¬ 
νικής Αρχής: 

α) Διάλυση του σκάφους. 

β) Μεταβολή των χαρακτηριστικών του διαστάσεων. 

γ) Τοποθέτηση στο σκάφος μηχανής, καθώς και η εξα¬ 
γωγή ή αντικατάσταση της εγκατεστημένης σε αυτό μη¬ 
χανής. 

δ) Τοποθέτηση στο σκάφος σωσιβίου λέμβου ή πνευ¬ 
στής σωσιβίου σχεδίας, καθώς και η εξαγωγή και η αντι¬ 
κατάσταση των σε αυτό εγκαταστημένων. 

2. - Η άδεια της Λιμενικής Αρχής για τις ανωτέρω στο 
εδάφιο β - γ και δ εργασίες, παρέχονται κατόπιν συμφώ¬ 
νου γνώμης της ΔΕΕΠ ή κατόπιν προσκομίσεως βεβαιω¬ 
τικού αναγνωρισμένου Νηογνώμονος, εφόσον πρόκειται 
περί ποιου που παρακολουθείται από αυτόν. 

ΚΕΦΑΛΑΙΟ ΛΙ' 

ΚΑΘΑΡΙΟΤΗΣ ΚΑΙ ΕΥΤΑΞΙΑ 

Άρθρο 170 

1. - Απαγορεύεται η απόρριψη μέσα στο λιμένα και τη 
χωρική θάλασσα έρματος, κάθε είδους απορριμμάτων, 
αντικειμένων, ακαταλλήλων τροφίμων, ακαθαρσιών 

κ.λ.π. 

2. - Τα είδη αυτά πρέπει να φυλάσσονται μέσα σε ειδι¬ 
κούς σάκους από νάιλον και να παραδίδονται στο υπεύ¬ 
θυνο για την περισυλλογή συνεργείο. 

3. - Απαγορεύεται η χρήση των τουαλετών, κάθε είδους 
σκαφών, όταν αυτά είναι αγκυροβολημένα στο λιμένα ή 
πλησίον των ακτών, εφόσον δεν διαθέτουν σύστημα συ- 
γκρατήσεως των λυμάτων από αυτό. Για το λόγο αυτό οι 
τουαλέτες θα σφραγίζονται με ευθύνη του πλοιάρχου και 
θα χρησιμοποιούνται μετά τον απόπλου. 

Άρθρο 171 

1. -Απαγορεύεται η κατά οιοδήποτε τρόπο ρύπανση των 
προκυμαιών, προβλητώντων θαλασσίων και παραλιακών 
γενικά χώρων, καθώς και η ανέλκυση και εναπόθεση σε 
αυτούς κάθε πλωτού μέσου ή αντικειμένου, χωρίς άδεια 
της Λιμενικής Αρχής. 

2. - Απαγορεύεται η συγκέντρωση ή απόθεση απορριμ¬ 
μάτων στους παραθαλάσσιους ή χερσαίους χώρους ή η 
απόρριψη αυτών στη θάλασσα. 

3. - Πλοίαρχοι ή ιδιοκτήτες πλοίων ή ναυπηγημάτων γε¬ 
νικά, εργολάβοι, εργάτες ή ιδιώτες, οπωσδήποτε λόγω 
της επαγγελματικής ιδιότητάς τους, εξυπηρετούντες 


σχέσεις, που υπάγονται στην εποπτείατης Λιμενικής Αρ¬ 
χής, υποχρεούνται να εκτελούν τα υποδεικνυόμενα από 
αυτή μέτρα υγιεινής, καθαριότητας και ευταξίας και ιδιαί¬ 
τερα σε περίπτωση πρόκλησης κινδύνου από μολυσματι¬ 
κές νόσους.. 

4. - Πλοίαρχοι, πράκτορες, εργάτες λιμένος και φορτω¬ 
τές ή παραλήπτες υποχρεούνται στον καθαρισμό του χώ¬ 
ρου, που χρησιμοποιείται για την φορτοεκφόρτωση των 
εμπορευμάτων. 

5. - Απαγορεύεται σε παραλιακούς γενικά χώρους η το¬ 
ποθέτηση έρματος(σαβούρας)ναυπηγημάτων ή άλλων 
βρώμικων υλικών, χωρίς προηγούμενη έγκριση της Λιμε¬ 
νικής Αρχής. 

Άρθρο 172 

1. - Απαγορεύεται ο εκκαπνισμός των πλοίων εντός των 
λιμένων, όρμων και αγκυροβολιών, καθώς και η από τους 
καπνοδόχους εξαγωγή υπό μορφή καπνού - καυσαερίων, 
δια των οποίων ρυπαίνεται υπέρμετρα η ατμόσφαιρα και 
δημιουργούνται κίνδυνοι για τη δημόσια υγεία. 

2. - Αυτός επιτρέπεται μόνο μετά την απομάκρυνση του 
πλοίου και σε απόσταση μεγαλύτερη των τριών (3) ναυτι¬ 
κών μιλιών, από τις ανωτέρω περιοχές. 

Άρθρο 173 

Απαγορεύεται η απόρριψη από τα πλοία ή τις χερσαίες 
κάθε φύσης εγκαταστάσεις (ναυπηγεία - βιομηχανίες 
κ.λ.π.) πετρελαίου, πετρελαιοειδών μιγμάτων, καταλοί¬ 
πων και γενικά κάθε τοξικής ή μολυσματικής ουσίας ή 
ακαθαρσιών, στη θάλασσα, τους λιμένες, όρμους και 
ακτές, δυναμένων να προκαλέσουν ρύπανση, σύμφωνα 
με τις ισχύουσες υγειονομικές διατάξεις. 

Άρθρο 174 

Απόρριψη πετρελαίου ή κάθε φύσεως πετρελαιοειδών 
μιγμάτων στην Ελληνική χωρική θάλασσα, συγχωρείται 
μόνο εάν αποδεδειγμένα έγινε: 

α) Για εξασφάλιση της ασφάλειας του πλοίου, πρόλη¬ 
ψης ζημίας στο πλοίο ή διάσωση ανθρώπινης ζωής στη 
θάλασσα. 

β) Από διαφυγή πετρελαίου ή πετρελαιοειδούς μίγμα¬ 
τος, συνεπεία βλάβης του πλοίου ή αναπόφευκτης διαρ¬ 
ροής, εάν αποδεδειγμένα ελήφθησαν όλες οι λογικές 
προφυλάξεις μετά τη ζημία ή την ανακάλυψη της διαρ¬ 
ροής προς πρόληψη ή μείωση αυτής και των από αυτήν 
αποτελεσμάτων. 

Άρθρο 175 

1 .-Απαγορεύεται η ρύπανση της θάλασσας στις περιο¬ 
χές των εγκαταστάσεων φορτοεκφόρτωσης πετρελαιοει¬ 
δών ή ανεφοδιασμού πλοίων από της ξηράς ή με πλωτά 
μέσα. 

2.- Υπεύθυνοι για αυτό είναι ο πλοίαρχος και ο Α' Μηχα¬ 
νικός του πλοίου, ή αυτοί, που διατηρούν ή εκμεταλλεύο¬ 
νται τις εγκαταστάσεις φορτοεκφορτώσεως πετρελαιοει¬ 
δών και ανεφοδιασμού πλοίων. 

Άρθρο 176 

1. - Απαγορεύεται η ρύπανση της θάλασσας με απόρρι¬ 
ψη υπολειμμάτων πετρελαίου ή πετρελαιοειδών μιγμά¬ 
των κατά τον δεξαμενισμό, επισκευή, διάλυση ή ανέλκυ¬ 
ση πλοίων ή ναυαγίων. 

2. - Με την επιφύλαξη ισχύος των διατάξεων του 
Ν.2881/2001 (ΦΕΚΑ 16) υπεύθυνοι για αυτό είναι ο πλοί- 

που ενεργεί τον δεξαμενισμό, την επισκευή του πλοίου ή 
την ανέλκυση ή διάλυση πλοίου ή ναυαγίου. 

3.- Πριν από την έναρξη των ανωτέρω εργασιών οι υπεύ¬ 
θυνοι της προηγούμενης παραγράφου υποχρεούνται να 
φροντίζουν για την λήψη κάθε μέτρου προς πρόληψη ρύ¬ 
πανσης της θάλασσας από τη διαρροή πετρελαίου ή πε¬ 
τρελαιοειδών μιγμάτων. 

Άρθρο 177 

Οι αναφερόμενοι στην παράγραφο 2 των άρθρων 174 
και 175 υπεύθυνοι οφείλουν να προβαίνουν στην έγκαιρη 
λήψη κάθε μέτρου για την πρόληψη ρυπάνσεως της θά¬ 
λασσας με πετρέλαιο ή πετρελαιοειδή. 

Άρθρο 178 

Οι διατάξεις του παρόντος Κανονισμού ισχύουν παράλ¬ 
ληλα με τις υποχρεώσεις τις επιβαλλόμενες από το Ν.Δ 
4529 «περί κυρώσεωςτης διεθνούς σύμβασης πρόληψης 
της ρύπανσης της θάλασσας από πετρέλαιο», Αονδίνο 
1954, όπως τροποποιήθηκε αυτό απάτη Διάσκεψη Αονδί- 
νου 1962. 

Άρθρο 179 

Κάθε βράδυ μετά το τέλος της φορτοεκφορτώσεως, οι 
σανίδες σύνδεσης του πλοίου με την ξηρά (μαδέρια), τα 
κοφίνια, τα αμάξια και όλα γενικά τα βοηθητικά εργαλεία 
της φορτοεκφόρτωσης, πρέπει να απομακρύνονται από 
τις θέσεις φορτοεκφόρτωσης και πρόσδεσης των πλοίων 
και να τηρούνται ελεύθεροι οι χώροι κυκλοφορίας. 

Άρθρο 180 

1. - Ναυπηγοεπισκευαστικές μονάδες και συνεργεία, τα 
οποία απασχολούνται στον καθαρισμό των δεξαμενών 
κυτών και κλειστών γενικά χώρων των πλοίων, με τη μέ¬ 
θοδο της αμμοβολής, υποχρεούνται να χρησιμοποιούν ει¬ 
δική συσκευή, που δύναται να απορροφά τόσο τα μεγάλα 
κατάλοιπα, όσο και τη σκόνη, η οποία δημιουργείται από 
την αμμοβολή. 

2. - Σε περιπτώσεις, κατά τις οποίες ο τελικός καθαρι¬ 
σμός γίνεται με τον ανωτέρω τρόπο, το όλο σύστημα κα¬ 
θαρισμού πρέπει να είναι κλειστού τύπου, ώστε να μην 
υπάρχει δυνατότης διαφυγής της σκόνης στην ατμό¬ 
σφαιρα. 

Άρθρο 181 

Τοποθέτηση τραπεζών, πινακίδων κ.λ.π. 

1. - Δεν επιτρέπεται η πρόσκαιρη ή οριστική εγκατάστα¬ 
ση παραπηγμάτων και περιπτέρων κάθε φύσης επί των 
παραλιακών γενικά χώρων, καθώς και η τοποθέτηση 
στους χώρους αυτούς τραπεζών, καθισμάτων ή άλλων 
αντικειμένων, χωρίς προηγούμενη έγκριση της λιμενικής 
Αρχής. 

2. - Για τη χρήση του αιγιαλού και της παραλίας καθώς 
και των κρηπιδωμάτων από τα κέντρα ψυχαγωγίας (ζαχα¬ 
ροπλαστεία, καφενεία, εστιατόρια κ.λ.π) για τοποθέτηση 
τραπεζών ή καθισμάτων, εφόσον οι χώροι αυτοί δεν χρη¬ 
σιμοποιούνται για φορτοεκφορτώσεις εμπορευμάτων και 
παραβολή ή πρυμνοδέτηση πλοίων, απαιτείται ειδική 
προςτούτο άδειατης αρμόδιας Υπηρεσίας (Δημόσιας Οι¬ 
κονομικής Υπηρεσίας ή λιμενικού Ταμείου), η οποία εκδί- 
δεται κατόπιν συμφώνου γνώμης της λιμενικής Αρχής. 

3. - Δεν επιτρέπεται σε παραλιακούς γενικά χώρους η 
τοποθέτηση διαφημιστικών ή άλλων πινακίδων ή το κρέ¬ 


μασμα αυτών σε παραλιακούς στύλους, φανοστάτες και 
κιγκλιδώματα, χωρίς προηγούμενη έγκριση της λιμενικής 
Αρχής, η οποία καθορίζει και τις τυχόν απαραίτητες προ¬ 
ϋποθέσεις. 

Άρθρο 182 

1. -Απαγορεύονται τατραγούδια, οι φωνές, καθώς καιη 
πρόκληση άσκοπων θορύβων, σε ολόκληρη την έκταση 
του λιμένος καθώς και η κατά οποιονδήποτε τρόπο δια¬ 
τάραξη της κοινής ησυχίας, ευταξίας και εργασίας σε αυ¬ 
τόν. 

2. -Ηέντασητωνχρησιμοποιουμένωνσεπαραθαλάσσια 
κέντρα ραδιοφώνων, μεγαφώνων και κάθε είδους μουσι¬ 
κών οργάνων πρέπει να είναι τέτοια, ώστε να μην διατα- 
ράσσεται η ησυχία των περίοικων. 

3. - Απαγορεύεται κάθε εργασία, που προξενεί θόρυβο 
και διαταράσσει την κοινή ησυχία κατά τις μη επιτρεπό¬ 
μενες ώρες. 

4. - Οι ώρες κοινής ησυχίας καθορίζονται για την θερινή 
περίοδο (1/5-30/9) από 14:30-17:30 και 23:00-07:00 της 
επομένης και για την χειμερινή (1/10 - 30/4) από ώρα 
14:30-16:00 και 22:00 - 08:00 της επομένης. 

Άρθρο 183 

Τα κέντρα περιοχής δικαιοδοσίας μας πρέπει να λει¬ 
τουργούν: 

α) Κατά τη χειμερινή περίοδο από ώρα 06:00 ως 24:00. 

β) Κατά τη θερινή περίοδο 05:00 ως 01:00. Τα ανωτέρω 
κέντρα μπορούν να παρατείνουν το κλείσιμο τους 14 ώρα 
κατ’ ανώτατο όριο ή και να ανοίγουν 14 ώρα πριν από την 
κανονική ώρα αποκλειστικά και μόνο για να γίνουν οι ερ¬ 
γασίες καθαριότητος καιευπρεπισμού, απαγορευομένης 
της παραμονής πελατών μέσα σε αυτά κατά την ώρα αυ¬ 
τή. 

Άρθρο 184 

Η λιμενική Αρχή μπορεί να χορηγεί άδεια παράτασης 
του κλεισίματος διαφόρων κέντρων ή και διανυκτέρευσης 
αυτών, εφόσον λόγοι δημόσιας τάξεως και ασφάλειας 
δεν είναι αντίθετοι προς αυτό και εφόσον, κατά την κρίση 
της, δεν πρόκειται να διαταραχθεί η νυχτερινή ησυχίατων 
περίοικων, καθώς επίσης και να μειώνει τις ώρες λειτουρ¬ 
γίας τους, εφόσον ειδικοί λόγοι επιβάλλουν αυτό. 

Άρθρο 185 

Οι διευθυντές των κέντρων, που αναφέρονται στα 
προηγούμενα άρθρα υποχρεούνται να αναρτούν σε μέ¬ 
ρος του καταστήματος του;, που να φαίνεται: 

α) Πίνακα, ο οποίος να περιλαμβάνει το ονοματεπώνυ¬ 
μο, ηλικία, τόπο καταγωγής και διεύθυνση κατοικίας 
τους. 

β) Πίνακα, ο οποίος να περιέχει τα ίδια στοιχεία των 
υπαλλήλων και επί πλέον τις ώρες μεσημβρινής και νυ¬ 
χτερινής διακοπής της εργασίας τους και τις ώρες λει¬ 
τουργίας του καταστήματος. 

Οι ανωτέρω πίνακες πρέπει να θεωρούνται από τη λιμε¬ 
νική Αρχή. 

Άρθρο 186 

Κατά τις Κυριακές και τις ημέρες, κατά τις οποίες βάσει 
της κείμενης νομοθεσίας εφαρμόζεται ο Νόμος «περί Κυ¬ 
ριακής αργίας» οι ώρες ανοίγματος και κλεισίματος των 
ανωτέρω κέντρων πρέπει να συμπίπτουν με τις προβλε- 
πόμενες από το Νόμο ώρες. 

Άρθρο 187 

1. - Απαγορεύονται μέσα στα δημόσια κέντρα της πε¬ 
ριοχής δικαιοδοσίας μας, τα τραγούδια, απαγγελίες, κά¬ 
θε είδους μουσική, καθώς και χρησιμοποίηση ορχήστρας 
κατά τις ώρες κοινής ησυχίας. 

2. - Κατ’ εξαίρεση μπορεί να επιτραπεί με έγγραφη άδεια 
της Λιμενικής Αρχής, η χρησιμοποίηση μεγαφώνων κα¬ 
θώς και χρησιμοποίηση ορχήστρας, σε χαμηλότερη έντα¬ 
ση μέχρι της 24:00 ώρας, δυναμένης να παραταθεί μέχρι 
της 03:00 πρωινής ώρας, σε εξαιρετικές περιπτώσεις, 
εφόσον δεν διαταράσσεται η ησυχία των περίοικων 

3. - Η κατ’ εξαίρεση χορηγούμενη ανωτέρω άδεια, ανα¬ 
καλείται εφόσον ο Διευθυντής του κέντρου δεν συμμορ- 
φούται μετους υποδεικνυόμενους όρους ασφαλείας, υγι¬ 
εινής, ευκοσμίας και ευταξίας του κέντρου, ή το κέντρο να 
δώσει αφορμή σε ζητήματα, που αφορούντα ήθη. 

Άρθρο 188 

Υπεύθυνοι τήρησης των ανωτέρω οριζομένων είναι οι 
Διευθυντές των κέντρων, οι οποίοι οφείλουν να συμμορ- 
φούνται προς τις ισχύουσες κάθε φορά σχετικές διατά¬ 
ξεις και προς τις οδηγίες και υποδείξεις των αρμόδιων Λι¬ 
μενικών Οργάνων καθώς και τις αγορανομικές διατάξεις. 

ΚΕΦΑΛΑΙΟ ΜΑ' 

ΓΕΝΙΚΕΣ ΔΙΑΤΑΞΕΙΣ 
Μέτρα τάξεως επί Ε/Γ - Ο/Γ πλοίων 

Άρθρο 189 

Υποχρεώσεις πλοιάρχου και πληρώματος 

1. - Ο πλοίαρχος κάθε επιβατηγού οχηματαγωγού πλοί¬ 
ου, καθώς και οι οριζόμενοι από αυτόν κατά τις υπάρχου- 
σες διατάξεις αρμόδιοι και υπεύθυνοι από το πλήρωμα, 
οφείλουν να λαμβάνουν όλα τα απαραίτητα μέτρα για την 
ασφαλή διακίνηση οχημάτων και επιβατών, έχμαση και 
στοιβασίατωνοχημάτων, εντόςτου πλοίου, καθώς καικά- 
θε πρόσφορο μέτρο γιατηντήρηση των υπαρχουσών κά¬ 
θε φορά διατάξεων «περί μεταφοράς οχημάτων δια Ο/Γ 
πλοίων». 

Κάθε παράβαση των ανωτέρω από τον πλοίαρχο και των 
για κάθε περίπτωση υπεύθυνων, συνεπάγεται την επιβο¬ 
λή των νόμιμων κυρώσεων. 

2. - Οι ανωτέρω οφείλουν επίσης: 

α) Να ελέγχουν την καθαριότητα του καταστρώματος 
οχημάτων, πριν από την είσοδο των οχημάτων και να δια¬ 
τηρούν σε ξηρά κατάσταση αυτό, ώστε να εξασφαλίζεται 
η έλλειψη ολισθηρότητος των, από την υγρασία ή διαχύ¬ 
σεις λιπαρών ή άλλων ουσιών. 

β) Να ελέγχουν πριν από την επιβίβαση τη στερέωση 
του φορτίου πάνω στα οχήματα και ιδιαίτερα εκείνου του 
μεγάλου βάρους και όγκου, ώστε να είναι αδύνατη η με¬ 
τακίνηση αυτού στον πλου κατά τους κλυδωνισμούς του 
πλοίου. Ο οδηγός ή ιδιοκτήτης του οχήματος οφείλει να 
φροντίζει για την ασφάλιση αυτού και όταν επισημαίνεται 
η έλλειψη αυτής πρέπει να αναφερθεί στον πλοίαρχο ή 
την Λιμενική Αρχή. 

γ) Να απαγορεύουν την ταυτόχρονη αποεπιβίβαση επι¬ 
βατών και οχημάτων από την ίδια θύρατου Ο/Γ καιτηνπα- 
ραμονή των επιβατών μέσα στα επιβιβαζόμενα στο πλοίο 
οχήματα ή στους χώρους γενικά της φορτώσεως αυτών. 

δ) Να απαγορεύουν τη λειτουργία της μηχανής των 
οχημάτων πέρα από το χρόνο, ο οποίος απαιτείται για την 
είσοδο και έξοδο αυτών από το πλοίο. Μετά το τέλος των 


χειρισμών στοιβασίας, το κλειδί εκκινήσεως κάθε οχήμα¬ 
τος πρέπει να αφαιρείται και να κρατείται από τον ιδιο¬ 
κτήτη του. 

ε) Να φροντίζουν να υπάρχουν τοποθετημένες, προς 
ενημέρωση των οδηγών των οχημάτων σε κατάλληλα και 
εμφανή σημεία του πλοίου, ειδικότερα στη θύρα εισόδου 
και μέσα στο χώρο στοιβασίας των οχημάτων, πινακίδες, 
διαστάσεων 1,00X0,70 μ. οι οποίες σε λευκή επιφάνεια να 
φέρουν γραμμένη με ερυθρά κεφαλαία γράμματα στην 
Ελληνική και Αγγλική γλώσσα την ειδοποίηση «ΑΠΑΓΟ¬ 
ΡΕΥΕΤΑΙ ΤΟ ΚΑΠΝΙΣΜΑ ΚΑΙ Η ΜΕΤΑΦΟΡΑ ΕΥΦΛΕΚΤΩΝ 
ΚΑΙ ΕΚΚΡΗΚΤΙΚΩΝ ΥΛΩΝ», «ΝΟ 5ΜΟΚΙΝΘ - ΝΟ ΤΒΑΝ3- 
ΡΟΒΤΑΤΙΟΝ ΟΡ ΙΝΡΕΑΜΑΒΕΕ3 ΑΝϋ ΕΧΡίΟδίνΕδ». 

στ) Να απαγορεύουν την επιβίβαση οχημάτων, τα οποία 
μεταφέρουν εύφλεκτες ή εκρηκτικές ύλες, κατά τα οριζό¬ 
μενα από τον ισχύοντα κάθε φορά κανονισμό μεταφοράς 
επικινδύνων υλών με τα πλοία. 

ζ) Να φροντίζουν στον χώρο των Ο/Γ ανοικτού τύπου, 
πριν από τον καταπέλτη να υπάρχει προστατευτική αλυ¬ 
σίδα ή άλλο μέσο, προς παρεμπόδιση εξόδου των επιβα¬ 
τών κατά τις προσγειαλώσεις ή προσδετήσεις πριν από 
την ασφαλή πρόσδεση του σκάφους. 

η) Να φροντίζουν, για την κατάλληλη διευθέτηση του 
καταπέλτη κατά τις αποεπιβιβάσεις των οχημάτων προς 
εξασφάλιση της σταθερότητας αυτού και της ομαλής 
πρόσβασης προς την ξηρά και αντίστροφα, σε όλο το μή¬ 
κος επαφής με την ξηρά. 

θ) Να φροντίζουν, ώστε φορτία, που δεν είναι επικίνδυ¬ 
να και δεν μεταφέρονται με οχήματα, να στοιβάζονται με 
επιμέλεια σε κατάλληλες θέσεις του πλοίου, εκτός του 
χώρου στοιβασίας των οχημάτων. 

ι) Να κλείνουν μετά το τέλος στοιβασίας των οχημάτων 
και πριν από τον απόπλου στεγανά και με όλα τα διαθέσι¬ 
μα μέσα, τις θύρες εισόδου - εξόδου των οχημάτων, τους 
καταπέλτες, τις στεγανές θύρες και ανθρωποθυρίδες κα¬ 
ταστρώματος οχημάτων, οι οποίες πρέπει να παραμέ¬ 
νουν κλειστές σε όλη τη διάρκεια του πλου. 

3.- Για να εξασφαλισθεί η τήρηση της στην παράγραφο 
2στ απαγορεύσεως, πρέπει να διενεργείται έλεγχος του 
φορτίου με επιτόπια έρευνα ή σε αδυναμία αυτής, με τα 
φορτωτικά έγγραφα και υπεύθυνη δήλωση του οδηγού, 
του κατωτέρω τύπου, πριν από την επιβίβαση του οχήμα¬ 
τος στο Ο/Γ πλοίο. 

ΥΠΕΥΘΥΝΗ ΔΗΛΩΣΗ 
ΠΡΟΣ ΤΗ ΛΙΜΕΝΙΚΗ ΑΡΧΗ 


Ο. οδηγός του με 

αριθμ.οχήματος, δηλώ υπεύθυνα και γνωρί- 


ζονταςτις συνέπειεςτου νόμου περί ψευδούς δηλώσεως, 
ότι δεν μεταφέρω με το αυτοκίνητό μου εύφλεκτες ή εκ- 
κρηκτικές ύλες ή άλλες ύλες περιλαμβανόμενες στον Κα¬ 
νονισμό «Περί μεταφοράς επικινδύνων υλών δια των πλοί¬ 
ων», οποιοσδήποτε φύσεως. 

Ο υπεύθυνα δηλών 
(υπογραφή) 

4.- Οι υπεύθυνοι από το πλήρωμα για την υποδοχή και 
ένταξη των οχημάτων στο πλοίο αρνούνταιτην επιβίβαση 
οχήματος, στο οποίο διαπιστώθηκε η ύπαρξη οποιοσδή¬ 
ποτε φύσεως και ποσότητας εύφλεκτης ή εκκρηκτικής 
ύλης και ειδοποιούν σχετικά την Λιμενική Αρχή. 

5.- Μεταφορά φορτίων και ουσιών, οι οποίες αναφέρο- 
νται στην παράγραφο 2σττου παρόντος άρθρου μπορεί 
κατ’ εξαίρεση να πραγματοποιηθεί με οχηματαγωγά 
πλοία ανοικτού τύπου, με έκτακτα δρομολόγια και κατά 
τα οποία απαγορεύεται η μεταφορά επιβατών. 

Άρθρο 190 

Λοιπές υποχρεώσεις υπηρεσίας οχηματαγωγού πλοίου 

1Με φροντίδα της υπηρεσίας του οχηματαγωγού και 
κατά τις οδηγίες του πλοιάρχου η είσοδος και έξοδος των 
οχημάτων αρχίζει μετά την ασφαλή προσγειάλωση ή 
πρόσδεσητου σκάφους, στερέωση του καταπέλτη καιτο- 
ποθέτηση των τυχών απαιτούμενων ξύλινων υποθεμάτων 
(τάκων) κ.λ.π. Ο πλοίαρχος ευθύνεται για την λήψη των 
καταλλήλων μέτρων και την ασφαλή αποεπιβίβαση των 
οχημάτων. 

2. - Η αποεπιβίβαση των επιβατών γίνεται με ευθύνη του 
πλοιάρχου από διαφορετικές θύρες από αυτές που προ- 
βλέπονται για τα οχήματα, δια κλιμάκων, τοποθετουμέ- 
νων με ασφάλεια από το πλοίο προς την ξηρά, με κατάλ¬ 
ληλη κλίση και φερόντων ισχυρές χειρολαβές και από τις 
δύο πλευρές και παραπέτο και κατάλληλη επίστρωση του 
δαπέδου, ώστε να αποφεύγονται τα ολισθήματα. 

3. - Όταν η αποεπιβίβαση των επιβατών σε Ε/Γ - Ο/Γ 
πλοία συμβαίνει να γίνεται την ώρα, που το πλοίο παρα¬ 
μένει επ’ αγκύρα, αυτό θα διαθέτει μία τουλάχιστον πλευ¬ 
ρική κλίμακα αρκετού πλάτους και κλίσεως, όχι μεγαλύ¬ 
τερης των 45 μοιρών από το οριζόντιο επίπεδο, με σκοπό 
την αποεπιβίβαση των επιβατών με ασφάλεια και άνεση. 

Εάν απάτην κατασκευή του σκάφους δενπροβλέπονται 
ειδικές θύρες αποεπιβιβάσεως των επιβατών, αυτή γίνε¬ 
ται με ευθύνη της υπηρεσίας του πλοίου, από την θύρα 
αποεπιβιβάσεως των οχημάτων, αλλά ποτέ ταυτόχρονα 
μετά οχήματα. 

4. - Η υπηρεσία του πλοίου πρέπει να φροντίζει κατά τις 
οδηγίες του πλοιάρχου, όπως, εφόσον το ωράριο των 
δρομολογίων, που έχουν εγκριθεί επιτρέπει αυτό, η επιβί¬ 
βαση των οχημάτων και επιβατών αρχίζει τουλάχιστον εί¬ 
κοσι (20) λεπτά πριν από την καθορισμένη ώρα απόπλου. 

5. - Η υπηρεσία του οχηματαγωγού οφείλει να φροντίζει 
με τον έλεγχο του πλοιάρχου και κατά τις οδηγίες του, για 
την συνεχή τήρηση καθαριότητας των χώρων και κλιμά¬ 
κων αποεπιβιβάσεως επιβατών και οχημάτων, των χώρων 
παραμονής αυτών και κοινοχρήστων χώρων. 

6. - Ο πλοίαρχος δεν μπορεί να αρνηθεί την επιβίβαση 
οχήματος, πλην των στο άρθρο 44 προβλεπομένων περι¬ 
πτώσεων, ή για άλλη αιτία προβλεπομένη από ειδικές δια¬ 
τάξεις ή επιβαλλόμενη από την ναυτική εμπειρία για την 
κανονική εκτέλεση του πλου με ασφάλεια. Για την περί¬ 
πτωση αυτή απαιτείται σύμφωνη γνώμη της ΔΕΕΠ. 

7. - Το προσωπικό του σκάφους οφείλει να συμπεριφέ- 
ρεται στους οδηγούς των οχημάτων, σε κάθε επιβαίνοντα 
με ευγένεια, να είναι ντυμένο με ευπρέπεια και να απο¬ 
φεύγει κάθε θορυβώδη εκδήλωση. 

8. - Στα προοριζόμενα για τους επιβάτες διαμερίσματα 
πρέπει να υπάρχει πινακίδα, που να γράφει οδηγίες στους 
οδηγούς των οχημάτων και τους επιβάτες γενικά για τις 
υποχρεώσεις τους, που απορρέουν από τις διατάξεις του 
παρόντος Κανονισμού. 

Άρθρο 191 

Υποχρέωση οδηγών - επισκεπτών κ.λ.π. 

1.- Οι επιβάτες, οδηγοί και λοιποί επιβαίνοντες, οφεί¬ 


λουν να παραμένουν στους χώρους του πλοίου που προ¬ 
ορίζονται γι’ αυτούς και να συμμορφούνται απροφάσι¬ 
στα, με τις υποδείξεις της Υπηρεσίας του πλοίου. 

2. - Οι επιβάτες κάθε οχήματος, εκτός του οδηγού, υπο- 
χρεούνται, όπως πριν από την επιβίβαση τους, εξέρχονται 
από το όχημα. 

Σε περιπτώσεις μεταφοράς ασθενών με αυτοκίνητα, 
που επιβιβάζονται σε οχηματαγωγά πλοία, αυτοί πρέπει 
να εξέρχονται από το αυτοκίνητο μετά την επιβίβαση τους 
στο οχηματαγωγό, μεταφερόμενοι εφόσον δεν μπορούν 
να βαδίσουν με φορείο, το οποίο παραχωρείται για τους 
επιβάτες. Παραμονή αυτών στα αυτοκίνητα, κατά τη διάρ¬ 
κεια του πλου, απαγορεύεται απόλυτα. 

3. - Οι εξερχόμενοι από τα οχήματα επιβάτες, οφείλουν 
να αποβιβάζονται από το πλοίο από τις ειδικές για αυτούς 
θύρες και κλίμακες, απαγορευμένης της χρησιμοποιήσε- 
ως των προοριζομένων θυρών και εισόδων για τα οχήμα¬ 
τα. Εάν, από κατασκευή του πλοίου δεν διατίθενται τέτοι¬ 
ες θύρες και κλίμακες, οι επιβάτες χρησιμοποιούντις προ- 
οριζόμενεςγιατα οχήματα εισόδους, απαγορευμένηςτης 
ταυτόχρονης με αυτά αποεπιβιβάσεως των και απομακρύ¬ 
νονται γρήγορα από τις εισόδους αυτές, απαγορευμένης 
της παραμονής τους δια οποιαδήποτε αιτία στις εισόδους 
αυτές ή πριν από αυτές, καθώς και η παραμονή επιβατών 
στους χώρους που προορίζονται για οχήματα. 

4. - Ο ναύλος και οι τυχόν νόμιμες επιβαρύνσεις, κατα¬ 
βάλλονται πριν από την είσοδο του επιβάτου ή του οχή¬ 
ματος στο πλοίο, σε περιπτώσεις όμως κατά τις οποίες 
λόγω της πυκνότητος των δρομολογίων ή από άλλη αιτία, 
αυτό δεν είναι δυνατό, χωρίς καθυστέρηση του απόπλου, 
είναι δυνατή η είσπραξη του ναύλου κατά τον πλου, κατό¬ 
πιν ειδικής αδείας της Λιμενικής Αρχής. 

5. - Οι επιβάτες, οδηγοί και όλοι οι ευρισκόμενοι στα 
κρηπιδώματα, οφείλουν κατά τους κατάπλους ή από¬ 
πλους των οχηματαγωγών πλοίων, να συμμορφώνονται 
απροφάσιστα με τα μέτρα τάξεως που λαμβάνονται κάθε 
φορά από τη Λιμενική Αρχή, για την ασφαλή και ομαλή 
αποεπιβίβαση, ακολουθούντεςτις υποδείξεις της. 

Άρθρο 192 

Δεν επιτρέπεται η παραμονή προσώπων, που δεν έχουν 
εργασία σε τόπους φορτοεκφορτώσεως εμπορευμάτων 
ή διακινήσεως επιβατών, καθώς επίσης στα πλοία, φορ¬ 
τηγίδες και λοιπά ναυπηγήματα. 

Άρθρο 193 

Διανυκτέρευση σε πλωτά ναυπηγήματα 

Απαγορεύεται η διανυκτέρευση μέσα σε πλοίο ή πλωτό 
ναυπήγημα προσώπων, που δεν ανήκουν στο πλήρωμα ή 
δεν περιλαμβάνονται μεταξύ των επιβαινόντων κανονικά 
στο πλοίο ή πλωτό ναυπήγημα. 

Άρθρο 194 

Απαγόρευση λήψεως κινηματογραφικών ταινιών 

1. - Απαγορεύεται η λήψη κινηματογραφικών ταινιών 
χωρίς την έγκριση της Λιμενικής Αρχής και την προβλε- 
πόμενη από τις ισχύουσες διατάξεις άδεια της οικείας 
επιτροπής ελέγχου κινηματογραφικών ταινιών (Α.Ν 
955/37/ΦΕΚ 474 Α) και κατά παράβαση των ισχυουσών 
κάθε φορά συναφών διατάξεων. 

2. - Επίσης απαγορεύεται η λήψη φωτογραφιών λιμενι¬ 
κών εγκαταστάσεων και γενικά εντός λιμένος χωρίς άδεια 
της Λιμενικής Αρχής. 

Άρθρο 195 

Ραδιοτηλεγραφικές εκπομπές 

Απαγορεύεται η εκπομπή ραδιοτηλεφωνιών σημάτων 
από πλοία ελλιμενισμένα στο λιμένα ή την περιοχή του. 

Άρθρο 196 
Έκρηξη πυρκαϊάς 

1Κάθε ένας, που αντιλαμβάνεται έκρηξη πυρκαϊάς σε 
πλοίο, πλωτό ναυπήγημα, προκυμαία ή άλλους χώρους 
δικαιοδοσίας της λιμενικής Αρχής, υποχρεούται να ειδο¬ 
ποιήσει αμέσως αυτή με το προσφορότερο μέσο. 

2. - Οι πλοίαρχοι πλοίων εφοδιασμένων με υδραντλίες, 
τα πληρώματα των πλοίων και οι οπωσδήποτε εργαζόμε¬ 
νοι στο λιμένα όταν καλούνται από τη λιμενική Αρχή, υπο- 
χρεούνται να βοηθούν για την κατάσβεσή της πυρκαϊάς. 

3. - Οι πλοίαρχοι πλοίων, που ευρίσκονται κοντά όταν 
διατάσσονται από τη Λιμενική Αρχή, υποχρεούνται να 
απομακρύνουν το ταχύτερον τα σκάφη τους από το ση¬ 
μείο της πυρκαϊάς. 

Άρθρο 197 

Λήψη μέτρων τάξεως κ.λ.π. 

Επιφυλάσσεται στη Λιμενική Αρχή όπως με αποφάσεις 
ή διαταγές της, λαμβάνει κάθε φορά όλα τα κατά την κρί¬ 
ση της πρόσφορα μέτρα, είτε για εφαρμογή των διατάξε¬ 
ων του παρόντος Κανονισμού, είτε για αντιμετώπιση ή 
ρύθμιση ζητημάτων έκτακτης ή ειδικής φύσεως, που 
έχουν σχέση με την τήρηση της δημόσιας τάξεως, ασφα¬ 
λείας και υγείας στο λιμένα και την περιοχή του. 

Άρθρο 198 

Τήρηση διατάξεων Κανονισμού κ.λ.π. 

Πλοιοκτήτες ή αντιπρόσωποί των, πράκτορες, πλοίαρ¬ 
χοι και πληρώματα πλοίων και πλωτών ναυπηγημάτων, 
ταξιδιώτες, επαγγελματίες λιμένος οπωσδήποτε επαγ¬ 
γελματικά ασχολούμενοι ή δια οποιοδήποτε λόγο ευρι¬ 
σκόμενοι στο λιμένα και την περιοχή δικαιοδοσίας της Λι¬ 
μενικής Αρχής, υποχρεούνται: 

α) Να συμμορφώνονται απροφάσιστα με τις διατάξεις 
του παρόντος Κανονισμού καιτις εκδιδόμενες κάθε φορά 
αποφάσεις και διαταγές της Λιμενικής Αρχής, που αφο¬ 
ρούν στην τήρηση της δημόσιας τάξεως, ασφάλειας και 
υγείας, υπακούοντας πρόθυμα στις σχετικές υποδείξεις 
και συστάσεις των οργάνων αυτής. 

β) Να συμμορφώνονται με τις ισχύουσες κάθε φορά 
διατάξεις περί εργασίας στο λιμένα και τα σχετικά τιμο¬ 
λόγια, υποβάλλοντας υπό την κρίση των αρμοδίων αρχών 
κάθε προκύπτουσα διαφορά, χωρίς να γίνονται πρόξενοι 
διακοπής εργασίας και διαταράξεως της τάξεως. 

γ) Να προσέρχονται πρόθυμα στη Λιμενική Αρχή όσες 
φορές καλούνται και εκτός της τασσομένης προθεσμίας 
και να δίδουν τα στοιχεία της ταυτότητάς τους, όταν ζη¬ 
τηθούν αυτά. 

Άρθρο 199 

Τα κάθε φύσεως σωματεία, των οποίων η δραστηριότη¬ 
τα ενεργείται στους χώρους δικαιοδοσίας της Λιμενικής 
Αρχής, υποχρεούνται όπως υποβάλλουν σε αυτήν αντί¬ 


γραφο του καταστατικού τους, καθώς και κάθε άλλο στοι¬ 
χείο, το οποίο ήθελε ζητηθεί από τη Λιμενική Αρχή. 

Άρθρο 200 
Αμοιβές - απεργίες 

1. - Καμμία αμοιβή δεν καταβάλλεται στην περιοχή δι¬ 
καιοδοσίας και αρμοδιότητάς μας χωρίς την παροχή υπη¬ 
ρεσιών, αναλογών με την αμοιβή, εκτός των καθοριζομέ- 
νων με Κανονισμό Λιμένος. 

2. - Οι εργαζόμενοι στο λιμένα, προκειμένου να κατέλ- 
θουν σε απεργία οφείλουν να γνωστοποιήσουν αυτό με 
έγγραφο στη Λιμενική Αρχή, τουλάχιστον 24 ώρες πριν 
από την κήρυξη της απεργίας. 

Άρθρο 201 

Σε περίπτωση δυστροπίας των ενδιαφερομένων να 
συμμορφωθούν προς έγγραφη διαταγή της Λιμενικής Αρ¬ 
χής, η οποία αφορά στην ασφάλεια της ναυσιπλοΐας πλοί¬ 
ων ή πλωτών μέσων του λιμένος ή των εμπορευμάτων κα¬ 
θώς και την απελευθέρωση κρηπιδωμάτων ή παραλιακών 
και θαλασσίων γενικά χώρων, από διάφορα αντικείμενα ή 
εμπορεύματα, η Λιμενική Αρχή μπορεί να επιληφθεί για 
την άρση των ανωτέρω επικινδύνων καταστάσεων, εμπό¬ 
διών ή ανωμαλιών, με δαπάνες και ευθύνη των δυστρο- 
πούντων ενδιαφερομένων πλοιοκτητών, πλοιάρχων, πρα¬ 
κτόρων, φορτοπαραληπτών κ.λ.π, κατά την διαδικασία 
του Κ.Ν 499/1947 σε συνδυασμό προς το άρθρο 157 πα¬ 
ράγραφος 4 και 5 του Ν.Δ 187/73 «περί ΚΔΝΔ», των σχε¬ 
τικών κυρώσεων συντερχουσών με τις ενέργειες της Λι¬ 
μενικής Αρχής προς απομάκρυνση εμποδίων και λοιπών 
αντικειμένων. 

ΚΕΦΑΛΑΙΟ ΜΒ' 

ΤΕΛΙΚΕΣ ΔΙΑΤΑΞΕΙΣ 

Άρθρο 202 

Οι παραβάτες του παρόντος «Γενικού» Κανονισμού του 
οποίου η εκτέλεση ανατίθεται στα λιμενικά όργανα, ανε¬ 
ξάρτητα από τις συντρέχουσες ποινικές και αστικές ευ¬ 
θύνες κατά την ισχύουσα νομοθεσία υπόκεινται και στις 
κυρώσειςτου άρθρου 157του Ν.Δ. 187/73 (ΦΕΚΑ261)το 
πρώτο εδάφιο της παραγράφου 1 του οποίου τροποποιή¬ 
θηκε μεταγενέστερα και ισχύει σύμφωνα με το άρθρο 2 
του Π.Δ. 381/95 (ΦΕΚ Α 214) όπως τροποποιήθηκε και 
ισχύει με το άρθρο μόνο του ΠΔ 193/2001 (ΦΕΚ Α 156). 

Ερμιόνη, 28 Ιουλίου 2003 

Ο ΛΙΜΕΝΑΡΧΗΣ 
Υποπ/ρχος Λ.Σ. Θ. ΚΛΕΦΤΑΚΗΣ 

β) Η εφαρμογή του Κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Αυγούστου 2003 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.θί.9Γ - β-ιτΐ3ίΙ: \λ/θ&ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - όπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































